မြန်မာ့ဂဇက် အယ်ဒီတာ့သင်ပုန်း ( Dec-Jan 2013/14) | Myanmar Gazette News Media Forum Network\nHome » Editor's Notes » မြန်မာ့ဂဇက် အယ်ဒီတာ့သင်ပုန်း ( Dec-Jan 2013/14)\nPosted by kai on Dec 11, 2013 in Editor's Notes | 16 comments\n၁၉၄၈ ခုနှစ်၊ ဒီဇင်ဘာလ ၁၀ ရက်နေ့တွင် ကမ္ဘာ့ကုလသမဂ္ဂအဖွဲ့ ညီလာခံအစည်းအဝေးကြီးမှ လူ့အခွင့်အရေး ကြေညာစာတမ်းကို အတည်ပြု၍ ကြေညာရာတွင် ထိုနေ့ကိုပင် “အပြည်ပြည်ဆိုင်ရာ လူ့အခွင့်ရေးနေ့”အဖြစ်သတ်မှတ်ထားခဲ့သည်။\nအဆိုပါကြေညာစာတမ်း၏ အပိုဒ်တိုင်းအလုံးတိုင်း လူသားတို့အတွက်အဓိပ္ပါယ်ကြွယ်ဝမှုတို့နှင့်ပြည့်စုံလျှက်ရှိနေပါသဖြင့်ပဋိပက္ခတို့နှင့်ထုံမွန်းသော တိုင်းပြည်ဒေသမြို့ရွာအသိုင်းအ၀ိုင်းအဖွဲ့အစည်းအိမ်ထောင်စုမှသည် လူတဦးချင်းစီအထိကြေငြာစာတမ်းကို တိတိကျကျနားလည်လက်ခံ လိုက်နာသင့်သည်။\nအသိအမှတ်ပြုလက်ခံလိုက်နာခြင်းအားဖြင့် လူသား၏လွတ်လပ်မှု၊ တရားမျှတမှု၊ ငြိမ်းချမ်းမှုတို့၏ အခြေခံအုတ်မြစ်ကိုချပြီးဖြစ်သဖြင့် မိမိကိုယ်နှိုက်နှင့်ပါတ်ဝန်းကျင်အတွက် “ဗြဟ္မစိုရ်” တရားလေးပါးနှင့်ပြည့်စုံသောလောကသည် အလိုအလျှောက်ပေါ်ထွန်းလာမည်ဟုအာမခံလိုပါသည်။\n“တရားမျှတလွတ်လပ်ခြင်းနဲ့မသွေ…ဒို့ပြည်…ဒို့မြေ၊ များလူခပ်သိမ်း ငြိမ်းချမ်းစေဖို့ ခွင့်တူညီမျှ ၀ါဒဖြူစင်တဲ့ပြည်…ဒို့ ပြည်၊ဒို့မြေ…ပြည်ထောင်စုအမွေ အမြဲတည်တံ့စေ အဓိဋ္ဌာန်ပြုပေ…ထိန်းသိမ်းစို့လေ…”\nမြန်မာနိုင်ငံတော်သီချင်း၏ပထမခြေဆင်းပိုဒ်တွင် အထက်ပါအတိုင်းဆိုထားသီကုန်းထားခဲ့သော်လည်း လွတ်လပ်ရေးရပြီးသည်နှင့်မြန်မာတို့သည် စကားအလုံးတိုင်းကိုဖေါက်ဖျက်ရင်းကျူးလွန်ကြလေသည်ကိုတွေ့ရသည်။ “တရားမျှတခြင်းလွတ်လပ်ခြင်း ခွင့်တူခြင်း၊ညီမျှခြင်း ၀ါဒဖြူစင်ခြင်း”တို့ကင်းခဲ့သည်။\nထိုနှင့်ပြည်တွင်းစစ်တို့ဖြင့် “တိုင်းပြည်ကနုနုမုန်တိုင်းကထန်ထန်”ဖြစ်လာရသည်။\nနှစ်၆၀ကျော်ပေါက်ခဲ့ပြီး တိုင်းပြည်သက်တမ်းရင့်လာချိန်တွင်လည်း “နာဂစ်”ကဲ့သို့မဟာမုန်တိုင်းကြီးနှင့်တွဲလျှက် ပြည်သူားတို့ဘ၀ကို ချေမှောက်မည့်”၂၀၀၈အခြေခံဥပဒေ”ကိုအတင်းအဓမ္မပြဌာန်းခံရယူလိုက်ကြရပေရာ တိုင်းပြည်ရင့်စတွင့် ၂ပြန်ထန်သောမုန်တိုင်းဒဏ်ခံရခြင်းပါတည်း။\nတိုင်းပြည်နုရာမှရင့်လာစတွင် အာဏာရှင်၊စစ်အာဏာရှင်တို့နှင့်တိုးသဖြင့် မြန်မာအမျိုးကောင်းသားတို့ မြန်မာ့သမိုင်းတွင်သည် ပြည်ပြေးထွက် “မဟာမြန်မာရွေ့ပြောင်းမှု “ကြီးကိုပြုခဲ့ကြရသည်။\n၁၉၈၈-၂၀၀၈ဆယ်စုနှစ် ၂ခုမျှအတွင်း သန်းပေါင်းများစွာသော မြန်မာတို့ ပြည်ပနိုင်ငံများသို့ပြောင်းရွေ့ခိုလှုံအခြေချခဲ့ကြရပေသည်။ အဆိုပါမြန်မာတို့ပြည်တော်ပြန်ဝင်စေရေးအတွက်လည်းကောင်း၊ တိုင်းပြည်တိုးတက်အောင် အရင်းအနှီးမြုတ်နှံမှု၊နည်းပညာအရင်းအရင်အမြစ်များ စီးဆင်းဝင်သွားစေရေးအတွက်လည်းကောင်း ၂၀၀၈နာဂစ်အခြေခံဥပဒေနှင့် နိုင်ငံသားပြုခြင်းဥပဒေတို့က ကြီးစွာသောအဟန့်အတားဖြစ်၍နေပါလေသည်။ တိုင်းပြည်ငြိမ်မှ အမိရင်ငွေ့လှုံကြပါလ်ိမ့်မည်။\nမြန်မာပြည်သည် ယခုလောလောဆယ်တွင် လူဦးရေသန်း ၁၂၀၀ကျော်ရှိသော အိန္ဒိယ၊ လူဦးရေ သန်း၁၅၀ကျော်ရှိသော ဘင်္ဂလားဒေ့ခ်ျ၊ လူဦးရေသန်း ၁၃၀၀ကျော်သော စိနပြည်၊ လူဦးရေ၆၅သန်းကျော်သောထိုင်းတို့ကြားတွင်ရှိသည်။ ဧရိယာအကျယ်အ၀န်း ၂သိန်း၆သောင်းကျော်တွင် လူသန်း၆၀ကျော်မျှသာရှိပေရာ ကမ္ဘာကုလသမဂ္ဂစာရင်းအရ လူသိပ်သည်းဆတွင် အိမ်နီးချင်းနိုင်ငံတို့နှင့်ယှဉ်လျှင် လွန်စွာနည်းလျှက် ကမ္ဘာ့အဆင့် ၁၂၃တွင်သာရှိပါသည်။ ထိုထိုမြေတွင် အလုပ်သမား၊လူတော်ကောင်းသားများစွာ ဘ၀တသက်တာအခြေချနေထိုင်နိုင်ရန်နေရာပေးနိုင်ပါသည်။\nအမေရိကား၊ဥရောပယူနီယံကဲ့သို့ ဖွံ့ဖြိုးပြီးနိုင်ငံကြီးများအပါအ၀င် အာစီယံအိမ်နီးချင်း ထိုင်း၊စင်္ကာပူ၊မလေးရှားတို့ပင် သာမန်ထက်တော်သူတတ်သူ၊ငွေရှင်ကြေးရှင်များကို အထူးဗီဇာပေး၍ အမြဲတမ်းနေထိုင်ခွင့်၊ ထိုမှသည် နိုင်ငံသားဖြစ်မှုလမ်းကြောင်းပေါ်အတင်းဆွဲတင်/ဆွဲသွင်းနေကြချိန်တွင် မြန်မာတို့၏ နိုင်ငံသားပြုမှုဥပဒေတို့သည် လူတော်ကောင်းကန်ထုတ် လူလည်ခေါ်ယူဥပဒေတို့ဖြစ်သည်ဟု စွတ်စွဲရမည်ဖြစ်နေလေသည်။\nမြန်မာ့မြေတည်နေရာပထ၀ီဒေသသည် နှစ်သန်းချီအတွင်းပုံပြောင်းနေသည်မဟုတ်ရကား လူသားမျိုးနွယ်တို့အပြန်အလှန်ကူးလူးဆက်ဆံမှုတို့မှ အရကောက်လျှင် မြန်မာမူလမျိုးနွယ်ဟူသည် အိန္ဒိယနှင့်စိနဖက်မှလူသားမျိုးနွယ်တို့သွေးနှောပေါင်းခြင်းမှ ဖြစ်လာသည်ဟုသာဆိုရပေမည်။ ဤကမ္ဘာမြေတွင် လူသားမှန်သမျှ ကပြားဖြစ်ကြကာ သွေးရောနှောပေါင်းစပ်ထားခြင်းသာရှိသည်ဟု ၁၉၅၁ခုနှစ် UNESCO မှစာတမ်းပြုစု ကြေငြာခဲ့ဖူးသည်။ လူမျိုးစစ်စစ်၊သွေးစစ်စစ်ဟူသည်ကားမရှိ။ ဟစ်တလာသည်ပင် ဂျူးသွေးမျိုးနွယ်ရောနေပါသည်။\nမြန်မာ့ယဉ်ကျေးမှုဓလေ့ရိုးရာအ၀တ်အစားကြည့်လျှင်လည်း အိန္ဒိယဖက်မှပုဆိုးနှင့်စိနပြည်ဖက်မှတိုက်ပုံဖြစ်ရကား အလွယ်ခံစားသိနိုင်ပါသည်။\nမြန်မာ့မြေတွင်အဘိုးလည်းမွေး၊ အဖလည်းမွေး၊မိမိလည်းမွေးဖွားကြကာ တမြေထဲနေ၊တရေထဲသောက်ကြီးပြင်းကြသူမြန်မာတို့ကို ခေါင်းစဉ်စုံတတ်ကာ ခွဲခြားနှိမ်ချမှုတို့ရှိလွန်း၊များလွန်းလှသည်ကို ပြောလိုဖွင့်ပြလိုသည်။ တိုင်းရင်းသား/နိုင်ငံသားကိုပင် ခေါင်းစဉ်အဆင့်အမျိုးမျိုးခွဲကာ ကဒ်ပြားရောင်စုံထုတ်ပေးလျှက် နိုင်ငံသား၊ပြုနိုင်ငံသား၊ဧည့်နိုင်ငံသား၊နိုင်ငံခြားသားစသဖြင့်ခွဲခြားအမည်ပေး အခွင့်အရေးခွာခြင်းများရှိပေရာ အဆိုပါ မြန်မာနိုင်ငံ၏တည်ဆဲ လူဝင်မှု ကြီးကြပ်ရေးဥပဒေနှင့် ၁၉၈၂နိုင်ငံသားပြုမှုဥပဒေတို့အရ မြန်မာပြည်တွင်မွေးမိလျှက်မှ နိုင်ငံခြားသားအမည်တပ်ခံရ၍ မည်သည့်နိုင်ငံသို့ သွားခြားမိနေသည်မသိ မိခင်နိုင်ငံပျောက်လျှက် တက္ကသိုလ်များတွင် ပညာသင်ကြားခွင့်များဆုံးရှုံးရသည်ကိုလည်း မြင်ကြားသိနေခဲ့ကြရသည်။ One FRC ခေါင်းစဉ်တပ်လျှက် ကျောင်းတက်ရင်းတန်းလန်းမှကျောင်းထုတ်ခံရသူများလည်း မြင်ခဲ့ဖူးပါသည်။\nလူမျိုး၊အသားအရောင်၊မူရင်းနိုင်ငံသား၊လိင်၊အသက်၊ မသန်စွမ်းမှု၊ နိုင်ငံရေးယုံကြည်မှု\nပြည်ထောင်စုမြန်မာနိုင်ငံတွင် တိုင်းရင်းသားမျိုးနွယ် ၁၃၅ပါးရှိ၍ တနိုင်ငံတည်းနေကာ အမျိုး၊သွေး၊ကိုးကွယ်ရာ၊အသားအရောင်၊ အတွေးအခေါ်မတူခြင်းတို့ ကမ္ဘာ့အများဆုံးစာရင်းမျှပေါက်နေလောက်သည့်အထဲတွင် ခွဲခြားနှိမ်ချမှုပြုခြင်းသာမက လက်လွန်ခြေပါ သတ်ဖြတ်ကျူးလွန် အဓိကရုန်းပြုမှုဖြစ်မှုတို့တွင်လည်း ကမ္ဘာတန်းထိပ်တွင်ရှိနေလောက်ပါသည်။\nစာသမိုင်းမှတ်တမ်းကျန်ချန်ရစ်သည် ပုဂံခေတ်မှရာဇ၀င်ကြည့်လျှင် ပျူ၊မွန်၊ကသည်း၊ရှမ်း၊ရခိုင်၊တရုတ်၊မွန်ဂို၊ကုလား၊တာတာ၊ယိုးဒယားတို့နှင့်စစ်ခင်းသည်တို့သာထပ်နေသည့်အထဲ နန်းတွင်းအမျိုးရင်းအချင်းချင်း လယ်မျိုတုတ်နှင့်ရိုက်သတ်ပြီး အာဏာသိမ်းအာဏာလုသည့် သီပေါဘုရင်ဆက်နှင့် ဗိုလ်ချုပ်အောင်ဆန်းမှဗိုလ်ချုပ်မှုးကြီးစောမောင်အထိ သွေးတို့လွှမ်းသည့် ခွဲခြားနှိမ်ချ နှိပ်ကွပ်လုပ်ကြံမှုတို့သာထပ်နေသည်ကိုသတိထားမိနိုင်သည်။\nပုဂံခေတ်ပထမမြန်မာနိုင်ငံတည်စတွင် ပဋိကတ်သုံးပုံပင့်ခြင်းမှဖြစ်သော မွန်-ဗမာစစ်သည် ဘာသာရေးမှလာသည်။\nအသားမဲအသားဖြူ ကပ္ပလီအဖြစ်တို့ဖြင့်စကားလုပ်အနိုင်ယူ နေ့စဉ်ပုံမှန်အသုံးစကားပြုမှုများသည် အသားအရောင်ခွဲခြားမှုတို့ဖြစ်သည်။\nနိုင်ငံသား၊ဧည့်နိုင်ငံသား၊နိုင်ငံသားပြုမှုခံရသူ၊ အဆိုပါသူတို့နှင့်လက်ထပ်ထားသူ သူမတူသည့် နိုင်ငံသားဇတ်ခွဲမှုများသည် လူမျိုးခွဲခြားမှု့တို့ကိုပြသည်။\nအဘိုးကြီးပါ၊ ကလေးလိုနေပါ၊ မောင်၊ကို၊ဦး၊မ၊ဒေါ် သတ်မှတ်ပြောဆိုဆက်ဆံမှုများသည် အသက်အပိုင်းအခြားနှင့် ခွဲခြားမှုပြုလိုခြင်းကိုပြသည်။\nမသန်စွမ်းသူများအပေါ် အခေါ်အဝေါ်များ၊ သူတို့အတွက်သင့်လျှော်အောင် ပြုပြင်ပြင်ဆင်ထားခြင်းမရှိသော ကား၊ရထား၊ထိုင်ခုံ၊လမ်းသွားစနစ်များသည် မသန်စွမ်းသူများအပေါ်ဖိနှိပ်နှိမ်ချလိုမှုကိုညွှန်းသည်။\nဗုဒ္ဓဘာသာဝင်ချင်းတူလျှက်မှ ဂိုဏ်းကွဲ မဟာယာန၏ကျောင်းကန်ဘုရားဆောက်ခွင့်မပေးခြင်း အယူဝါဒစာအုပ်များအား အဓမ္မအမည်တပ်ပိတ်ပင်ခြင်း၊ သာသာရေးယုံကြည်ချက်မတူသူများကို ထောင်ချခြင်း တားဆီးပိတ်ဆို့ခြင်းလူအုပ်စုနှင့်အနိုင်ကျင့်ဖိအားပေးခြင်းများသည် ဘာသာရေးတန်းတူမှုမပေးနိုင်သည်ကိုထင်ဟတ်စေသည်။\nလူ့အခွင့်အရေး ကြေညာစာတမ်းပါအပိုဒ်တိုင်းကို သိသာစွာပင်ချိုးဖေါက်ရင်း ရိုးသွားသောအရာ ရိုးရာဖြစ်မှန်မသိဖြစ်နေကြပေရာ အဆိုပါလူတန်းစာ၊မျိုးဆက်တို့ဖြင့် ဆက်လက်သွားလျှင်ကား ခေတ်ဟောင်းညစ်သို့ နောက်ပြန်ရောက်မည်မှာ သေချာနေသလိုရှိတော့သည်။\nထိုအဖြစ်ကို အမေရိကားရောက်မြန်မာတို့လွယ်စွာခံစားကြည့်နိုင်သိနိုင်ပါသည်။ လူ့အခွင့်အရေးကြေညာစာတမ်း အပိုဒ်(၁၄)ကိုရင်းစားလျှက် အမေရိကပြည်ထောင်စုတွင် နိုင်ငံရေးခိုလှုံခွင့်ရကြသူများ၊ Refugree ပြောင်းခိုသူဘ၀ဖြစ်ကြသူများသည် ပို၍နားလည်သိလွယ်ခံစားနိုင်မည်ဟုဆိုချင်သည်။\nတိုင်းပြည်နုနုတွင် ပြည်တွင်းစစ်တို့ထပ်ခဲ့သည်။ တိုင်းရင်းသားတို့ကြားညပ်ခဲ့သည်။\nတိုင်းပြည်ရင့်ရင့်တွင်လည်း လူမျိုးရေး၊ဘာသာရေးမီးတို့ လောင်ဆဲကျွမ်းဆဲတောက်ဆဲပင်၊\nခွဲမှုကွဲမှု ခွဲခြားမှု အင်အားသာသူအနိုင်ယူမှု အနိုင်ကျင့်မှုတို့ကို ဆိုင်ရာပိုင်ရာတို့က ဥပဒေပြုတားသင့် ထိုဥပဒေဖြစ်အရေးယူသင့်သောအချိန်ရောက်ပါပြီ၊ လူ့အခွင့်အရေး ကြေညာစာတမ်းကို ဖေါက်ဖျက်လွန်ကျူးမှုတိုင်းကို ဥပဒေနှင့်အရေးယူပေးရန်လိုအပ်နေပါပြီ။\nစိတ်ဝင်စားသော်လည်း သူကြီးချိန်းလိုက်တဲ့ မိုဘိုင်းသိမ်းကခုထိအဆင်မပြေသေးဘူး။\n“တရားမျှတလွတ်လပ်ခြင်းနဲ့မသွေ…ဒို့ပြည်…ဒို့မြေ၊ များလူခပ်သိမ်း ငြိမ်းချမ်းစေဖို့ ခွင့်တူညီမျှ ၀ါဒဖြူစင်တဲ့ပြည်…ဒို့ ပြည်၊ဒို့မြေ\nလူတစ်ယောက်က လူတစ်ယောက်ကို သနားတယ်လို့ပြောတာမကြိုက်ဘူး။ ရွံစရာကြီးလို့ပြောတာမကြိုက်ပါ။ အပြန်အလှန်လေးစားမှုကိုကြိုက်တယ်။ သူဋ္ဌေးတစ်ယောက်ကို ဝိုင်းအောက်ကြို့ပြီး လူသားအခွင့်အရေးဆုံးရှုံးမှူတွေမရှိသင့်သလို။သူဘာလုပ်လုပ်ဆန်ဒပြမယ်ဆိုတာတွေကိုလည်းမမြင်ချင်ပါဘူး။\nတရားမျှတတဲ့ ဥပဒေ ကိုခံစားချင်ပါတယ်။\nသွားချင်တဲ့ ပို့(စ) သွားလို့မရဘူးးး\nလူကို လူချင်း လူမျိုးခြားတွေဘာတွေ ဘယ်မှာ ခွဲခြားလို့လဲလို့။ မခွဲခြားတဲ့နေရာ အနော်တို့ဆီမှာ ရှိတယ်လေ။\nကုလား ကားလည်း ဖြတ်ညှပ်ကပ်တာပဲ။\nအနုပညာလောကမှာ ဘာလူမျိုးရေးမှ မခွဲခြားပါဘူးးး\nကျော် ကတော့ မိုဘိုင်း သိမ်း ကို အော့ဖ် လုပ်ပီး ဆာဖရီ ကို ခပ်တည်တည်နဲ့ ဖွင့်ခိုင်းတာ\nအိုခေ တာပါပဲ သာမီးတို့ရယ်….\nသဂျီး … သဂျီး …သူများသာ ခွဲခြားသလေး ဘာလေးနဲ့ …\nသူကျ …အေပီကေပဲ ထုတ်ပေးတယ်..အိုင်ပီအေ … ကျ လုပ်အပေးဝူး…\nကြာဘာဒယ်ဗျာ ..ကျော်တို့ …\nပန်းသီးတွေ သဘိတ် မှောက်ဂျရအောင်..\nအဲလိုပဲ လုပ်ရတော့မယ်ထင်တယ်။ သတိပေးတာ ကျေးကျေးးး\nလူ့ အခွင့်အရေး လူ့ အခွင့်အရေးနဲ့ တွင်တွင်အော်နေပြီးးး\nလက်တစ်လုံးခြားတွေ လှည့်ပတ်သွားမှ ပိုဆိုးနေမယ်နော့\nသင်ပုန်း ဆိုလို့ လာကျိလိုက်တာ …\nသင်ပုန်းလို မဲမဲကြီးပေါ်မှာ ဖြူဖြူကြီးတွေ မထင်ဘဲ ..\nဖြူဖြူကြီးပေါ်မှာ မဲမဲကြီးတွေ ထင်နေတော့တာကိုးးး\nထူးဘာဘေ့ ချာခိုင်ရယ် … ခွိ\nဒီနိုင်ငံမှာ အခုထိ တိုင်းရင်းသားတစ်ယောက်ရဲ့ မှတ်ပုံတင်မှာတောင် အဖေဘက်က လူမျိုးအမည်နဲ့ အမေဘက်က လူမျိုးအမည်တွေကို ခွဲခြားမှတ်သားထားတုန်းရှိပါသေးတယ်။ အဖိုး အဖွား အဆင့်လောက်မှာ နိုင်ငံသားတော့ဖြစ်တဲ့ တရုတ် ကုလား လူမျိုးခြားပါရင်ကို\n(လ၀က မှာ အနှောတွေ……လို့ နာမည်ပေးထားပြီး ) တခုခု လုပ်တိုင်း တိုင်းဒေသကြီးအဆင့်က ဦးစီးအရာရှိကသာ ဆုံးဖြတ်ပေးနိုင်တာ…။\nလူမျိုးရေးခွဲခြားမှု့မှာဖြင့် ပြည်သူကို ပညာပေးရမယ့်အစား ဆွဲခေါ်ရမယ့်အစား\nအစိုးရကိုယ်တိုင်က ရှေ့ဆောင်ဦးရွက်လုပ်ပြီး အစွမ်းကုန်ခွဲခြားနေတဲ့အခြေအနေပဲ ရှိပါသေးကြောင်း…..။\nမြန်မာနိုင်ငံသမိုင်းအစ ပုဂံခေတ်က စလို့ အခု ၂၀၁၃ ဒီဇင်ဘာလဆန်း အထိကို\nတစ်ခါမှ လူကို လူလို တန်းပြည့်အောင် သဘောထားတာ မတွေ့ဘူးသေးလို့ …..\nအဲဒီ လူကို လူလို သဘောထားရေး အတွေးအခေါ်ဟာ ဒီနိုင်ငံအတွက်ဖြင့် အစိမ်းသက်သက်ကြီးကို ဖြစ်နေပါသေးကြောင်း…..။\nဒါမျိုးလေးတွေကြိုက်သမို့… BC ရွေးပေးလိုက်ပါတယ်..။ လက်ခံပါခင်ဗျ..\nမြန်မာပြည်မယ်.. “မာတင်လူသာကင်း”လို လူတယောက်လိုနေတယ်ထင်ပါကြောင်း..\nMP ကဆရာကြီးတစ်ယောက်ကဆို နင်ကတရုတ်တိဘတ်အနွယ်ကဆင်းသက်တာ။သူကမွန်ခမာအနွယ်ကဆင်းသက်တာနဲ့\nသာမီးတို့လည်း ကျိုက်ထီးရိုးဘုရားနားကပ်ပြီး ရွှေချလို့ရပြီပေါ့နော်…\nဒါမျိုး အစ ဆွဲထုတ်လို့ကတော့ ..ဟိုမန်ဒါလီ ဖင်ကောက် အပြာလေး ရောက်လာပီး\nနှုတ်ခမ်းတလန် ပန်းတလန်နဲ့ ဟုတ်တာပေါ့တော် ..ဟုတ်တာပေါ့တော် ဆိုပီး\nဗြန်း ဗြန်း ဗြန်း လာလုပ်မှာ မြင်ယောင်သေးတော့တယ်…\nဆိုတော့.. ယူအက်စ်မှာလည်း.. civil rights ဥပဒေတွေအပြည့်ပါ..။\nဒါပေမယ့်.. ဂေးက.. ချပ်ခ်ျပေါ်တက်ပြီး.. ဂျီးဇက်ရုပ်ထုပန်းကုန်းစွပ်ချင်ပါတယ်တော့.. ရမယ်မထင်မိဖူး..\nချခ်ျကတားလိမ့်မယ်..။ ခွင့်ပြုလောက်တဲ့အထိ.. လစ်ဗရယ်ဖြစ်မယ်လို့မထင်..။\nဒါကို.. ဥပဒေရှိတယ်ဆိုပြီးလုပ်လို့ရှိရင်တော့.. ချခ်ျကေ-ာက်မြင်ကပ်ပုဒ်မနဲ့ တရားစွဲတာခံရမှာပဲ..\nအဲလိုဖြစ်တာကို.. Discrimination လုပ်ခံရပါတယ်ဆိုပြီး… .. ဒါမျိုးလိုတာဆွဲယူလို့.. ရမယ်တော့မထင်..။\nသဂျီးကို အကျံတစ်ခုပေးချင်ပါတယ်…ရွာကိုပြန်လာပြီး ဂျာနယ်တိုက်ထောင်ပါ။ ဒီရွာထဲကပဲ လက်သံပြောင်သူများကို စာမူခပေး ရေးခိုင်းပါ၊ဗလတောင့်သူများကို ဂျာနယ်တိုက်စောင့်ခိုင်းပါ၊ရုပ်ချောသူ ရွာသူလေးများကို ဖြန့်ချီရေးမှာထားပေးပါ…တစ်နှစ်အတွင်း ဒေါ်လှ ခြောက်သိန်းလောက်ပိုက်၍ ယူအက်စ် သို့ပြန်နိုင်ပါကြောင်းးးးးးးးးးးးးးး


No. 2084, Thursday, March 14, 2019 | 7Day Daily - ၇ ရက် နေ့စဉ် သတင်းစာ\nHome » Issue » No. 2084, Thursday, March 14, 2019\nNo. 2084, Thursday, March 14, 2019\n၁၃၈၀ ခုနှစ်၊ တပေါင်းလဆန်း ၉ ရက် (ကြာသပတေး၊ မတ် ၁၄၊ ၂၀၁၉)\nBlue Moon အထည်ချုပ်စက်ရုံ အလုပ်သမားများ လစာမရသည့်ကိစ္စ ရန်ကုန်တိုင်းဝန်ကြီးချုပ် ညှိနှိုင်းပေး\nလုပ်သား ၇၀၀ ကျော် ကို လစာ ကျပ်သိန်း ၁,၅၀၀ ခန့် ပေးချေရန်ပျက်ကွက်သည့် Blue Moon အထည်ချုပ်စက်ရုံမှ စက် ပစ္စည်းများရောင်းချပြီး ရရှိသည့် ငွေဖြင့် အလုပ်သမားများအား လစာနှင့်နစ်နာကြေးများပေးချေ ရန် ရန်ကုန်တိုင်းဝန်ကြီးချုပ် ဦးဖြိုးမင်းသိန်းက တိုင်းအစိုးရရုံး၌ မတ်လ ၁၃ ရက် တွင် အလုပ်ရှင်၊ အလုပ်သမား သဘောတူစာချုပ် ချုပ်ဆိုပေးခဲ့ သည်။\nပြည်ထောင်စုကြီးခိုင်မာရေး ပအိုဝ်းတိုင်းရင်းသားများက ကူညီမည်ဟု ယုံကြည်ကြောင်း ဒေါ်အောင်ဆန်းစုကြည်ပြော\nပြည်ထောင်စုကြီး ခိုင်မာရေးအတွက် ပအိုဝ်းတိုင်း ရင်းသားများက ကူညီမည်ဟု တ ထစ်ချယုံကြည်ကြောင်းနှင့် ကံ၊ ဉာဏ်၊ ၀ီရိယများဖြင့် ဆောင်ရွက် သွားပါက ငြိမ်းချမ်းရေးပန်းတိုင် မုချရောက်မည်ဟု နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင် ဆန်းစုကြည်ကပြောသည်။\nဒီမိုကရေစီအတွက် စတေးရသူများ ထပ်မရှိစေရေး ကြိုးစားကြရန် ဒေါ်အောင်ဆန်းစုကြည် တိုက်တွန်း\nရန်ကုန်နည်းပညာတက္က သိုလ်၌ မတ်လ ၁၃ ရက်က ကျင်းပသည့် ကိုဖုန်းမော်၊ ကိုစိုးနိုင် ကျဆုံးခြင်း (၃၁)နှစ်ပြည့် နှစ်ပတ်လည် အခမ်းအနားသို့ နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင် ဆန်းစုကြည် သဝဏ်လွှာပေးပို့ သည်။\nသာသနာ့အလံ မလျော်မကန်အသုံးပြုမှုတားမြစ်ပေးရန် ဆရာတော်များထံ သာသနာရေးဝန်ကြီးတောင်းဆို\nသာသနာ့အလံကို နိုင် ငံရေးဆန္ဒပြပွဲများ၌ အသုံးပြုခြင်းအပါအ၀င် မလျော်မကန်အသုံးပြု မှုများအပေါ် တားမြစ်မှုမရှိဖြစ်နေပြီး သတ်မှတ် ချက်နှင့်အညီသုံးစွဲရေး ကြီးကြပ်ရန် သံဃာ့အဖွဲ့ အစည်းအဆင့်ဆင့်သို့ ညွှန်ကြားသင့်ကြောင်း ပြည်ထောင်စုဝန်ကြီး သူရဦးအောင်ကိုက မဟန ဆရာတော်များထံ လျှောက်ထားသည်။\nရန်းနက်စ်နှင့်ပွဲ၌ အာဆင်နယ်တွင် လာကာဇက်ပါဝင်နိုင်မည်\nအာဆင်နယ်အသင်း တိုက်စစ်မှူး လာကာဇက်၏သုံးပွဲ ပယ်ပြစ်ဒဏ်ကို နှစ်ပွဲပယ်အဖြစ် လျှော့ချခဲ့ပြီးနောက် လာကာဇက် သည် ယနေ့ည ယူရိုပါလိဂ် (၁၆) သင်းအဆင့် ရန်းနက်စ်နှင့်ဒုတိယ အကျော့ပွဲစဉ်တွင် ပါဝင်နိုင်မည် ဟု ဥရောပဘောလုံးအဖွဲ့ချုပ် (UEFA) က ပြောသည်။\nဖီးလ်ဖိုဒန် မန်စီးတီးအသင်း၏ အသက်အငယ်ဆုံး ချန်ပီယံလိဂ်ဂိုးသွင်းရှင်ဖြစ်လာ\nမန်စီးတီးက ရှော်လ်ကေးကို ခုနစ်ဂိုးသွင်းယူပြီး ကွာတားဖိုင်နယ်သို့ ချီတက်ခဲ့ သောပွဲစဉ်တွင် မန်စီးတီးကစား သမား ဖီးလ်ဖိုဒန်သည် မန်စီးတီး အသင်း၏ အသက်အငယ်ဆုံး ချန်ပီယံလိဂ် ဂိုးသွင်းရှင်ဖြစ်လာ သည်။\nရှမ်းမြောက်တိုက်ပွဲများ လျှော့ချရေး တပ်မတော်၊ RCSS နှင့် SSPP တို့ သုံးပွင့်ဆိုင် ဆွေးနွေးမည်\nရှမ်းပြည်နယ် မြောက်ပိုင်းဒေသများ၌ ဖြစ်ပွား နေသောတိုက်ပွဲများ လျှော့ချရေး တပ်မတော်၊ ရှမ်းပြည်ပြန်လည် ထူထောင်ရေးကောင်စီ(RCSS) နှင့် ရှမ်းပြည်တိုးတက်ရေးပါတီ (SSPP)တို့ သုံးပွင့်ဆိုင်တွေ့ဆုံ ဆွေးနွေးရန် တပ်မတော်နှင့်RCSS တို့ ဆွေးနွေးခဲ့သည်။\nအသက်(၁၈)နှစ်ပြည့်မှ လက်ထပ်ထိမ်းမြားရမည်ဟု အမျိုးသားလွှတ်တော်အတည်ပြု\nအသက်ငယ်ငယ် ရွယ်ရွယ်နှင့် လက်ထပ်ပါက ကောင်းကျိုးထက် ဆိုးကျိုးပိုဖြစ် နိုင်သောကြောင့် အမျိုးသားနှင့် အမျိုးသမီးများ၏လက်ထပ်ထိမ်း မြားနိုင်သည့်အသက်ကို ‘၁၈ နှစ် ပြည့်ပြီးဖြစ်ရမည်’ ဟု အမျိုးသား လွှတ်တော်က မဲခွဲဆုံးဖြတ်ကာ အတည်ပြုခဲ့သည်။\nတရုတ်နိုင်ငံသို့ လူကုန်ကူးခံရသော မြန်မာအမျိုးသမီးတစ်ဦး နှိပ်စက်ခံနေရသည့် ရုပ်သံဖိုင်ကို ရဲတပ်ဖွဲ့ထုတ်ပြန်\nတရုတ်နိုင်ငံတွင် လူ ကုန်ကူးခံရသော မြန်မာအမျိုး သမီးတစ်ဦး နှိပ်စက်ရိုက်နှက်ခံ နေရသည့် ရုပ်သံဖိုင်ကို လူကုန်ကူး မှုတားဆီးနှိမ်နင်းရေးရဲတပ်ဖွဲ့ က ထုတ်ဖော်ပြသကာ တရုတ် နိုင်ငံသို့ သွားရောက်အလုပ်လုပ် ကိုင်လိုသူများအား သတိပေး သည်။\nနိုဝင်ဘာတွင် ၁၄ ရက် ကြာ ကောက်ယူမည့် ကြားဖြတ် လူဦးရေသန်းခေါင်စာရင်းအ တွက် ကြိုတင်ပြင်ဆင်သည့် လုပ် ငန်းများ စတင်ဆောင်ရွက်နေ သည်။\nရန်ကုန်မြို့ မိလ္လာစနစ်ကောင်းမွန်ရေးနှင့် ရန်ကုန်-မန္တလေးတွင် လျှပ်စစ်မီးတိုးပေးနိုင်ရေး JICA မှ ယန်း ဘီလီယံ ၈၀ ကျော် ချေးမည်\nရန်ကုန်မြို့ မိလ္လာ စနစ် ကောင်းမွန်ရေးနှင့် ရန်ကုန်၊ မန္တလေးမြို့များ၌ လျှပ်စစ်ဓာတ် အား ဖြန့်ဖြူးမှု ကောင်းမွန်စေရေး ဂျပန်အပြည်ပြည်ဆိုင်ရာ ပူး ပေါင်းဆောင်ရွက်ရေး အေဂျင်စီ (JICA)မှ ဂျပန်ယန်း ဘီလီယံ ၈၀ (ကျပ်ငွေဘီလီယံ၁,၀၀၀ကျော်) ကျော်ချေးယူမည်ဟု လွှတ်ေ\nဖြိုးလေးရဲ့ တေးအယ်လ်ဘမ်မှာ သီချင်းနှစ်ပုဒ် ၀င်ဆိုပေးတဲ့နေ၀င်း\nSnare အဖွဲ့အနေဖြင့် ယခင်က ရပ်တည်ခဲ့သော်လည်း သူငယ်ချင်းများစုပေါင်း၍ တိုင် ပင်ကာတစ်ကိုယ်တော်အခွေသီး သန့်စီထွက်ရှိခြင်းဖြစ်ပြီးနောက် ပိုင်းတွင်လည်း Snare အနေဖြင့် သီချင်းများ ဆက်လက်ဖန်တီးမည် ဟု အဆိုတော်နေ၀င်းကပြော သည်။\nမို့မို့မြင့်အောင်ငယ်ဘဝသရုပ်ဆောင်မှုအတွက် ပရိသတ်တုံ့ပြန်မှုကို စိတ်လှုပ်ရှားနေတဲ့ ခင်ဝင့်ဝါ\n‘လှပ်၍ လွင့်သော’ ရုပ်ရှင်တွင် မို့မို့မြင့်အောင်၏ငယ်ဘဝ ကို သရုပ်ဆောင်ရသဖြင့် တာဝန်ကြီးသလို ယင်းဇာတ်ရုပ်အပေါ် ပရိသတ်များ၏ တုံ့ပြန်မှုကိုလည်း စိတ်လှုပ်ရှားနေကြောင်း ခင်ဝင့်ဝါ က ပြောသည်။\nစံချိန်တူသွင်းဂိုးများဖြင့် ကွာတားတက်နိုင်ပြီးနောက် အင်္ဂလန်ဘောလုံးလောကကို မန်စီးတီးနည်းပြချီးကျူး\nရှော်လ်ကေးကို ခုနစ်ဂိုးပြတ်ဖြင့် နိုင်ကာချန်ပီယံ လိဂ်ကွာတားသို့ တက်လှမ်းနိုင်ခဲ့ ပြီးနောက် မန်စီးတီးနည်းပြဂွာဒီယို လာက ကွာတားအဆင့်သို့ အင်္ဂ လန် သုံးသင်းတက်ရောက်နိုင် ပြီးဖြစ်၍ ယင်းမှာ အင်္ဂလန်ဘော လုံးလောကအတွက် မယုံနိုင်စရာ ကောင်းမွန်သည်ဟု ချီးကျူးပြော ကြားသည်။\nရှမ်းအသင်းနှင့် နည်းပြချုပ် ဦးမင်းသူ နှစ်ဖက်သဘောတူ လမ်းခွဲ\nမြန်မာလိဂ်ကလပ် ရှမ်းယူနိုက်တက်အသင်း နည်းပြချုပ်ဦးမင်းသူသည် အသင်းနှင့် နှစ် ဖက်သဘောတူ စာချုပ်ဖျက်သိမ်းခဲ့ကြောင်း အသင်းတာဝန်ရှိသူ တစ်ဦးက ပြောသည်။\nဗိုလ်ချုပ်ရုပ်တုကိစ္စ သဘောတူညီချက်များ တင်ပြရန် ကယားပြည်နယ်အစိုးရထုတ်ပြန်\nကယားပြည်နယ်အစိုး ရအဖွဲ့က ဗိုလ်ချုပ်ရုပ်တုကိစ္စနှင့် ပတ်သက်၍ သဘောတူဆွေး နွေးချက်များ တင်ပြရန်စာထုတ် ပြန်သော်လည်း ယင်းကိစ္စနှင့်ပတ် သက်၍ သဘောတူညီချက်ပျက် ပြယ်ပြီးဖြစ်သဖြင့် ဗိုလ်ချုပ်ရုပ် တုပြောင်းရွှေ့ရေးကိုသာ အစိုးရ က တာဝန်ယူရန်ကရင်နီပြည်လူ ငယ်အင်အားစုက ယမန်နေ့တွင် သတင်းထုတ်ပြန်သည်။\nရဲတပ်ဖွဲ့က ဖမ်းဆီးစစ်ဆေးနေသော ကျောက်တော်ဒေသခံနှစ်ဦးကို ပြန်လွှတ်ပေးပြီး နှစ်ဦးကျန်\nတပ်မတော်နှင့် ရခိုင်လက်နက်ကိုင်အဖွဲ့ (AA) တို့ တိုက်ပွဲဖြစ်ပွားပြီးနောက် မတ ရားအသင်းဆက်သွယ်မှုပုဒ်မ ၁၇ (၁) (၂) ဖြင့် ရဲတပ်ဖွဲ့က ဖမ်း ဆီးစစ်ဆေးနေသော ကျောက် တော်မြို့နယ်မှ ဒေသခံလေးဦးအ နက် နှစ်ဦးကို ပြန်လွှတ်ပေးခဲ့ သည်။\nစစ်တွေသို့ပို့မည့် ကျပ်သိန်း သုံးသောင်းခန့်တန်ဖိုးရှိ မူးယစ်ဆေးများ တောင်ငူတွင် စံချိန်တင် ဖမ်းမိ\nစစ်တွေသို့ ပို့ဆောင်မည့် ကျပ်သိန်းသုံးသောင်းခန့်ရှိ မူးယစ်ဆေးဝါးများကို တောင်ငူ (၄)မိုင် စစ်ဆေးရေးဂိတ်တွင် ယမန်နေ့ နံနက်က ဖမ်းမိခဲ့ကြောင်း တောင်ငူမြို့နယ်ရဲမှူး ရဲမှူးမြင့်ဝင်းက ပြောသည်။\nဒုတိယကမ္ဘာစစ်အတွင်း မြန်မာနိုင်ငံတွင် ကျဆုံးခဲ့သော အမေရိကန်စစ်သည်ရုပ်ကြွင်းများကို ပြန်လည်သယ်ဆောင်\nဒုတိယကမ္ဘာစစ်အ တွင်း မြန်မာနိုင်ငံ၌ ကျဆုံးခဲ့သော အမေရိကန်စစ်သည်များအား ဂုဏ်ပြုသည့်အနေဖြင့် ၎င်းတို့၏ ရုပ်ကြွင်းများကို ရှာဖွေကာ ပထမ ဆုံးပြန်လည်သယ်ဆောင်သည့် အခမ်းအနားကို မတ်လ ၁၂ ရက် က မန္တလေးအပြည်ပြည်ဆိုင်ရာ လေဆိပ်တွင် ပြုလုပ်ခဲ့သည်။\nမြစ်ကြီးနားဂျာနယ် အမှုဆောင်အရာရှိချုပ် အပါအ၀င်သုံးဦးကို သခင်စစ်ကုမ္ပဏီက အသရေဖျက်မှုဖြင့် တရားစွဲ\nမြစ်ကြီးနားသတင်းဂျာနယ်မှ သတင်းထောက်နှစ်ဦးကို ချုပ်နှောင်အနိုင့်ကျင့်ခြင်း ကြောင့် ပုဒ်မငါးခုဖြင့် ၀ိုင်းမော်ရဲစခန်းတွင် အမှုဖွင့်ခံခဲ့ရသည့်သခင်စစ် သတ္တုတူးဖော်ရေး ကုမ္ပဏီက မြစ်ကြီးနားဂျာနယ် အမှုဆောင်အရာရှိချုပ် ဦးဘရန်မိုင် အပါအ၀င် သုံးဦးကို အသရေဖျက်မှုပုဒ်မဖြင့် တရားစွဲဆိုထားကြောင်း တရားစွဲခံရသူ ဦးဘရန်မိုင်ကပြောသည်။\nတရုတ်နိုင်ငံသို့ ကျွဲ၊ နွား တရားဝင်တင်ပို့ရေး ဝန်ကြီးဌာနများ ညှိနှိုင်းနေ\nတရုတ်နိုင်ငံသို့ ကျွဲ၊ နွားတရားဝင်တင်ပို့ရောင်းချရေး သက်ဆိုင်ရာဝန်ကြီးဌာနများ ညှိ နှိုင်းဆောင်ရွက်နေကြောင်း စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန လက်ထောက်အတွင်းဝန် ဦးခင်မောင်လွင်က ပြော ကြားသည်။\nပန်းဆေးဒေသရှိ ခိုလုံလီရှော တိုင်းရင်းသားများ ဖမ်းဆီးခံရမှုအပေါ် ရှင်းလင်း\nတအာင်းလက်နက် ကိုင်အဖွဲ့(TNLA)က ပန်းဆေးဒေ သရှိ ခိုလုံလီရှောတိုင်းရင်းသား များကို ဖမ်းဆီးကာ ငွေဖြင့် ပြန် လည်ရွေးခိုင်းနေ၍ ဒေသခံ ၂၀ ခန့်က မန္တလေးမြို့တွင် မတ်လ ၁၃ ရက်က သတင်းစာရှင်းလင်းပွဲပြုလုပ်ခဲ့သည်။\nချင်းပြည်နယ်တွင် ပြည်ပရင်းနှီးမြှုပ်နှံမှုလာရန် နှစ်ရှည်မြေငှားရမ်းခွင့် အထူးအခွင့်အရေးပေးမည်ဟုဆို\nနိုင်ငံခြားရင်းနှီးမြှုပ်နှံမှု ဝင်ရောက်မှုမရှိသည့် ချင်းပြည် နယ်ကို အခြားတိုင်း၊ ပြည်နယ် များထက် နှစ်ရှည် မြေငှားရမ်း ခွင့် အထူးအခွင့်အရေးပေးနိုင် ကြောင်း မြန်မာနိုင်ငံ ရင်းနှီးမြှုပ်နှံ မှုကော်မရှင်က သတင်းထုတ်ပြန် သည်။\nသီးနှံအာမခံစနစ် အကောင်အထည်ဖော်ရာတွင် ဝန်ကြီးဌာနအချို့၏ အကူအညီရရေး အခက်ကြုံနေ\nသီးနှံအာမခံစနစ်ကို အကောင်အထည်ဖော်ရာတွင် ဝန်ကြီးဌာနများ ပူးပေါင်းဆောင် ရွက်မှုရရှိရန် အခက်အခဲအချို့ ကြုံတွေ့နေရကြောင်း ဂလိုဘယ် ဝေါလ် အာမခံကုမ္ပဏီမှ ဒါရိုက် တာဦးစိုးဝင်းသန့်က ပြောသည်။\n၁၃ နှစ်ခန့် ရပ်နားထားသည့် မကွေးလေကြောင်းခရီးစဉ် ဧပြီတွင် ပြန်လည်ပြေးဆွဲမည်\nယခုနှစ် ဧပြီလကုန်ပိုင်း ကစတင်ကာ အပတ်စဉ် အင်္ဂါနေ့ တိုင်း Caravan အမျိုးအစား လေ ယာဉ်ဖြင့် ရန်ကုန်-မကွေး-ရန်ကုန်လေကြောင်းလိုင်း ပြန်လည်ပြေး ဆွဲရန် စီစဉ်ထားကြောင်း မကွေး တိုင်းဒေသကြီး အစိုးရအဖွဲ့ တာဝန်ရှိသူက ပြောသည်။\nကသာ-ထီးချိုင့်လမ်းပေါ်ရှိ ပျက်စီးနေသော သစ်သားတံတားကို အမြန်ဆုံးပြုပြင်ပေးရန် တင်ပြ\nကသာ-ထီးချိုင့်လမ်းပေါ်ရှိ ပြည်သာယာကျေးရွာတွင် တည် ရှိသော အလျားပေ ၂၅၀ ရှည် သည့် သစ်သားတံတားကြီးသည် အချိန်မရွေး ပြိုကျပျက်စီးနိုင်သဖြင့် အမြန်ဆုံးပြုပြင်ရန် သက်ဆိုင်ရာသို့ တင်ပြထားကြောင်း ကသာမြို့နယ် တိုင်းဒေသကြီး လွှတ်တော်ကိုယ်စားလှယ် ဦးညီညီထွန်းကေ\n. ဘာစီလိုနာက စပိန်နောက်ခံလူ ဂျော်ဒီအယ်လ် ဘာ (၂၉) နှစ်ကို ၂၀၂၄ ဇွန်လ ၃၀ ရက်အထိ သက် တမ်းရှိသောစာချုပ်သစ်တစ်ရပ် ချုပ်ဆိုပြီး စာချုပ် ဖျက်သိမ်းကြေး ယူရိုသန်း ၅၀၀ သတ်မှတ်ထား သည်။\nအက်သလက်တီကိုကို ကျော်ဖြတ်နိုင်ခဲ့သော ပွဲမျိုးအတွက် ဂျူဗင်တပ်က ရော်နယ်ဒိုအား ခေါ်ယူခြင်းဖြစ်ဟု အယ်လီဂရီဆို\nပထမအကျော့အက်သ လက်တီကိုကွင်းတွင် ၂-၀ ဂိုးဖြင့် ရှုံးထားသောရလဒ်ကို ပြောင်း ပြန်လှန်၍ ရော်နယ်ဒို၏ဟက်ထ ရစ်ဂိုးဖြင့် ဒုတိယအကျော့၌ အနိုင်ယူကာ ချန်ပီယံလိဂ်ကွာ တားအဆင့်သို့ တက်လှမ်းနိုင်ခဲ့ ပြီးနောက် ဂျူဗင်တပ်နည်းပြအယ် လီဂရီက မိမိတို့အသင်းသည် ယင်းကဲ့သို့သောပွဲများအတွက် ရော်နယ်ဒိုကို ခေါ်ယူခြင်းဖြစ် သည်ဟု ပြောကြားသည်။\nဘတ်ဂျက်လိုငွေဖြည့်ဆည်းရန် ဗဟိုဘဏ်မှ ကျပ်ဘီလီယံ ၁,၀၀၀ ကျော် ချေးမည့်အစီအစဉ် အတည်ပြု\nနိုင်ငံတော်၏ ဘတ်ဂျက်လိုငွေ ဖြည့်ဆည်းရန် ဗဟိုဘဏ်မှ ကျပ်ဘီလီယံ ၁,၀၀၀ကျော် ချေးယူမည့်အစီအစဉ်ကို မတ်လ ၁၂ ရက်က ကျင်းပသောပြည်ထောင်စုလွှတ်တော်တွင် မဲခွဲဆုံးဖြတ်ကာ အတည်ပြုခဲ့သည်။\nနှစ်လကျော်အတွင်း ရှမ်းမြောက်တွင် စစ်ဘေးဒုက္ခသည် တစ်သောင်းကျော်ရှိလာ\nရှမ်းပြည်နယ်မြောက်ပိုင်းတွင် ၂၀၁၉ ဇန်နဝါရီလဆန်းကစ၍ တိုင်းရင်းသားလက်နက်ကိုင်တပ်ဖွဲ့များအကြား တိုက်ပွဲများ ဖြစ်ပွားမှုကြောင့် နေရပ်စွန့်ခွာ တိမ်းရှောင်နေသူ တစ်သောင်း ကျော် ရှိနေပြီဖြစ်ကြောင်း ကုလသမဂ္ဂ လူသားချင်းစာနာမှုဆိုင်ရာ ညှိနှိုင်းရေးရုံး (UNOCHA) က ယမန်နေ့တွင် သတင်းထုတ်ပြန် သည်။


သာမီးရဲ့ ခပ်ညံ့ညံ့လက်ရာ ပိတောက်ပန်းလေး\nမိုးလေးတစ်ဖျောက်နှစ်ဖျောက်ရွာလိုက်လို့ထင်ပါ့.... မနက်လင်းချင်း ၀ရံတာထွက်ကတည်းက မျက်စောင်းထိုးနားက အပင်ကကြွေတဲ့ ပိတောက်တွေ ကတ္တရာလမ်းပေါ် ပျံ့ကျဲလို့......။ ဒီမနက်မြင်မြင်ရာ အမျိုးသမီးတွေရဲ့ ခေါင်းမှာ ပိတောက်ပန်းတွေဝေလို့.......။ ပိတောက်ကကိုယ်အကြိုက်ပန်းထဲက မဟုတ်ပါဘူး....။ တကယ်ဆို ကိုယ်က ပန်းတွေကို သိပ်မနှစ်သက်တတ်တဲ့ မိန်းမ မဆန်တဲ့ မိန်းမတစ်ယောက်ပါ......။ ပန်းမကြိုက်တဲ့ အကောင်ပလောင်လေးတွေကို မချစ်တတ်တဲ့သူရဲ့ နှလုံးသားဟာ နူးညံ့နိုင်ပါ့မလား....။\nဒီနေ့ အလုပ်နောက်ဆုံးတက်ရမယ့်နေ့...။ လက်စသတ်စရာရှိတာတွေလုပ်ရုံပါပဲ....။ ကိုယ့်အလုပ်စားပွဲဆီကို ညီမတစ်ယောက်က ပိတောက်ပန်းခက်ကလေးကိုင်ပြီးရောက်လာတယ်.....။ ကိုယ့်အထင်တော့ သူတို့လမ်းနားက အပင်ကရလာလို့လာပေးတယ်ပေါ့....။ အမနာမည်နဲ့ကောင်လေးတစ်ယောက် လာပေးသွားတာတဲ့....။ လာပေးတဲ့ကောင်လေးကလဲ... အစ်ကိုတစ်ယောက်ကပေးခိုင်းလိုက်တာလို့ပြောသတဲ့..။\nကိုယ့်ကို ဘယ်သူ ပိတောက်ပန်းပေးတာလဲ.....????\nပိတောက်ခက်ကလေးကို ကိုင်ပြီး ကိုယ်အတွေးများနေမိတော့တယ်...။ ဆက်စဉ်းစားနေရင် အလုပ်ဖြစ်မှာမဟုတ်...။ ပန်းကို ဘုရားကပ်လိုက်တယ်......။ ကိုယ်မှပန်းမပန်တတ်တာ....။ အပွင့်ဝါ၀ါလေးတွေကိုကြည့်ရတာ အပြစ်ကင်းစင်လိုက်တာ ရနံ့ကလေးမွှေးပျံပျံနဲ့ ပိတောက်မကြိုက်တတ်တဲ့ ကိုယ်တောင် အဲဒီပန်းကလေးကို ကြိုက်ချင်သလိုလိုဖြစ်သွားတယ်... (သူဆွဲဆောင်နေတာလေ)။\nဘာပဲဖြစ်ဖြစ် ဒီပိတောက်ခက်ပိုင်ရှင်ကိုတော့ ကျေးဇူးတင်မိပါတယ်...။ နှစ်သစ်မှာ ပိတောက်ပန်းမကြိုက်တဲ့ ကိုယ့်ကို သိပ်လှပြီး မွှေးပျံ့တဲ့ ပိတောက်ခက်ကလေးတစ်ခက်နဲ့ ပဟေဠိဆန်ဆန် နှုတ်ဆက်လိုက်လို့ပါပဲ.....။\nမမျှော်လင့်ရဲပေမယ့် ကိုယ့်မျှော်လင့်ချက်ငွေ့ငွေ့ကလေးက လေထဲမှာ စက္ကန့်ပိုင်းကလေးပဲလွင့်ပြယ်သွားတယ်...။ အိန်ဂျယ်က ကိုယ်အလုပ်လုပ်တဲ့နေရာကိုမှမသိတာ......။ မင်းဆီက ပိတောက်ပန်းတစ်ခက် ရေချမ်းတစ်စက်လောက်တောင်မှာ ကိုယ့်မှာမျှော်လင့်ပိုင်ခွင့်မရှိတော့ဘူးလား.......။ စောစောက ကြည်နူးရာကနေ အတွေးစတွေက စိုနင့်တဲ့ဖက်ကူးလာတယ်....။ ဒါနဲ့ မှတ်မှတ်ရရလေးဖြစ်သွားအောင် မတတ်တခေါက်နဲ့ အိန်ဂျယ့်အတွက်ရည်ရွယ်ပြီး ပိတောက်ပန်းခက်ကလေး ဆွဲလိုက်မိတော့တယ်......။ မဆုံဖြစ်ပေမယ့် ဒီစာလေးနဲ့နှုတ်ဆက်လိုက်ပါတယ် အိန်ဂျယ်......။ ပျော်ရွှင်အေးချမ်းသော နှစ်သစ်လေးဖြစ်ပါစေ။\nPosted by coral nyo at 06:45\nအလုပ်နေရာကို မသိချင် ယောင်ဆောင်နေတာ ဆိုရင်ကော..?း) ဘယ်လိုပဲ ဖြစ်ဖြစ် ပျော်ရွှင်သော နှစ်သစ်နဲ့အတူ မျှော်လင့်ခဲ့တာတွေက ပိတောက်တခက်လို ဝါဝါညက်ညက်လေး သင်းပျံ့ပြီး ရောက်လာပါစေဗျား...။း)\nအလုပ်တွေ ပိတ်ပြီပေါ့နော် အစ်မ... အားကျတယ် အစ်မတို့ ရဲ့ အလုပ်ပိတ်ရက်တွေကို... အိန်ဂျယ်ပို့ ပေးလိုက်တဲ့ ပိတောက်မဟုတ်ရင် ဘယ်သူပို့ ပေးလိုက်တဲ့ ပိတောက်လဲ အစ်မ...\nအစ်မမိုးငွေ့ ကိုနှစ်သစ်နဲ့အတူ ပျော်ရွှင်ပါစေ. လို့ဆုတောင်းပေးပါတယ်.။ မဆွဲတတ်တဲ့ပိတောက်ပန်းလေးကလည်း လှတယ်ဗျာ.။ဟီး.\nပျော်ရွှင်သော နှစ်သစ်ဖြစ်ပါစေ မမ !!\nပိတောက်ပန်းပေးတဲ့လူက အနှီသီချင်းလေးပါ ဆိုပြသွားရင် ဘယ်လောက် ရိုမန်းတစ် ပိုဆန်သွားမလဲမသိ...\nဦးဟန်ကြည်တို့ကတော့ တောသားဆိုတော့ တောသီချင်းပဲ စိတ်ကူးမိတာပ...မိုးငွေ့ရဲ့ အိန်ဂျယ်ကတော့ ရက်ပ်တွေနဲ့များ ဆိုပြသွားသလား စဉ်းစားစရား)\nပျော်ရွှင်ပြည့်စုံသော မြန်မာနှစ်ကူး အခါသမယဖြစ်ပါစေဗျား...\nပိတောက်ပန်းလေးက ချစ်စရာ...း))\nပျော်ရွှင်သော နှစ်သစ်ဖြစ်ပါစေ မိုးငွေ့..\nနှစ်သစ်ကို စိတ်ချမ်းသာ ကိုယ်ကျန်းမာစွာဖြင့် ဖြတ်သန်းနိုင်ကြပါစေ....\nမကြီးရဲ့ မပီမပြင် ပိတောက်ပန်းလေးက\nအိန်ဂျယ်ဆိုတာ အရာရာသိနိုင်တာမို့ မမိုးအလုပ်ကိုလည်း သိကောင်းသိနေမှာပါ\nဘာဘဲဖြစ်ဖြစ် အိန်ဂျယ်ပေးတယ်လို့ တွေးပြီး စိတ်ချမ်းသာရရင်လည်း ဖြစ်တယ် မဟုတ်လား\nမမိုးရဲ့ လက်ဆောင်းပိတောက်ခက်လေးကိုကြည့်ပြီး အိန်ဂျယ်လည်း ပျော်ရွှင်နေမှာပါ\nကိုယ်ရောစိတ်ပါ ကျန်းမာ ချမ်းသာပါစေ မမိုးရေ\n14 April 2012 at 04:54\nပျော်ရွှင်ဖွယ် နှစ်သစ်လေး ဖြစ်ပါစေ မိုးငွေ့ ရေ..ဗွမ်း..ဗွမ်း..ဗွမ်း\nပိတောက်တစ်ခက် ဘယ်သူလက်ဆောင်ပေးလဲဆိုတာ သိချင်ပါရဲ့မိုးငွေ ရာ..


တိုင်းရင်းသား ဒုက္ခသည်များ၏ ပဒေသာ ကပွဲ ကျင်းပပြီးစီး | AAR - သတင်းနှင့် ပြန်ကြားရေးဌာန\n← မလေးရှားရောက် ရခိုင်လူမျိုး ဒုက္ခသည် တစ်ဦး ကွယ်လွန်\nပူချူန်းမြို့နေ ဒုက္ခသည် ၁၀၀ ကျော် ဖမ်းဆီးခံရ →\nတိုင်းရင်းသား ဒုက္ခသည်များ၏ ပဒေသာ ကပွဲ ကျင်းပပြီးစီး\nဧပြီ ၂၁ ရက်၊ ၂ဝ၁၁ ခုနှစ်\nတိုင်းရင်းသားများအား အတူတကွ တွေ့ရစဉ်\nမလေးရှားနိုင်ငံရောက် မြန်မာ ဒုက္ခသည်များ၏ တိုင်းရင်းသားလူမျိုး စုံညီ ပဒေသာကပွဲကြီးအား ပြီးခဲ့သော ဧပြီ ၁၇ ရက် (တနင်္ဂနွေ) နေ့က ကွာလာလမ်ပူ၊ Chinese Assembly Hall တွင် တိုင်းရင်းသား ညွန့်ပေါင်းအဖွဲ့ (COBEM) မှ ဦးဆောင်၍ ကျင်းပပြုလုပ်ခဲ့ကြသည်။\nရိုးရာ ယဉ်ကျေးမှု အကများနှင့် စတိတ်ရှိုး\nအဆိုပါ ပဒေသာ ကပွဲကြီးသို့ မလေးရှားနိုင်ငံရောက် တိုင်းရင်းသား ဒုက္ခသည်များ ဖြစ်ကြသော ကချင်၊ ကယား၊ ကရင်၊ ချင်း၊ မွန်၊ ရခိုင်နှင့် ရှမ်း လူမျိုးများ တက်ရောက်ခဲ့ကြပြီး ဒုက္ခသည်များဆိုင်ရာ မဟာမင်းကြီးရုံး (UNHCR) နှင့် NGOs များလည်း တက်ရောက် အားပေးခဲ့ကြသည်။\nမလေးရှား ဒုက္ခသည် တိုင်းရင်းသား လူမျိုးများ\nပဒေသာ ကပွဲကြီးအတွင်း တိုင်းရင်းသား လူမျိုးများ၏ ရိုးရာယဉ်ကျေးမှု အက၊ ဖက်ရှင်ရှိုးများ၊ စတိတ်ရှိုးများဖြင့် ဖြေဖျော် တင်ဆင်ခဲ့ကြသည့်အပြင် ပွဲဖြစ်မြောက်ရေး ရံပုံငွေအဖြစ် ကံစမ်းမဲ အစီစဉ်များလည်း ပြုလုပ်ခဲ့ကြ ကြောင်း သိရသည်။\nပြည်ပရောက် ရခိုင်တေးသံရှင် မောင်သူ (x-ray)\nဤပွဲသို့ ပြည်ပရောက် ရခိုင်တေးသံရှင် မောင်သူ (X-ray) လည်း တက်ရောက် သီဆို ဖြေဖျော်ခဲ့သည်။\nယခုနှစ်တွင် ကျင်းပပြုလုပ်ခဲ့သော တိုင်းရင်းသား စုံညီ ပဒေသာ ကပွဲကြီးသည် မလေးရှားနိုင်ငံတွင် ပထမဆုံး အကြိမ်ပြုလုပ်ခဲ့ခြင်းဖြစ်ပြီး တိုင်းရင်းသား ဒုက္ခသည်များ အချင်းချင်း ညီညွတ်မှု ရရှိစေရန် ရည်ရွယ်ကြောင်း သိရသည်။\nPosted on April 21, 2011, in သတင်းကဏ္ဍ. Bookmark the permalink.\tLeaveacomment.


ပိုလိုနီယမ် - ဝီကီပီးဒီးယား\n(Polonium မှ ပြန်ညွှန်းထားသည်)\nပလူတိုနီယမ် နှင့် မရောထွေးပါနှင့်။\nကြွပ် ← ပိုလိုနီယမ် → အက်စ်တက်တိုင်း\npost-transition metal, but this status is disputed\n527 K (254 °C, 489 °F)\n1235 K (962 °C, 1764 °F)\nalpha: 9.196 g/cm3\nbeta: 9.398 g/cm3\nca. 13 kJ/mol\n6, 5, 4, 2, −2 (an amphoterism oxide)\nPauling scale: 2.0\n1st: 812.1 kJ/mol\nempirical: 168 pm\n23.5 µm/(m·K) (at 25 °C)\n20 W/(m·K) (?)\nα: 0.40 µΩ·m (at0°C)\nafter Polonia, Latin for Poland, homeland of Marie Curie\nPierre Curie and Marie Curie (1898)\nWilly Marckwald (1902)\nအတည်ငြိမ်ဆုံး ပိုလိုနီယမ်၏ အိုင်ဆိုတုပ်များ\nsyn 2.898 y α 5.215 204Pb\nβ+ 1.401 208Bi\nsyn (125.2±3.3) y α 4.979 205Pb\nβ+ 1.893 209Bi\ntrace 138.376dα 5.307 206Pb\nပိုလိုနီယမ် (အင်္ဂလိပ်: Polonium) (ဓာတုသင်္ကေတ- Po)သည် ရေဒီယိုသတ္တိကြွ ဒြပ်စင်တစ်ခုဖြစ်ပြီး အလွန်ရှားပါးသော semi-metal ဖြစ်သည်။ ၎င်းသည် တုံ့ပြန်မှုအားကောင်းပြီး ငွေမှင်ရောင်ရှိသည်။ အက်စစ်ပျော့များတွင် ကောင်းမွန်စွာ ပျော်ဝင်နိုင်သော်လည်း အယ်လ်ကာလီ (alkalis)များ တွင်မူအနည်းငယ်မျှသာလျှင် ပျော်ဝင်နိုင်သည်။ ၎င်း သည် အသင့်အတင့် အငွေ့ပျံနိုင်သည်။ ၎င်းဒြပ်စင်ပါဝင်သောပျော်ရည်များသည် (အလုံပိတ်ထားသော ခွက်ထဲတွင် သိမ်းဆည်းထားခြင်းမရှိလျှင်) ၃ ရက်လျှင် တစ်ဝက်ခန့် အငွေ့ပျံသွားနိုင်သည်။\nပိုလိုနီယမ်(Polonium) အားအထည်အလိပ်စက်ရုံများတွင်(မစီးဆင်းနိုင်သောလျှပ်စစ်ဓာတ်အားများကိုဖယ်ရှားရန်) လည်းကောင်း၊ ကင်မရာများတွင်ထည့်သွင်း အသုံးပြုသည့် ပုံရိပ်စွဲထင်စေရန်အလင်းရောင်နှင့်ဓာတ်ပြုသော ဓာတုပစ္စည်း လိမ်းကျံထားသည့်မှန်ပြား များပြုလုပ်သောနေရာများတွင် (စုဆောင်းမိနေသည့် ဖုန်မှုန့်များကို ဖယ်ရှားသည့် (brushes) များဖြစ်) လည်းကောင်း အသုံးပြုခဲ့ကြသည်။ ၎င်းဒြပ်စင်ကို အယ်ဖာ(alfa) ရောင်ခြည် ဖြာထွက်ခြင်းအား လေ့လာသော သုသေသနလုပ်ငန်းများအတွက် အဓိက အရင်းအမြစ် အဖြစ်လည်းကောင်း၊ ဘီလယ်လီယမ် (beryllium) ဒြပ်စင်နှင့်ရောစပ်၍ သတ္တုစပ် (alloyed)ပြုလုပ်ပြီး အနုမြူစွမ်းအင်သုံးဓာတ်ပေါင်းဖိုများတွင် နျူထရွန်များကို အလွယ်တစ်ကူ သယ်ဆောင်ပေးနိုင်သော အဓိကအရင်းအမြစ်အဖြစ် အသုံးပြုလျက် ရှိသည်။\nသဘာဝတွင် ပိုလိုနီယမ်(Polonium) သည် အလွန်ရှားပါးသောဒြပ်စင်ဖြစ်သည်။ ၎င်းကို ယူရေနီယမ် သတ္တုရိုင်းများတွင် တွေ့ရှိရသော်လည်း ၎င်းကို သီးသန့် သတ္တုရိုင်းပုံစံအဖြစ် မထုတ်လုပ်နိုင်ပေ။ အဏုမြူ ဓာတ်ပေါင်းဖို များအတွင်း ဘစ်တမက် (bismuth) ဒြပ်စင်ကို နျူထရွန်များ နှင့် ပစ်ပေါက်ဖြိုခွဲခြင်းအားဖြင့် polonium ဒြပ်စင်ကို တစ်နှစ်လျှင် ၁၀၀ ဂရမ်ဝန်ကျင်ခန့် ထုတ်လုပ်လျက် ရှိသည်။\nPolonium-210 သည် စီးကရက်ဆေးလိပ်၏ အစိတ်အပိုင်းဖြစ်၍ ၎င်းကိုယ်တိုင် ကင်ဆာရောဂါ ကို ဖြစ်ပွားစေသည်။ အလွန်အကျွံ ဆေးလိပ်သောက်သုံးသူများတွင် polonium ပါဝင်မှု ပမာဏထက် ၅ ဆ ခန့် လျော့ချ၍ ဓာတ်ခွဲခန်းတိရစ္ဆာန်များကို ရှူရှိုက်စေရုံမျှဖြင့် အသားပိုများ ရောင်ရမ်းထွက်ခြင်း(tumors) ကဲ့သို့သော ရောဂါကိုဖြစ်စေသည်။ လူများအကြား အဆုပ်ကင်ဆာ ဖြစ်ပွားနှုန်းသည် အစဉ်မြင့်တက် လျက် ရှိပြီး ၁၉၃၀ ခုနှစ်မှစ၍ တစ်နှစ်လျှင် လူ (၁၀၀) ဦး တွင် (၄) ဦး သာရှိခဲ့ရာမှ ကမ္ဘာ့အဆင့်တစ် လူသတ်ရောဂါအဖြစ် ၁၉၈၀တွင် ရောက်ရှိခဲ့သည်။ ဆေးလိပ် သောက်သုံးခြင်းအား ၂၀ ရာခိုင်နှုန်းလုနီးပါး လျှော့ချနိုင်ခဲ့သော်လည်း လူ (၁၀၀) ဦး တွင် (၇၂) ဦး အထိဆက်လက်မြင့်တက်လျက် ရှိသည်။ သို့သော် ထိုကာလအတွင်းမှာပင် အမေရိကန်နိုင်ငံတွင် polonium-210 ပါဝင်သော ဆေးရွက်ကြီးထုတ်လုပ်မှု အဆင့်သည် ၃ ဆတိုးခဲ့သည်။ ထို့ကြောင့် ဆေးရွက်ကြီးစိုက်ပျိုးသူများသည်ဆေးရွက်ကြီးအထွက်တိုးစေရန် ဖော့စဖိတ် ဓာတ်မြေဩဇာ(phosphate fertilizers)အသုံးပြုမှုပိုများလာသည်။ မြေဩဇာတွင် calcium phosphate များလာခြင်းနှင့်အတူ ယူရေနီယမ်ဒြပ်စင်အဖြစ်သို့ ပြောင်းလည်း စုပုံရောက်ရှိလာပြီး ရေဒွန် ဓာတ်ငွေ့များ ပျံ့နှံ့ခြင်းကိုဖြစ်ပေါ်လာစေသည်။ ရေဒွန်ဒြပ်စင် ယိုယွင်းပျက်စီးခြင်းသည် လျှပ်စစ် စီးဆင်းမှုပုံစံမျိုးပင်ဖြစ်သောကြောင့် ၎င်းနှင့်ထိတွေ့မိသော ဖုန်မှုန့်များအတွင်းသို့ လျှပ်စီးမှုများဖြစ်ပေါ်စေပြီး ထိုဖုန်မှုန့်များသည် ဆေးရွက်ကြီးရွက်များ၏ အောက်ဘက်ရှိ စေးကပ်သောအမွှေးများပေါ်သို့ တွယ်ကပ် နေကြသည်။ ထို့နည်းအားဖြင့် ရေဒီယိုသတ္တိကြွနေသော ပိုလိုနီယမ်(Polonium) နှင့် lead ဒြပ်စင်တို့သည် ဆေးရွက်ကြီးရွက်များပေါ်သို့ ရောက်ရှိသွားကြသည်။ ထိုနောက် စီးကရက်၏ထိပ်ဖျားအား မီးနှင့် လောင်ကျွမ်းစေသောအခါ ၎င်းရေဒီယိုသတ္တိကြွနေသော ဒြပ်စင်များသည် အငွေ့အဖြစ်သို့ ရောက်ရှိ သွားကြသည်။ ၎င်း ရေဒီယိုသတ္တိကြွနေသောအငွေ့များသည် စီးကရက်အစီခံနှင့် ထိတွေ့စဉ်တွင် ကင်ဆာရောဂါကိုဖြစ်စေသော ကာဆီနိုဂျင်(carcinogens)များကို စစ်ထုတ်နိုင် သောကြောင့် ပြင်းထန်စွာ မထိရောက်နိုင်ဘဲ တဖန်လေထုထဲသို့ ရေဒီယိုသတ္တိကြွနေသောအငွေ့များ အဖြစ်ပင်ပြန်လည် ရောက် ရှိသွားကြသည်။ ကြာရှည်စွာဆေးလိပ်သောက်သူတစ်ဦး၏အဆုပ်သည် ရေဒွန်ဒြပ်စင်မှ ဖြစ်ပေါ်သော ရေဒီယိုသတ္တိကြွမှုထက် (ပြင်းအားပမာဏပိုမိုများပြားသော ) ရေဒီယိုသတ္တိကြဓာတ်ရောင်ခြည်လိုင်းများ ထိသင့်ကို ပိုမိုခံစားကြရသည်။ ထိုသို့ဖြစ်ရခြင်းမှာ ဆေးရွက်ကြီးအောက်ဘက်တွင် တွယ်ကပ်နေသောအမှုန်များမှ ရေဒီယိုသတ္တိကြွဓာတ်ရောင်ခြည်များ ထုတ်လွတ်ခြင်းကြောင့်ဖြစ်သည်။ တစ်နေ့လျှင်ဆေးလိပ် နှစ်ဘူးမျှပုံမှန်သောက်သုံးခြင်းဖြစ် တစ်နှစ်လျှင် ၁.၃၀၀ မီလီရမ် ခန့်ရှိသည့် (အယ်လ်ဖာ(alpha) ရောင်ခြည်မှုန်များဖြာထွက်ခြင်းကြောင့် ဖြစ်ပေါ်လာသော ) ရေဒီယိုသတ္တိကြွဓာတ်ရောင်ခြည်သင့်မှု ပမာဏ ကိုဝင်ရောက်စေနိုင်သည်။ နှိုင်းယှဉ်ချက်များအရ အမေရိကန်နိုင်ငံတွင် ရေဒွန်ဓာတ်ငွေ့ ရှူရှိက်မိခြင်းကြောင့် ရေဒီယိုသတ္တိကြွ ဓာတ်ရောင်ခြည်သင့်မှု ခံစားရသောပမာဏမှာ တစ်နှစ်လျှင် ပျမ်းမျှ 200 mrem ခန့်ရှိသည်။ (mrem, မီလီရမ် – လူ့ကိုယ်ပေါ်သို့ ဓာတ်ရောင်ခြည် ဝင်ရောက်မှု ပမာဏအား တိုင်းတာသောယူနစ်) ။ သို့သော် တစ်နေ့လျှင်စီးကရက် ၁၀ လိပ် မျှသောက်ခြင်းဖြစ်လည်း ရေဒွန်ဓာတ်ငွေ့မှ ရေဒီယိုသတ္တိကြွဓာတ်ရောင်ခြည်သင့်မှု ပမာဏ “သက်ရောက်မူအဆင့်” “action level”4pCi/L နှင့်တူညီသော ပမာဏကို ဖြစ်ပေါ်စေသည်။ polonium-210 သည်သာမန်ရေဒွန်ဒြပ်စင်ထက် အဆပေါင်းများစွာ ခန္ဓာကိုယ်ကိုဖြတ်သန်းသွားနိုင်ပြီး ကလာပ်စည်းများ နှင့် ဆဲလ်များဆီသို့ ပျော်ဝင်သွားကာ အဆင့်ဆင့်ပျံ့နှံ့နိုင်ခြင်းရှိသည်။ polonium-210 ပျံ့နှံ့ရောက်ရှိခြင်းကြောင့် မျိုးရိုးဗီဇဆိုင်ရာများပျက်စီးခြင်းကို ဖြစ်ပေါ်စေနိုင်သည်။ ရေဒီယို ရောင်ခြည် သင့်မှုကြောင့်ဖြစ်ပေါ်တတ်သော ရောဂါများမှာ အသည်းနှင့်ဆီးအိမ် ကင်ဆာ၊ အစာအိမ် ဖက်ခွက်နာ၊ နှလုံးနှင့်သွေးကြောများအတွင်းနာဖြစ်ခြင်း(cardiovascular diseses)၊ အသည်းရွတ်ရောဂါ နှင့် သွေးကင်ဆာ ရောဂါတို့ဖြစ်သည်။ အထွေထွေခွဲစိတ်ကုသမှုဆရာဝန် C.Everett Koop က ဆေးလိပ် သောက်ခြင်းကြောင့်ဖြစ်သော အဆုပ်ကင်ဆာသမားအားလုံး၏ အနည်းဆုံးပမာဏ ၉၀% ခန့်သည် ဓာတ်ရောင်ခြည်သင့်မှုကြောင့် ဖြစ်ကြောင်း အတည်အတိအကျဖော်ပြခဲ့သည်။ အမေရိကန်နိုင်ငံသည် ဆေးရွက်ကြီးသောက်သုံးခြင်းမှ ဓာတ်ရောင်ခြည်သင့်မှုသည် အခြားအရာများမှသက်ရောက်မှုထက် များစွာပိုမိုကြောင်း အနာရောဂါထိန်းချုပ်မှုဗဟို ဌာန မှကြေညာခဲ့သည်။ စာရင်းဇယားများအရ ကင်ဆာ ကြောင့်သေဆုံးသူများ၏ ၃၀%နှုန်းသည် ဆေးလိပ်သောက်ခြင်းကြောင့်ဖြစ်သည်။ အမျိုးသားကင်ဆာ ရောဂါဆိုင်ရာ လူမှုရေးအသင်းအဖွဲ့များမှ နှစ်စဉ်ငွေကြေးပမာဏ ၅၀၀ မီလီယမ်ဒေါ်လာခန့် အသုံးပြုကြသော်လည်း အဆုပ်ကင်ဆာရောဂါကို အဓိကဖြစ်စေသော သာမန် ရေဒွန်ဒြပ်စင် (သို့မဟုတ်) ဆေးလိပ်သောက်ခြင်းမှထွက်ပေါ်လာသော ရေဒီယိုသတ္တိကြွဓာတ်ရောင်ခြည်များကို သုသေသနများ ပြုလုပ်ရန် နှင့် လူသားတို့၏ ရေဒီယိုသတ္တိကြွဓာတ်ရောင်သင့်ခြင်း အန္တရာယ်ကို ကာကွယ်ရန် လုပ်ငန်းများ အတွက်ထိရောက်သောထောက်ပံ့မူမရှိခဲ့ပေ။\nပိုတီနီယမ်အစိုင်အခဲ၏ အယ်လ်ဖာ ပုံစံ\nရှင်သန်နေသောဆဲလ်များအတွင်း အဆိပ်ဖြစ်စေသောအရာများ ဝင်ရောက်စုပုံနေခြင်းကို ကောင်းစွာ သိရှိနိုင်ရန် ခက်ခဲသောကြောင့် ပိုလိုနီယမ်(Polonium)သည် ဇီဝဓာတုဗေဒနယ်ပယ် နှင့် သဘာဝပတ်ဝန်ကျင် အပေါ် များစွာ လွှမ်းမိုးလျက် ရှိသည်။ ပိုလိုနီယမ်(Polonium)သည် သဘာဝဝန်းကျင်တွင် တွေ့ရှိရသောကြောင့် ၎င်းသည် ရေ၊အစားအစာ၊ရှင်သန်နေသောဆဲလ် များနှင့် တစ်ရှူးများအတွင်းသို့ ပိုမိုလွယ် ကူစွာဝင်ရောက်နိုင်သည်။\n↑ "Relativistic Effects and the Chemistry of the Heavier Main Group Elements" (2010): 78. doi:10.1007/978-1-4020-9975-5_2.\n↑ Polonium's Most Stable Isotope Gets Revised Half-Life Measurement။ NIST Tech Beat။9September 2014 တွင် ပြန်စစ်ပြီး။\n"https://my.wikipedia.org/w/index.php?title=ပိုလိုနီယမ်&oldid=723181" မှ ရယူရန်\nဤစာမျက်နှာကို ၁ ဒီဇင်ဘာ ၂၀၂၁၊ ၀၇:၄၀ အချိန်တွင် နောက်ဆုံး ပြင်ဆင်ခဲ့သည်။


အစိမ်းရောင်လွင်ပြင်: Feb 29, 2012\nPosted by ချော(အစိမ်းရောင်လွင်ပြင်) at Wednesday, February 29, 2012 Wednesday, February 29, 2012 Labels: စိတ်ခွန်အားဖြည့်စာစုများ , နှစ်သက်မိသော စာစုများ\nအသက် အတော်ကြီးနေပြီဖြစ်တဲ့ လူကြီးတစ်ယောက်ဟာ အေးစက်မှုန်မှိုင်းနေတဲ့ လမ်းဘေး ပလက်ဖောင်း လေး တစ်ခုပေါ်မှာ ထိုင်နေခဲ့ပါတယ်။ မုတ်ဆိတ် ပါးသိုင်းမွေး ပရဗျစ်၊ စုတ်ပြဲညစ်နွမ်းနေတဲ့ အ၀တ်အစားတွေနဲ့ လမ်းဘေးမှာ ထိုင်နေတဲ့ သူ့ကို လမ်းသွား လမ်းလာ လူတွေက သာမန်ကာလျှံကာ ကြည့်သွားကြရုံက လွဲလို့ဘယ်သူကမှ အရေးတယူ မရှိကြပါ။ ဟုတ်ပါတယ်လေ အိမ်မရှိ ယာမရှိ တောင်းရမ်းစားသောက်နေတဲ့ သူ့လိုလူ တစ်ယောက်ကို ဘယ်သူကများ ဆေးဖော်ကြောဖက် လုပ်ချင်ပါ့မလဲ။ ရေခဲလုမတတ် အေးချမ်းလွန်းတဲ့ ခုလိုချိန်မျိုးမှာ စုတ်ပြဲနေတဲ့ သူ့ကုတ်အင်္ကျီ အဟောင်းလေး ထက်စာရင် နွေးနွေးထွေးထွေး ထူထူထဲထဲရှိမဲ့ အင်္ကျီမျိုးက သူ့အတွက် သိပ်ကို လိုအပ်နေမှာတော့ အမှန်ပါ။\nဒီအချိန်လေးမှာ အသက် ၃၅နှစ်အရွယ်ခန့်ရှိတဲ့ အမျိုးသမီး တစ်ယောက်ဟာ ပလက်ဖောင်းလေးအတိုင်း လမ်းလျှောက် လာနေပါတယ်။ ပလက်ဖောင်းပေါ် လျှောက်လာရင်းနဲ့ အမျိုးသမီးဟာ ထိုအဖိုးအို အနားကို အရောက်မှာ ခြေစုံရပ်တန့်လိုက်ပါတော့တယ်။ ပြီးတော့ သူ့ကို ငုံ့ကြည့်လိုက်ကာ “ ဦးလေး.. ရှင်နေကောင်းရဲ့လား” လို့ နှုတ်ခွန်းဆက် စကား ဆိုလိုက်ပါတယ်။ ကြည့်လိုက်တာနဲ့ အမျိုးသမီးဟာ ချမ်းချမ်းသာသာ အထက်တန်း လွှာထဲက ဖြစ်မယ်ဆိုတာ အဖိုးအိုက သိလိုက်ပါတယ်။ သူမဟာ လှပသစ်လွင်တဲ့ ထူထူထဲထဲ ကုတ်အင်္ကျီကို ၀တ်ဆင် ထားပြီး သန့်ရှင်းသပ်ရပ်လို့နေပါတယ်။ ပြီးတော့လဲ သူမကို ကြည့်ရတာ ငတ်မွတ်ခြင်း၊ ဆာလောင်ခြင်း ဆိုတာကို ဘယ်သောအခါမှ ခံစားခဲ့ရဖူးပုံ မပေါ်ပါ။ ဒီလို အမျိးသမီး တစ်ယောက်က သူနဲ့ လာပြီး စကားပြောဆို ပတ်သက်ဖို့ဆိုတာ အကြောင်းကို မရှိဘူးလို့ သူကထင်လိုက်ပါတယ်။ ဒီအမျိုးသမီးဟာလည်း တစ်ခြား လမ်းသွား လမ်းလာတွေလိုဘဲ သူ့ကို ရယ်စရာလုပ်ဖို့ စနောက်ဖို့ သက်သက်နဲ့ စကားလာပြောနေတာသာ ဖြစ်မှာပါ။ ဒါကြောင့်လဲ အမျိုးသမီးကို “ ခင်ဗျား ကိုယ့်လမ်းကို သွားပါ။ ကျုပ် တစ်ယောက် တည်း အေးအေး နေနေတာကို မနှောက်ယှက်စမ်းပါနဲ့ ” လို့ အော်ဟစ်ပြီး ပြောလိုက်ပါတယ်။\nအံ့သြစရာက ထို အမျိုးသမီးဟာ သူ့ရဲ့ အော်ဟစ်သံကို ကြောက်လန့်ပြီး ထွက်သွားတာမျိုး မဟုတ်ဘဲ နေရာမှာ ဆက်ပြီး ရပ်နေတုန်းပါ။ ညီညာပြီး ဖြူဖွေး လှပနေတဲ့ သွားတွေကို ပေါ်အောင် ပြုံးလိုက်ရင်းက “ ရှင် ဗိုက်ဆာနေသလား ” လို့ သူ့ကို မေးပြန်ပါတယ်။ “ မဆာပါဘူး ကျုပ်က သမ္မတကြီးနဲ့ အတူတူ ညစာစားပြီးပြီ ခင်ဗျားသာ ခုချက်ခြင်း ဒီကထွက်သွားစမ်းပါဗျာ ” လို့ သူက စိတ်ပေါက်ပေါက်နဲ့ ရွဲ့ပြီး ပြန်ဖြေ လိုက်ပါတယ်။ အမျိုးသမီးဟာ သူ့အနားက ထွက်ပြီး မသွားသလို အပြုံးလဲ မပျက်ပါဘူး။ ပြီးတော့ သူ့ဘေးနား ထိုင်ချလိုက်ပြီး အဖိုးအိုရဲ့လက်မောင်းတွေကို အသာအယာ ဆုပ်ကိုင်လိုက်ချိန်မှာတော့ “ ဟာ ခင်ဗျား ဘာလုပ်တာလဲ ကျုပ်ပြောပြီးပြီလေ။ ကျုပ်ကို မနှောက်ယှက်ပါနဲ့။ ခင်ဗျား ဒီနေရာက ထွက်သွားပါ” လို့ အဖိုးအို ဆီက ဒေါသတကြီး အော်ဟစ်သံက ဟိန်းထွက်လာပေါတော့တယ်။\nဒီအချိန်မှာ ရဲအရာရှိ တစ်ယောက် ရောက်လာပြီး “ အစ်မကြီး ပြဿနာ တစ်ခုခု ဖြစ်နေသလား.. ကျွန်တော် ဘာများ ကူညီပေးရပါမလဲ ” လို့ မေးလာတော့ အမျိုးသမီးက “ ဘာပြဿနာမှ မရှိပါဘူး ရဲအရာရှိကြီးရယ်။ ဒီလူကို မတ်တပ်ရပ်နိုင်အောင် ကျွန်မ ကြိုးစားနေတာပါ။ ကျွန်မကို တစ်ဆိတ်လောက် ကူညီပေးပါလားရှင်.. ” ရဲအရာရှိဟာ သူ့ခေါင်းကို ကုတ်လိုက်ရင်း “ ဒီအဖိုးကြီး ဂျက် ဟာ ဒီနေရာမှာ နေလာတာ နှစ်တော်တော် ကြာပါပြီ၊ သူဟာ ဘယ်သူ့ကိုမှတော့ ဒုက္ခ မပေးခဲ့ပါဘူး၊ သူ့ကို ဘာများလုပ်မလို့ပါလဲ ” လို့မေးလိုက်ပါတယ်..\n“ရှင် ဟိုနားက ကော်ဖီဆိုင်လေးကို တွေ့တယ်မဟုတ်လား။ ကျွန်မ သူ့ကို အဲဒီဆိုင်လေးထဲကို ခေါ်သွားပြီး တစ်ခုခု ကျွေးချင်တယ်။ ပြီးတော့လဲ ဒီလောက်ချမ်းအေးလွန်းတဲ့ ရာသီဥတုဒဏ်ကနေ ခနလေးဖြစ်ဖြစ် သူ့ကို လွတ်မြောက်စေချင်ပြီး နွေးနွေးထွေးထွေး နေစေချင်ပါတယ် ”\n“ ခင်ဗျား ရူးနေသလား ကျုပ် အဲဒီအထဲကို မသွားချင်ဘူး ” အကြောက်အကန် ငြင်းဆန်နေရင်းမှာဘဲ သန်မာတဲ့ လက်နှစ်ဖက် တွေနဲ့ သူ့ကို ဆွဲထူမခြင်းကို ခံလိုက်ရပါတယ်။ “ ရဲအရာရှိကြီး ကျုပ်ကိုလွှတ်ပါဗျ.. ကျုပ်အေးအေး ဆေးဆေး နေပါရစေ၊ ကျုပ်ဘာအမှားမှလဲ လုပ်ထားတာ မဟုတ်ဘူး ” လို့ ဆိုင်ကို ဆွဲခေါ်လာတဲ့ လမ်းတစ်လျှောက်မှာလည်း အဖိုးအို ဂျက်ဟာ အော်ဟစ်ရုန်းကန် နေတုန်းပါဘဲ။\n“ ခင်ဗျားအတွက် အကောင်းဆုံး အခြေအနေကို ဖန်တီး ပေးတာနေတာကို မမိုက်မဲချင်စမ်းပါနဲ့” ရဲအရာရှိက လေသံခပ်မာမာနဲ့ သူ့ကို ပြန်ပြောပါတယ်။ နောက်ဆုံးတော့ အမျိုးသမီးကြီးနဲ့ ရဲအရာရှိဟာ ခက်ခက်ခဲခဲနဲ့ သူ့ကို ကော်ဖီဆိုင်လေးထဲကို ရောက်အောင် ဆွဲခေါ်လာနိုင်ခဲ့ပြီး ဆိုင်ရဲ့ အတွင်းဘက် ခပ်ကျကျ ကောင်တာ အနီးမှာထိုင်စေလိုက်ပါတယ်။ အချိန်က မနက်စာ စားချိန်ကျော်သွားပြီး နေ့လည်စာစားချိန်လဲ မရောက်သေးတဲ့ အတွက် ဆိုင်အတွင်းထဲမှာတော့ လူသူ ရှင်းလင်းနေပါတယ်။ ဆိုင်ရဲ့ မန်နေဂျာဖြစ်သူဟာ စားပွဲတွေကို ကျော်ဖြတ်ပြီး သူတို့ရဲ့ စားပွဲမှာ လာရပ်ပြီး မေးပါတယ်။\n“ ရဲအရာရှိ ခင်ဗျာ.. ဘာများဖြစ်လို့ပါလဲ.. ဒီအဖိုးကြီးက ခင်ဗျားတို့ကို ဒုက္ခများပေးနေလို့လား ”\n“ ဘာမှ ဒုက္ခ မပေးပါဘူး။ သူ့ကို ဒီအစ်မကြီးက အစားအသောက် ကျွေးမွေးချင်လို့ ခေါ်လာတာပါ.. ” ရဲအရာရှိရဲ့ စကားအဆုံးမှာ “ အိုး ဒီနေရာဟာ ဒီလိုလူမျိုးတွေနဲ့ သင့်တော်တဲ့နေရာ မဟုတ်ပါဘူးခင်ဗျာ။ ကျွန်တော်တို့ ဆိုင်ဟာ လူကြီးလူကောင်းတွေ ၀င်ထွက်သွားလာ စားသောက်တဲ့ ဆိုင်ဖြစ်ပါတယ်။ လမ်းပေါ်က ဒီလို စုတ်ပြတ်ပြတ် လူတစ်ယောက်က ကျွန်တော်တို့ ဆိုင်ထဲမှာ လာစားနေတာ သူများတွေ တွေ့သွားရင် ဆိုင်နာမည်ပျက်ပြီး ကျွန်တော်တို့ဆိုင်ရဲ့ စီးပွားရေးကို ထိခိုက်ပါလိမ့်မယ်။” လို့ ဆိုင်မန်နေဂျာက ပြောလိုက်ပါတယ်။\n“ ကဲ အမျိုးသမီး ခင်ဗျားတွေ့တယ် မဟုတ်လား။ ကျုပ်ပြောခဲ့သားဘဲ .. ဒီလိုနေရာကို ကျုပ်မလာချင်ပါဘူးလို့.. ကျုပ်သွားတော့မယ်၊ ဒီလိုနေရာမျိုးကိုလဲ ဘယ်တော့မှ ထပ်မလာဘူး.. ” အဖိုးအို ဂျက်က သွားတစ်ချောင်းမှ မရှိတော့တဲ့ နှုတ်ခမ်းတွေကို ဖွင့်ဟရင်း ဒေါသဖြစ်စွာ ပြောလိုက်ပါတယ်။\nအမျိုးသမီးဟာ ဆိုင်ရဲ့ မန်နေဂျာကို သေချာကြည့်လိုက်ပြီး ပြုံးပြလိုက်ရင်းက “ မန်နေဂျာ.. ရှင် ဒီလမ်းမကြီးပေါ်မှာ ရှိတဲ့ အက်ဒီဂရုပ်ရဲ့ ဘဏ်လုပ်ငန်းစုကြီးကို သိတယ် မဟုတ်လား. ” လို့ မေးလိုက်ပါတယ်။ ဒီတော့ ဆိုင်မန်နေဂျာက စိတ်မရှည်တဲ့လေသံနဲ့ “ သိပါတယ်.. သူတို့ဟာ အပတ်စဉ်တိုင်း ကုမ္ပဏီ အစည်းအဝေးကို ကျွန်တော်တို့ဆိုင်ရဲ့ အထူးခန်းမှာ အမြဲ လုပ်ပါတယ်။ ဘာဖြစ်လို့ပါလဲ ” လို့ပြန်ဖြေပါတယ်။\nအမျိုးသမီးက “ ဒါဆိုရင် ရှင်တို့ဆိုင်မှာ လုပ်တဲ့သူတို့ရဲ့ အပတ်စဉ် အစည်းအဝေးကြောင့် ရှင်တို့ဆိုင်ရဲ့ အစားအသောက်တွေ ပိုပြီး ရောင်းခဲ့ရတဲ့ အတွက် သူတို့ဟာ ရှင်တို့ဆိုင်ကို တစ်ဘက်တစ်လမ်းက အကျိုးပြုနေတယ် ဆိုတာတော့ ရှင်လက်ခံတယ် မဟုတ်လား.. ”\n“အဲဒီကိစ္စ ခင်ဗျားနဲ့မဆိုင်ဘူးလို့ ထင်ပါတယ်.. ” မန်နေဂျာက ဒေါသထွက်လာပုံ ရတဲ့ လေသံနဲ့ ပြန်ပြောပါတယ်။\n“ကျွန်မက အဲဒီ ဘဏ်လုပ်ငန်းစုရဲ့ အမှုဆောင် အရာရှိချုပ် မစ္စ ပင်နီလုပ် အက်ဒီ ပါ.. ”\n“ဗျာ…. ” အမျိုးသမီးရဲ့ နာမည်လည်း ကြားလိုက်ရော မန်နေဂျာရဲ့ အမူအယာက ချင်ခြင်းဘဲ ပြောင်းလဲသွားပါတယ်.။\nအမျိုးသမီးက နောက်တစ်ကြိမ် ထပ်ပြုံးလိုက်ရင်း “ကျွန်မက ခါတိုင်းလုပ်တဲ့ အဲဒီပွဲနဲ့ မတူတဲ့ စားသောက်ပွဲလေး တစ်ခုကို အခုချက်ခြင်း ကျင်းပချင်ပါတယ်။ ရှင်တို့ဆိုင်ရဲ့ အကောင်းဆုံး စားသောက်စရာတွေ ယူလာခဲ့ပါ.. ”\nစားပွဲမှာ ရပ်နေဆဲဖြစ်တဲ့ ရဲအရာရှိကို တစ်ချက်ကြည့်လိုက်ပြီး “ ရဲအရာရှိကြီးကိုလည်း ကျွန်မတို့နဲ့အတူတူ စားသောက်ဖို့ ဖိတ်ခေါ်ပါတယ်.. ”\n“တော်ပါပြီခင်ဗျာ ကျေးဇူးပါ.. ကျွန်တော်က တာဝန်ချိန်တွင်း ဖြစ်နေတဲ့အတွက် စားဖို့ မဖြစ်နိုင်ပါဘူး”\n“ဒါဆိုရင် အပြန်ကို ကော်ဖီတစ်ခွက်လောက်တော့ ယူသွားပါရှင်.. ”\n“ကောင်းပါပြီဗျာ .. ကော်ဖီတော့ ယူသွားပါ့မယ်.. ”\nရဲအရာရှိစကား အဆုံးမှာ မန်နေဂျာက\n“ကျွန်တော် ရဲအရာရှိ ယူသွားဖို့အတွက် ကော်ဖီ တစ်ခွက် ယူလာပေးပါ့မယ်.. ဒီဝိုင်းအတွက်လဲ အကောင်းဆုံး အစားအသောက်တွေကို ယူလာခဲ့ပါ့မယ် ခင်ဗျာ ” လို့ပြောပြီး မန်နေဂျာက စားပွဲကနေ ထွက်ခွာသွားပါတယ်။\nမန်နေဂျာ ပြန်ထွက်သွားတာကိုစောင့်ပြီး ရဲအရာရှိက အမျိုးသမီးကို “ ခင်ဗျား သူ့ကို လူမှန်နေရာမှန် ဖြစ်အောင် လုပ်ပေးလိုက်တာဘဲ ” လို့ လှမ်းပြောလိုက်ပါတယ်..\n“ ကျွန်မ ဒီလိုတော့ မရည်ရွယ်ပါဘူး။ ဒါပေမဲ့ ဒီလို ထုတ်မပြောရင် မဖြစ်တော့တာမို့ ထုတ်ပြောလိုက်ရတာပါ။ ကျွန်မ အနေနဲ့ အန်ကယ် ဂျက် ကို ဒီခေါ်လာတာ အကြောင်း အများကြီး ရှိပါတယ်..” လို့ ပြောလိုက်ပြီး အမျိုးသမီးဟာ ထိုင်ခုံပေါ် ထိုင်ချလိုက်ပါတယ်. ထို့နောက် အဖိုးကြီးဘက်ကို လှည့်ပြီး စကား စတင်ပြောပါတယ်။\n“ အန်ကယ် ဂျက်... ရှင်ကျွန်မကို မှတ်မိလား.. ”\nအဖိုးအို ဂျက်ဟာ အမျိုးသမီးကြီးရဲ့ မျက်နှာကို သေသေချာချာ စူးစမ်းစွာကြည့်နေပြီး “ ကျုပ်ထင်တာ ခင်ဗျားဟာ ကျုပ်ကို ရင်းရင်းနှီးနှီး သိနေပုံဘဲ”\n“ဟုတ်ပါတယ် .. ကျွန်မရုပ်ရည်က ဟိုတုန်းကထက် ရင့်ရော်သွားခဲ့ပါပြီ.. အခုအချိန်မှာ ငွေကြေးဥစ္စာ အရာရာ ပြည့်စုံကောင်း ပြည့်စုံနေပြီလို့ ဆိုနိုင်ပေမဲ့ ကျွန်မရဲ့ ငယ်စဉ်ကာလ ရှင် ဒီဆိုင်မှာ အလုပ် လုပ်ခဲ့ဖူးတဲ့ အချိန်တွေ၊ အေးခဲနေတဲ့ ခုလိုရာသီမျိုးမှာ ဆာလောင်ငတ်မွတ်စွာနဲ့ လမ်းတကာ လျှောက်ပြီး အစားလေး တစ်လုပ်အတွက် ဆိုင်တွေဆီမှာ အလုပ်တောင်းခဲ့ရဖူးတဲ့ အချိန်တွေကို ဘယ်တော့မှ မမေ့ပါဘူးရှင်…”\nဘေးနားက နားထောင်နေတဲ့ ရဲအရာရှိထံမှ အံ့သြတကြီး လေသံက လွှတ်ခနဲ ထွက်ကျလာပါတယ်.. ဒီလို ဂုဏ်သရေရှိ အမျိုးသမီး တစ်ယောက်ဟာ ဆာလောင်မွတ်သိပ်စွာနဲ့ လမ်းတွေပေါ်မှာ လျှောက်သွားခဲ့ ဖူးတယ် ဆိုတာကို သူဘယ်လိုမှ ယုံကြည်လက်ခံနိုင်ပုံ မရပါ။\nအမျိုးသမီးက သူ့ဘဝနောက်ကြောင်းကို စတင်ပြီး ရှင်းပြပါတယ်။ “ ကျွန်မဟာ အဲဒီအချိန်က ကောလိပ်ကျောင်းက ထွက်လာကစ ဒီမြို့ကလေးကို အလုပ်ရှာဖို့ ရောက်လာပါတယ်.. ဒါပေမဲ့ ကံဆိုးချင်တော့ အလုပ် တစ်ခုတလေမှကို တော်တော်နဲ့ ရှာလို့မရခဲ့ပါဘူး။ ဘယ်သူကမှလည်း အလုပ် မပေးခဲ့ကြပါဘူး။ နောက်ဆုံးတော့ လက်ထဲမှာ ပြားစေ့လေး နည်းနည်းကလွဲလို့ ဘာမှ မကျန်တော့တဲ့အခါ အခန်းငှားခ မပေးနိုင်တော့တဲ့ ကျွန်မကို အခန်းပိုင်ရှင်က မောင်းထုတ်လိုက်ပါတယ်။ ဒီလိုနဲ့ ဖေဖော်ဝါရီလရဲ့ ပြင်းလွန်းတဲ့ အအေးဒဏ်အောက်မှာ ခိုနားရာမရှိ၊ ငတ်ငတ်ပြတ်ပြတ် ဆင်းဆင်းရဲရဲနဲ့ လမ်းတွေပေါ်မှာ လျှောက်သွားနေခဲ့ရင်း နောက်ဆုံးမှာ ဒီနေရာလေးကို စားစရာ တစ်ခုတလေ ရလို ရငြား ရောက်လာခဲ့ပါတယ်။”\nအဖိုးကြီးဂျက်ဟာ ပါးစပ်ကို ဟလိုက်ပြီး “ အိုး ကျုပ်မှတ်မိပြီ။ အဲဒီတုန်းက ကျုပ်ဟာ ဟိုနားက ကောင်တာမှာ ရပ်နေခဲ့တာလေ။ ခင်ဗျားက ကျုပ်ကိုမေးတယ်.. အစားအသောက် နည်းနည်းပေးပါ.. ဆိုင်မှာရှိတဲ့ အလုပ်ကို လုပ်ပေးပါ့မယ်လို့ တောင်းဆိုတယ်လေ။ ဆိုင်ဝန်ထမ်းမဟုတ်တဲ့ အပြင်လူကို အလုပ်ခိုင်းတဲ့အချက်ဟာ ဆိုင်ရဲ့ စည်းကမ်းချက်ကို ဖောက်ဖျက်ရာ ကျတဲ့အတွက် အလုပ် မပေးနိုင်ပါဘူးလို့ ကျုပ်က ပြောခဲ့တယ်လေ။ ”\n“ဟုတ်ကဲ့ .. ကျွန်မသိပါတယ် အန်ကယ်ဂျက်။ အန်ကယ်ဟာ ကျွန်မ တစ်သက် မြင်ဖူးသမျှထဲမှာ အကြီးဆုံးဖြစ်တဲ့ အသားညှပ် ဆင်းဝစ်ကြီးတစ်ခုနဲ့ ကော်ဖီ တစ်ခွက်ကို ပေးပြီးတော့ ဟိုထောင့်နားက စားပွဲမှာ သွားထိုင်စားပါလို့ ပြောခဲ့တယ်. ကျွန်မက ရှင် ကျွန်မကြောင့် ပြဿနာတစ်ခုခု ဖြစ်မှာကို စိုးရိမ်နေခဲ့ပေမဲ့ ရှင်က ကျွန်မစားတဲ့ အစားအစာအတွက် ကျသင့်ငွေကို ကောင်တာမှာ သွားရှင်းနေတာ တွေ့လိုက်ရတယ်။ ဒီတော့မှ အားလုံး အဆင်ပြေသွားပြီဆိုတာ သိမှ စိတ်ချလက်ချနဲ့ အစားကို စားနိုင်ခဲ့တယ်။ ကျွန်မဘဝမှာ အဲဒီအချိန်တုန်းက ဆာဆာနဲ့ စားခဲ့ရတဲ့ ဆင်းဒဝစ်လောက် ဘယ်အစားအသောက်ကမှ အရသာမရှိခဲ့ပါဘူး။ ခုချိန်ထိလည်း သတိရနေပါတယ်။”\n“ခင်ဗျား ဒီနောက်ပိုင်း အလုပ်ရသွားခဲ့သလား.. ” အဖိုးဂျက်က အမျိုးသမီးကြီးကို မေးလိုက်ပါတယ်..\n“ဟုတ်တယ် သိပ်မကြာခင်မှာ ကျွန်မဟာ အလုပ်တစ်ခုကို ရလိုက်တယ်။ အလုပ်လုပ်တဲ့ အခါ သူများတွေထက်ပိုပြီး အလုပ်မှာ စေတနာထားတယ်။ ကြိုးစားတယ်။ ကျွန်မက ငတ်ပြတ်တဲ့ ဘ၀ကို ရောက်ခဲ့ဖူးတော့ ဒီဘဝကို ပြန် မသွားချင်ဘူးလေ. ဒီတော့ ဘာလုပ်သလဲ... သူများထက် ပိုကြိုးစားရတာပေါ့။ ကျွန်မရဲ့ ဇွဲ၊လုံ့လ အကျိုးကြောင့် အချိန်နည်းနည်း ကြာတဲ့အခါ ကိုယ်ပိုင်လုပ်ငန်း တစ်ခုကို ထူထောင်လာနိုင်ခဲ့တယ်။ ကံတရားရဲ့ ဖေးမမှုလဲ ပါတာပေါ့လေ။ ” စကားပြောရင်း အမျိုးသမီဟာ သူမရဲ့ ပိုက်ဆံအိတ်ကို ဆွဲဖွင့်လိုက်ပါတယ်.. ပြီးတော့ လိပ်စာကဒ်ပြားလေး တစ်ခုကို ဆွဲထုတ်လိုက်ပြီး\n“အန်ကယ်ဂျက်.. ရှင် ဒီမှာ စားသောက်ပြီးစီးတဲ့အခါ ဒီလိပ်စာလေးအတိုင်း ရောက်အောင်သွားပြီး ကျွန်မရဲ့ ကိုယ်ရေးအရာရှိနဲ့ သွားတွေ့စေချင်တယ်.. ကျွန်မတို့ ကုမ္ပဏီမှာ အန်ကယ်အတွက် သင့်တော်တဲ့ အလုပ်တစ်နေရာကို သူ စီစဉ်ပေးလိမ့်မယ်.. ပြီးတော့ အ၀တ်အစားဝယ်ဖို့၊ နေထိုင် စားသောက်ဖို့ ငွေတစ်ချို့ကို သူ ထုတ်ပေးလိမ့်မယ်၊ အန်ကယ် ကိုယ့်ခြေထောက်ပေါ် ကိုယ် ရပ်တည်နိုင်တဲ့ တစ်နေ့အထိ ထောက်ပံ့ပါလိမ့်မယ်။ အန်ကယ် ဘယ်လို အကူအညီဘဲ လိုလို ကျွန်မဆီ လာခဲ့ပါ။ ကျွန်မ အန်ကယ်အတွက် အမြဲတမ်း တံခါးဖွင့်ထားပါတယ် အန်ကယ်ဂျက်.. ”\nအမျိုးသမီးရဲ့ စကားအဆုံးမှာ အဖိုးအို ဂျက်ရဲ့ ပါးပြင်ပေါ်မှာ မျက်ရည်တွေ စီးကျလာပါတော့တယ်။ “ခင်ဗျားကို ဘယ်လို ကျေးဇူးတင်ရမှန်းတောင် မသိတော့ပါဘူးဗျာ” လို့ တုန်ယင်လှိုက်လှဲနေတဲ့ အသံနဲ့ ပြောလိုက်ပါတယ်။\n“ကျေးဇူးတင်ဖို့ မလိုပါဘူး အန်ကယ် ဂျက်ရယ်။ ကူညီထိုက်သူကို ကူညီရတာ ၀မ်းမြောက်စရာပါ။ အန်ကယ်ရဲ့ ကူညီထောက်ထားတတ်တဲ့ စိတ်ထားလေးကို ကျွန်မဘယ်တော့မှ မမေ့ပါဘူး။ အန်ကယ် ကျွေးခဲ့တဲ့ ဆင်းဒဝစ်နဲ့ ကော်ဖီတစ်ခွက်ဟာ ကျွန်မဘ၀မှာ တန်ဖိုးအကြီးဆုံး အရာတွေပါ… ဘယ်လိုမှ တန်ဖိုးဖြတ်လို့မရပါဘူး။ ကျွန်မကို ခုလို သူတစ်ပါးကို ကူညီတတ်အောင် လမ်းစကို လမ်းပြခဲ့တဲ့သူကလဲ အန်ကယ်ဂျက် ကိုယ်တိုင်ပါ”\nစားသောက်နေတဲ့ အဖိုးအိုဂျက်ကို နှုတ်ဆက်ပြီးနောက် အမျိုးသမီးနဲ့ ရဲအရာရှိဟာ ကော်ဖီဆိုင်ရဲ့ အပြင်ဘက်ကို ထွက်လာ ကြပါတယ်။ ဆိုင်ရှေ့အရောက်မှာ တစ်ယောက်တစ်လမ်း ထွက်ခွာမသွားခင် ဆိုင်အဝနားမှာ ခေတ္တရပ်ပြီး အမျိုးသမီးဟာ ရဲအရာရှိကို ကျေးဇူးတင်စကား ဆိုပါတယ်။\n“ ရှင့်ရဲ့ အကူအညီအတွက် ကျေးဇူးအထူး တင်ပါတယ် ရဲအရာရှိမင်းရယ်.. ”\n“အိုး ကျေးဇူးတင်ဖို့ မလိုပါဘူး မစ္စ အက်ဒီ.. ကျွန်တော်ကတောင် ကျေးဇူးတင်ရမှာပါဗျာ.. ကျွန်တော် ဒီနေ့ သိပ်ထူးဆန်း အံ့သြစရာ အဖြစ်အပျက်ကလေးကို တွေ့လိုက်ရပါတယ်.. ဘယ်တော့မှ မေ့နိုင်မဲ့ အဖြစ်အပျက်လဲ မဟုတ်ပါဘူးဗျာ.. ကျွန်တော့် ရင်ထဲကို တော်တော် ထိပါတယ်.. ခင်ဗျားရဲ့ ကော်ဖီအတွက်လဲ ကျေးဇူးပါ မစ္စ အယ်ဒီ.. ”\nရဲအရာရှိရဲ့ လက်ထဲက ကော်ဖီခွက်ကို သတိရလိုက်မိတဲ့ အမျိုးသမီးဟာ “အိုး ရှင် ကော်ဖီကို ဘယ်လို သောက်တယ် ဆိုတာ မေးဖို့ ကျွန်မ မေ့သွားတယ် အခု ယူလာတာ ကော်ဖီက အချိုပေါ့ ထင်တယ်။ နို့ ဖြစ်ဖြစ်၊ သကြားဖြစ်ဖြစ် ထပ်ယူမလား ” လို့မေးတော့ ရဲအရာရှိဟာ လက်ထဲက ကော်ဖီခွက်ကို ငုံ့ကြည့်လိုက်ပြီတော့ ပြုံးလိုက်ပါတယ်။ ပြီးတော့\nကျွန်တော့်အတွက် သကြားတွေ၊ နို့တွေ မလိုတော့ပါဘူးဗျာ၊ ဒီနေ့ အန်ကယ်ဂျက်ကို ခင်ဗျားပေးလိုက်တဲ့ စေတနာ၊ မေတ္တာတွေက သကြားတွေ နို့တွေထက် ချိုပါတယ်။ တန်ဖိုးလည်း ကြီးလှပါတယ်။ စေတနာ မေတ္တာတို့၊ ကျေးဇူးသိတတ်ခြင်းတို့ဆိုတာ ဘယ်အရာနဲ့မှ မတူအောင် ချိုမြိန်လှပါတယ်၊ ကျွန်တော့်ရင်ထဲမှာလည်း အဲဒီအချိုဓာတ်တွေ ကူးစက်ပြီး နောက်ထပ် ဘယ်လိုသကြားမှ မလိုတော့အောင် ပီတိတွေနဲ့ ချိုနေပါပြီဗျာ။\nKindness ( Unknown Author) ကို ဘာသာပြန်တာပါ။ ခုတလော စာအသစ် မရေးဖြစ်သေးတာကြောင့် လွန်ခဲ့တဲ့ ၂နှစ်လောက်က ရေးခဲ့တဲ့ ဒီပိုစ့်လေး ပြန်တင်ဖြစ် တာပါ။ နားလည်ခွင့်လွှတ်ပြီး ဖတ်ရှုပေးကြပါလို့ တောင်းပန် ချင်ပါတယ်။ ဒီစာထဲကလို စေတနာ မေတ္တာ အပြည့်နဲ့ ကျေးဇူးသိတတ်ခြင်းက သကြားထက်ကို ချိုမြိန် လှပါတယ်ဆိုရင် ကျွန်မတို့လဲ သကြားထက် ချိုမြိန်တဲ့ အရာတွေကို ပေးနိုင်ဖို့ ကြိုးစားကြပါဦးစို့လားနော်။\nLinks to this post 17 comments


လှိုင်သာယာ ပြည်သူ့ဆေးရုံကြီးက လူနာ နဲ့ ကျန်းမာရေးဝန်ထမ်းတွေအတွက် အလှူအတန်းတွေ ပြုလုပ်ခဲ့ပြန်တဲ့ ခန့်စည်သူ – Suehninsi\nလှိုင်သာယာ ပြည်သူ့ဆေးရုံကြီးက လူနာ နဲ့ ကျန်းမာရေးဝန်ထမ်းတွေအတွက် အလှူအတန်းတွေ ပြုလုပ်ခဲ့ပြန်တဲ့ ခန့်စည်သူ\nအကယ်ဒမီသရုပ်ဆောင် ခန့်စည်သူကတော့ အနုပညာလောကမှာ ပရိသတ်တွေရဲ့ အားပေးချစ်ခင်မှုတွေနဲ့အတူ ဆယ်စုနှစ်တွေမက အောင်မြင်မှုတွေရရှိထားသူပဲ ဖြစ်ပါတယ်နော်..။ ပီပြင်တဲ့ ဇာတ်ရုပ်တွေကြောင့်လည်း ပရိသတ်တွေရဲ့ တခဲနက်အားပေးမှုတွေ များစွာရရှိထားတဲ့ ကိုခန့်ကတော့ လှူဒါန်းမှုတွေကိုလည်း ဆက်တိုက်ပြုလုပ်လေ့ရှိသူလည်း ဖြစ်ပါတယ်နော်..။ အခုတစ်ခါမှာလည်း လှိုင်သာယာပြည်သူ့ဆေးရုံကြီးမှာ\nတာဂန်ထမ်းဆောင်နေကြတဲ့ ကျန်းမာရေးဝန်ထမ်းတွေနဲ့ ဆေးကုသမှုခံယူနေကြတဲ့ လူနာတွေအတွက် အခြားအနုပညာရှင်တွေနဲ့အတူ လှူဒါန်းမှုတွေ ပြုလုပ်ခဲ့ပါတယ်နော်..။ “ယနေ့အလှူ…. လှိူင်သာယာပြည်သူ့ဆေးရုံကြီးတွင် တာဝန်ထမ်းဆောင်နေကြသော ဆရာဝန်များ၊သူနာပြုများနှင့် ကျန်းမာရေးဝန်ထမ်းအယောက် (၁၀၀)အတွက် ဘုရားစာအုပ်များနှင့် ဝင်းစန္ဒာအညာထမင်းဝိုင်းမှ ထမင်းနှင့်ဟင်းများကို\nသွားရောက်လှူဒါန်းခဲ့ကြပါတယ်။ တက်ရောက်ကုသနေကြသော လူနာများအတွက် မွှေးဆပ်ပြာခဲများ၊ ဆပ်ပြာဆီများ၊ Hand gelများ၊ မိုးတွင်းစီးဖိနပ်များ၊ ကယ်လ်စီယမ်ကွေကာထုပ်များ၊ ရွှေပုစွန် ငါးရံ့ခြောက်ထောင်းကြော်များ၊ မုန့်များ၊ သောက်ရေသန့်များ၊ သွားတိုက်ဆေးများ၊ လူနာတစ်ဦးချင်းစီအတွက် အလှူငွေများကို မိမိတို့နိုင်သလောက်သွားရောက်လှူဒါန်းခဲ့ကြရာမှာ\nဆေးရုံအုပ်ကြီး Dr. ဆန်းလွင်ဦး၊ မျက်စိအထူးကုဆရာဝန်ကြီး Dr. ကိုကိုသန်း၊ အထူးကုဆရာဝန်ကြီး(ဆေးပညာ) Dr. ခင်ဇာလှိုင် တို့မှလက်ခံပေးခဲ့ကြပါတယ်..” ဆိုပြီး အလှူအမှတ်တရ ပုံရိပ်လေးတွေကို ဝေမျှထားတာပဲ ဖြစ်ပါတယ်နော်..။ “လှူဒါန်းရန် စီစဉ်ပေးပါသော ဝင်းစန္ဒာအညာထမင်းဝိုင်းမိသားစု၊သမားတော်ကြီး(ဆေးပညာ)Dr. ခင်ဇာလှိုင် နှင့် ဝိုင်းဝန်းလှူဒါန်းပေးကြပါသော အလှူရှင်များအားလုံးကို\nကျေးဇူးအထူးပဲတင်ရှိပါတယ်ခင်ဗျာ။ လှူဒါန်းလိုပါက…….. Dr. ဆန်းလွင်ဦး (ဆေးရုံအုပ်ကြီး)လှိုင်သာယာပြည်သူ့ဆေးရုံ – (09)5093878 သို့ဆက်သွယ်လှူဒါန်းကုသိုလ်ယူနိုင်ကြပါတယ်ခင်ဗျာ။..” ဆိုပြီး ကျေးဇူးတင်စကားလေးနဲ့အတူ လှူဒါန်းလိုတဲ့ အလှူရှင်တွေအတွက်လည်း မျှဝေပြောပြထားပါသေးတယ်နော်..။ ခန့်စည်သူရဲ့ အလှူအမှတ်တရပို့စ်လေးအောက်မှာတော့ ပရိသတ်တွေကလည်း ဝမ်းသာအားရ သာဓုခေါ်ဆုတောင်းစကားလေးတွေကိုလည်း ကြည်ကြည်နူးနူးလေး ပြောထားကြတာလည်း တွေ့ရပါတယ်နော်..။\nအကယျဒမီသရုပျဆောငျ ခနျ့စညျသူကတော့ အနုပညာလောကမှာ ပရိသတျတှရေဲ့ အားပေးခဈြခငျမှုတှနေဲ့အတူ ဆယျစုနှဈတှမေက အောငျမွငျမှုတှရေရှိထားသူပဲ ဖွဈပါတယျနျော..။ ပီပွငျတဲ့ ဇာတျရုပျတှကွေောငျ့လညျး ပရိသတျတှရေဲ့ တခဲနကျအားပေးမှုတှေ မြားစှာရရှိထားတဲ့ ကိုခနျ့ကတော့ လှူဒါနျးမှုတှကေိုလညျး ဆကျတိုကျပွုလုပျလရှေိ့သူလညျး ဖွဈပါတယျနျော..။ အခုတဈခါမှာလညျး လှိုငျသာယာပွညျသူ့ဆေးရုံကွီးမှာ\nတာဂနျထမျးဆောငျနကွေတဲ့ ကနျြးမာရေးဝနျထမျးတှနေဲ့ ဆေးကုသမှုခံယူနကွေတဲ့ လူနာတှအေတှကျ အခွားအနုပညာရှငျတှနေဲ့အတူ လှူဒါနျးမှုတှေ ပွုလုပျခဲ့ပါတယျနျော..။ “ယနအေ့လှူ…. လှိူငျသာယာပွညျသူ့ဆေးရုံကွီးတှငျ တာဝနျထမျးဆောငျနကွေသော ဆရာဝနျမြား၊သူနာပွုမြားနှငျ့ ကနျြးမာရေးဝနျထမျးအယောကျ (၁၀၀)အတှကျ ဘုရားစာအုပျမြားနှငျ့ ဝငျးစန်ဒာအညာထမငျးဝိုငျးမှ ထမငျးနှငျ့ဟငျးမြားကို\nသှားရောကျလှူဒါနျးခဲ့ကွပါတယျ။ တကျရောကျကုသနကွေသော လူနာမြားအတှကျ မှေးဆပျပွာခဲမြား၊ ဆပျပွာဆီမြား၊ Hand gelမြား၊ မိုးတှငျးစီးဖိနပျမြား၊ ကယျလျစီယမျကှကောထုပျမြား၊ ရှပေုစှနျ ငါးရံ့ခွောကျထောငျးကွျောမြား၊ မုနျ့မြား၊ သောကျရသေနျ့မြား၊ သှားတိုကျဆေးမြား၊ လူနာတဈဦးခငျြးစီအတှကျ အလှူငှမြေားကို မိမိတို့နိုငျသလောကျသှားရောကျလှူဒါနျးခဲ့ကွရာမှာ\nဆေးရုံအုပျကွီး Dr. ဆနျးလှငျဦး၊ မကျြစိအထူးကုဆရာဝနျကွီး Dr. ကိုကိုသနျး၊ အထူးကုဆရာဝနျကွီး(ဆေးပညာ) Dr. ခငျဇာလှိုငျ တို့မှလကျခံပေးခဲ့ကွပါတယျ..” ဆိုပွီး အလှူအမှတျတရ ပုံရိပျလေးတှကေို ဝမြှေထားတာပဲ ဖွဈပါတယျနျော..။ “လှူဒါနျးရနျ စီစဉျပေးပါသော ဝငျးစန်ဒာအညာထမငျးဝိုငျးမိသားစု၊သမားတျောကွီး(ဆေးပညာ)Dr. ခငျဇာလှိုငျ နှငျ့ ဝိုငျးဝနျးလှူဒါနျးပေးကွပါသော အလှူရှငျမြားအားလုံးကို\nကြေးဇူးအထူးပဲတငျရှိပါတယျခငျဗြာ။ လှူဒါနျးလိုပါက…….. Dr. ဆနျးလှငျဦး (ဆေးရုံအုပျကွီး)လှိုငျသာယာပွညျသူ့ဆေးရုံ – (09)5093878 သို့ဆကျသှယျလှူဒါနျးကုသိုလျယူနိုငျကွပါတယျခငျဗြာ။..” ဆိုပွီး ကြေးဇူးတငျစကားလေးနဲ့အတူ လှူဒါနျးလိုတဲ့ အလှူရှငျတှအေတှကျလညျး မြှဝပွေောပွထားပါသေးတယျနျော..။ ခနျ့စညျသူရဲ့ အလှူအမှတျတရပို့ဈလေးအောကျမှာတော့ ပရိသတျတှကေလညျး ဝမျးသာအားရ သာဓုချေါဆုတောငျးစကားလေးတှကေိုလညျး ကွညျကွညျနူးနူးလေး ပွောထားကွတာလညျး တှရေ့ပါတယျနျော..။\nSource : Kyaw Soe Win’s Facebook | Reference & Credit : Myanmarload\nသက်ကြီးရွယ်အိုများ ခိုကိုးရာမဲ့နေသူများအတွက် မကြာခဏ အလှူအတန်းတွေလုပ်ဖြစ်တယ်ဆိုတဲ့ ထွန်းကိုကို


မျိုးရိုးလိုက်သော ဓာတ်မတည့်မှုကြောင့် အရေပြားဖောရောင်ခြင်း (Hereditary Angioedema) အကြောင်းရင်း၊ လက္ခဏာ နဲ့ ကုသမှု - Hello Sayarwon\nHello Sayarwon » အရေပြားရောဂါ » မျိုးရိုးလိုက်သော ဓာတ်မတည့်မှုကြောင့် အရေပြားဖောရောင်ခြင်း (Hereditary Angioedema) အကြောင်းရင်း၊ လက္ခဏာ နဲ့ ကုသမှု\nမျိုးရိုးလိုက်သော ဓာတ်မတည့်မှုကြောင့် အရေပြားဖောရောင်ခြင်း (Hereditary Angioedema) အကြောင်းရင်း၊ လက္ခဏာ နဲ့ ကုသမှု\nရေးသားသူ Dr.Aye Myat Myat Noe ဆေးပညာပိုင်းဆိုင်ရာတည်းဖြတ်သူ Dr. K Zin Thwe.\nမျိုးရိုးလိုက်သော ဓာတ်မတည့်မှုကြောင့် အရေပြားဖောရောင်ခြင်း (Hereditary Angioedema) ဆိုတာ ကိုယ်ခံအားစနစ် ပြဿနာကြောင့် ဖြစ်ပေါ်တတ်တဲ့ အခြေအနေတစ်ခုပါ။ အရေပြားအောက်တွင် ရောင်ရမ်းခြင်းဖြစ်ပြီး ခန္ဓာကိုယ် နေရာအနှံ့မှာ ဖြစ်နိုင်ပါတယ်။ မိသားစုမှာ မျိုးရိုးလိုက်တတ်ပြီး ရှားပါးတဲ့ရောဂါ ဖြစ်ပေမယ့် သင်နဲ့ သင့်မိသားစုကို ကာကွယ်ပေးနိုင်ရန်အတွက် အကြောင်းတရားတွေကို သိထားဖို့ လိုအပ်ပါတယ်။\nမျိုးရိုးလိုက်သော ဓာတ်မတည့်မှုကြောင့် အရေပြားဖောင်ရောင်ခြင်း (Hereditary Angioedema) ဖြစ်စေသော အကြောင်းရင်းများ\nမျိုးရိုးလိုက် Angioedema ဆိုတာ အရေပြားမျက်နှာပြင်အောက်မှာ ရောင်ရမ်းခြင်း၊ ဖောခြင်းဖြစ်ပြီး ကိုယ်ခံအားစနစ်ကြောင့် ဖြစ်လာတတ်တဲ့ ပြင်းထန်တဲ့အခြေအနေတစ်ခုဖြစ်တယ်။ C1 inhibitor လို့ခေါ်တဲ့ ပရိုတင်းတစ်မျိုးကို ထိန်းချုပ်တဲ့ ဗီဇမှာပြဿနာရှိတဲ့အခါ ထိုပရိုတင်း ပမာဏ မလုံလောက်ခြင်း၊ ဒါမှမဟုတ် အလုပ် ကောင်းကောင်း မလုပ်ခြင်းတို့ ဖြစ်လာနိုင်ပါတယ်။ ထိုအခါသွေးကြောတွေကို ထိခိုက်လာတယ်။\nမျိုးရိုးလိုက် Angioedema ဟာ ကလေးဘ၀နဲ့ ဆယ်ကျော်သက်အရွယ်တွေမှာ ပိုဆိုးတတ်ပါတယ်။\nမိသားစုထဲမှာ မျိုးရိုးလိုက်လေ့ရှိပြီး အမေ သို့မဟုတ် အဖေမှာ ထိုရောဂါရှိရင် သင့်မှာလည်း ထိုရောဂါ ဖြစ်ပွားနိုင်ချေ ၅၀ ရာခိုင်နှုန်းလောက်ရှိပါတယ်။ ဒါမှမဟုတ် သင့်မျိုးရိုးဗီဇမှာ အကြောင်းအရင်း သေချာမသိရဘဲ ပြောင်းလဲမှုတစ်ခုခု ဖြစ်သွားရင်လည်း ထိုရောဂါရနိုင်တယ်။\nသွားနှုတ်ခြင်း၊ အအေးမိခြင်း၊ တုပ်ကွေးမိခြင်း၊ ခွဲစိတ်မှု၊ စိတ်ဖိစီးမှု၊ ကိုယ်လက်လှုပ်ရှားမှုတွေနဲ့ ဆေးကုသမှု တချို့ဟာ ထိုမျိုးရိုးလိုက် Angioedema ရဲ့ လက္ခဏာတွေပေါ်လာဖို့ အစပျိုးပေးတတ်ပါတယ်။\nမျိုးရိုးလိုက်သော ဓာတ်မတည့်မှုကြောင့် အရေပြားဖောင်ရောင်ခြင်း (Hereditary Angioedema) ရဲ့လက္ခဏာများ\nအများဆုံးတွေ့ရတတ်တဲ့ လက္ခဏာကတော့ ရောင်ရမ်းခြင်းဖြစ်တယ်။ ယားယံခြင်းတော့မရှိပါဘူး။\nလက္ခဏာတွေဟာ လည်ချောင်း၊ လျှာ၊ နှုတ်ခမ်း၊ မျက်လုံး၊ လက်၊ လက်မောင်း၊ ခြေထောက်၊ အူ၊ မျိုးပွားအင်္ဂါလမ်းကြောင်းစသည်ဖြင့် ခန္ဓာကိုယ်အစိတ်အပိုင်း တော်တော်များများမှာ ဖြစ်ပေါ်လာတတ်တယ်။\nလည်ချောင်းတွင်ရောင်ရမ်းခြင်း၊ ဖောခြင်းက အသက်ရှူလမ်းကြောင်းပိတ်စေပြီး အသက်ရှူရခက်ခဲစေနိုင်တယ်။\nအူလမ်းကြောင်းရောင်ရမ်းခြင်းတွေကတော့ ပျို့ခြင်း၊ အန်ခြင်း၊ အလွန်အမင်းနာကျင်ခြင်း၊ ၀မ်းလျှောခြင်း၊ ရေဓာတ်ခန်းခြောက်ခြင်းတွေ ဖြစ်လာနိုင်ပါတယ်။\nမျက်နှာပေါ်မှာလည်း မယားယံတဲ့ အနီကွက်တွေအနေနဲ့ ပေါ်လာနိုင်တယ်။\nဒါပေမယ့် ရောင်ရမ်းခြင်းက ဦးဆုံးလက္ခဏာ မဟုတ်ဘဲ အခြားလက္ခဏာတွေလည်း အရင်တွေ့ကြုံရနိုင်ပါတယ်။\nမျိုးရိုးလိုက်သော ဓာတ်မတည့်မှုကြောင့် အရေပြားဖောင်ရောင်ခြင်း (Hereditary Angioedema) ကုသမှု\nရိုးရိုး Angioedema အတွက်ကုသမှုတွေက မျိုးရိုးလိုက် Angioedema အတွက်တော့ သိပ်အလုပ်မဖြစ်တတ်ပါဘူး။ အသက်အန္တရာယ်ထိခိုက်လာနိုင်တဲ့ အခြေအနေတွေမှာတော့ epinephrine လို့ခေါ်တဲ့ ဆေးတစ်မျိုးသုံးနိုင်ပါတယ်။\nမျိုးရိုးလိုက် Angioedema ရဲ့ လက္ခဏာတွေ တိုက်ခိုက်မှုတွေကို ကာကွယ်လျှော့ချဖို့ C1 esterase inhibitor ၊ berinert ၊ ruconest ၊ kalbitor နဲ့ firazyr စတဲ့ဆေးတွေ မှီဝဲရနိုင်တယ်။ အသက်အရွယ်နဲ့ လက္ခဏာဖြစ်ပေါ်ရာ နေရာပေါ်မူတည်ပြီး အရေပြားအောက် သို့မဟုတ် အကြောဆေးထိုးနိုင်ပါတယ်။\nDanazol ကဲ့သို့ ဆေးမျိုးဟာလည်း C1 inhibitor ပရိုတင်းထုတ်ရာမှာ ကူညီနိုင်ဖို့သုံးနိုင်တယ်။ ဒါပေမယ့် ဆေးရဲ့ပြင်းထန်တဲ့ ဘေးထွက်ဆိုးကျိုးများ ခံစားရနိုင်တဲ့ အမျိုးသမီးတွေနဲ ကလေးတွေမှာမသုံးသင့်ပါဘူး။\nလက္ခဏာတွေ ပေါ်လာတဲ့အခါ ခံစားနေရတာကို သက်သာဖိုနဲ့ ရေဓာတ်ဆုံးရှုံးမှုကို ကာကွယ်ဖို့အတွက် ဆရာဝန်ဆီမှာ ကုသမှုခံယူနိုင်ပါတယ်။ တစ်ခါတလေ လက္ခဏာတွေ အစပျိုးစေနိုင်တဲ့ H pylori ဘက်တီးရီးယားကို တိုက်ဖို့ ပဋိဇီဝဆေးများလည်း မှီဝဲရနိုင်ပါတယ်။\nမျိုးရိုးလိုက် Angioedema ဆိုတာ အရေပြားအောက်မှာ မကြာခဏဆိုသလို ရောင်ရမ်းတတ်တဲ့ ရောဂါတစ်မျိုးဖြစ်တယ်။ ဒါဟာပြင်းထန်ပြီး အသက်အန္တရာယ်ထိခိုက်သည်ထိဖြစ်နိုင်ပါတယ်။ ကံကောင်းစွာနဲ့ပဲ ကူညီပေးနိုင်မယ့် ဆေးဝါးတွေရရှိနိုင်ပါတယ်။\nတည်းဖြတ်သည့်နေ့ ဩဂုတျ 14, 2017 | နောက်ဆုံးတည်းဖြတ်ခြင်း ဩဂုတျ 14, 2017\n1. Hereditary angioedema. https://medlineplus.gov/ency/article/001456.htm. Accessed March 16, 2017.\n2. Hereditary angioedema. https://ghr.nlm.nih.gov/condition/hereditary-angioedema#diagnosis. Accessed March\n3. Hereditary Angioedema (HAE). http://www.webmd.com/skin-problems-and-treatments/hereditary-angioedema#1. Accessed March 16, 2017.\n4. HAE – the disease. http://www.haea.org/what-is-hae/hae-the-disease/. Accessed March 16, 2017.\nအသက်ရှူမဝ ဖြစ်စေရတဲ့ အကြောင်းရင်း (၁၀) ခု


Women’s Talk – အတ္တကျော်ရဲ့ စာပေါင်းစုံ\nမိတ်ဆွေတစ်ယောက်ဆီက လက်ဆင့်ကမ်းလာတဲ့ ကြော်ငြာလေးတစ်ခု ဓာတ်ချောစာကနေ ဝင်လာတယ်။\nဖတ်ကြည့်လိုက်တော့ နိုင်ငံတကာ အစိုးရမဟုတ်တဲ့ အဖွဲ့အစည်း တစ်ခုက ကမကထလုပ်ပြီး ကျင်းပမယ့် “အမျိုးသမီးများရဲ့ စကားဝိုင်း” အစီအစဉ်ပါတဲ့။\nအဲဒီ့အစီအစဉ်မှာ ပြောမယ့်သူတစ်ယောက်ကြောင့် ကျွန်တော် မျက်လုံးပြူးသွားရပါတယ်။ သူကတော့ ဗြိတိသျှ ရုပ်ရှင်မင်းသမီး အကျော်အမော် အယ်မာ ထော(မ်)ဆင်(န်) ဖြစ်နေပါတယ်။ သူ့ နာမည် မြင်လိုက်တာနဲ့ ခေါင်းထဲမှာ ပေါ်လာတာက “ဂျိန်း အော် စထင်(န်)” ရဲ့ ဂန္ထဝင်ဝတ္ထုကြီးဖြစ်တဲ့ Sense and Sensibility ပါပဲ။ အဲဒီ့ဝတ္ထုကို ရုပ်ရှင်ဇာတ်ညွှန်းအဖြစ် သည်မင်းသမီးကိုယ်တိုင်က ရေးသားခဲ့ပြီး ကိုယ်တိုင်လည်း ပါဝင်သရုပ်ဆောင်ခဲ့ဖူးပါတယ်။\nအဲဒီ့ဇာတ်ကားအတွက် အကောင်းဆုံး ဇာတ်ညွှန်း အော်စကာဆုကို သူက ဆွတ်ခူးရရှိခဲ့တဲ့အပြင် အော်စကာဆုမဟုတ်ပေမယ့် BAFTA လို့ လူသိများတဲ့ “ရုပ်ရှင်နဲ့ ရုပ်မြင်သံကြား အနုပညာ ဗြိတိသျှ အကယ်ဒမီ“က ချီးမြှင့်တဲ့ အကောင်းဆုံး အမျိုးသမီးဇာတ်ဆောင်ဆုကိုလည်း အဲဒီ့ကားနဲ့ပဲ ရခဲ့ပါသေးတယ်။ ဟယ်ရီပေါ်တာ ဇာတ်လမ်းတွဲတွေမှာလည်း ပါဝင် သရုပ်ဆောင်ခဲ့သူ ဖြစ်သလို Howards End ဆိုတဲ့ ဇာတ်ကားနဲ့လည်း အကောင်းဆုံးအမျိုးသမီး သရုပ်ဆောင် အော်စကာဆု ရရှိထားသူလည်း ဖြစ်ပါတယ်။ တိုတိုပြောရရင် အောင်မြင်ထင်ရှားတဲ့ ကမ္ဘာကျော် ရုပ်ရှင်မင်းသမီးပေါ့။\nအဲဒီ့မင်းသမီးက သည်အခမ်းအနားမှာ စကားပြောမယ်ဆိုတော့ ကျွန်တော်လည်း အလွန်စိတ်ဝင်စားသွားတယ်။ ကမ္ဘာကျော် မင်းသမီး တစ်ယောက်ကို အပြင်မှာ မြင်ဖူးဖို့ဆိုတာ အိပ်မက်တောင် မမက်ဖူးတာမျိုးပါ။ အခုတော့ ကိုယ့်တိုင်းပြည်ထဲကလည်း တစ်လက်မမှ မထွက်ရဘဲ သူလို မင်းသမီးကို မြင်တွေ့နိုင်တဲ့အခွင့်အရေးမို့ လက်လွတ်မခံတော့ဘဲ သက်ဆိုင်တဲ့ တာဝန်ခံဆီကို ဖိတ်စာပို့ပေးဖို့ ဓာတ်ချောစာနဲ့ပဲ လှမ်း မေတ္တာရပ်ခံလိုက်ပါတော့တယ်။\nဟိုကလည်း မဆိုင်းမတွဘဲ အကြောင်းပြန်တယ်။ နေရာအခက်အခဲကြောင့် ဖိတ်စာကန့်သတ်ထားကြောင်းနဲ့ ဖိတ်စာတွေ အဆင်သင့်ဖြစ်ရင် ကျွန်တော်တို့ ဇနီးမောင်နှံအတွက် ပို့ပေးပါ့မယ်တဲ့။ သည်လိုနဲ့ ဖိတ်စာကလည်း အင်တာနက်ကတစ်ဆင့်ပဲ ရလာတယ်။ ဖိတ်စာကို ပုံနှိပ်ပြီး ယူလာခဲ့ပေးပါလို့လည်း မှာပါသေးတယ်။\nသည်လိုနဲ့ ၂၀၁၁ ခုနှစ် အောက်တိုဘာလ ၁၅ ရက် စနေနေ့မှာ အဲဒီ့အခမ်းအနားကို တက်ရောက်ခွင့်ရခဲ့ပါတယ်။ အဲဒီ့ အခမ်းအနားက နေ့ခင်း ၃ နာရီမှာ စမှာ။ ၃ နာရီအတိမှာ စချင်တဲ့အတွက် ၂ နာရီ ၄၅ မတိုင်ခင် အရောက်လာပြီး နေရာယူပေးဖို့လည်း ဖိတ်စာမှာ နှိုးဆော်ထားတယ်။ ဖြစ်ချင်တော့ အဲဒီ့နေ့ နေ့လည် တစ်နာရီက သုံးနာရီအတွင်း ကန်တော်ကြီးစောင်းက ဟိုတယ်ကြီးတစ်ခုမှာ ကျင်းပမယ့် မင်္ဂလာအခမ်း အနားအတွက် အခမ်းအနားမှူး လုပ်ပေးဖို့ ကျွန်တော်က လွန်ခဲ့တဲ့ တစ်လလောက်ကတည်းက လက်ခံထားမိနေတယ်။ အချိန်က နည်းနည်း ကသီလင်တဖြစ်ချင်စရာပေါ့။\nတကယ်လည်း ကသီပါတယ်။ မင်္ဂလာဆောင်က ပြန်ထွက်လာတော့ ၂ နာရီ ၁၅ မိနစ်ရှိနေပြီ။ ဖြစ်ချင်တော့ ကျွန်တော့်ကားရှေ့မှာ တခြား ကားတစ်စီးက ပိတ်ရပ်သွားလို့ အဲဒီ့ကားရှင်ကို ရှာရတာနဲ့ အချိန်က ပိုကြာသွားတယ်။ ဘယ်လိုပဲဖြစ်ဖြစ် ကဆုန်စိုင်းပြီး အိမ်ပြန်ပြေးရသေးတယ်။ အဝတ်ပြန်လဲရသေးတာပ။ ပွဲထိုင် အဝတ်ကြီးနဲ့ လန်းလန်းလန်းလန်း လုပ်ပြီး သွားဖို့မှ မတော်ဘဲလေ။\nသည်လိုနဲ့ ၂ နာရီ ၄၅မိနစ်အတိမှာပဲ “အမျိုးသမီးများရဲ့ စကားဝိုင်း“ ကျင်းပမယ့် ရွှေတောင်ကြားထဲက ဩစတြေးလျသံရုံးရဲ့ အပမ်းဖြေရိပ်သာကို ရောက်သွားပါတယ်။ စိတ်ထဲမှာ သံသယတစ်ခုက ရှိနေသေးတယ်။ သူတို့ကသာ အယ်မာ ထော်(မ်)ဆင်(န်) ပြောမယ်လို့ ပြောတာ။ လူကိုယ်တိုင် မဟုတ်ဘဲ ရုပ်မြင်သံကြားကတစ်ဆင့် ပြောရင်လည်း ဖြစ်နိုင်နေတာပဲလို့ တွေးမိနေရတာပါ။\nဒါပေမယ့် ကျွန်တော် ရောက်ပြီး မကြာခင်မှာပဲ မင်းသမီးကြီး ဝင်လာတာတွေ့လိုက်ရပါတယ်။ အသက် ၅၃ နှစ်အရွယ်ရောက်နေပြီဖြစ်တဲ့ မင်းသမီးကြီးက ချောမောတင့်တယ်လှပါတယ်။ သူနဲ့အတူ ပြောမယ့်သူတွေက အငြိမ်းစား ပါမောက္ခ ဒေါက်တာ ဒေါ်မြင့်မြင့်ခင်၊ စာရေးဆရာမ ဂျူးနဲ့ တေးသံရှင် ဖြူဖြူကျော်သိန်းတို့လည်း ပါပါတယ်။ ကျွန်တော့် ကင်မရာက မနားတော့ပါဘူး။\nအခမ်းအနားကို သုံးနာရီတိတိမှာ စလိုက်ကြပါတယ်။ စုစုပေါင်း လူ ၇၀ စာ ထိုင်ခုံချထားပြီး ထိုင်ခုံ အားလုံးနီးပါး ပြည့်ပါတယ်။ အများစုက အမျိုးသမီးတွေပါ။ အမျိုးသားရယ်လို့ ဆယ်ယောက်မပြည့်ပါဘူး။ အဖွင့်အမှာစကားကို မြန်မာနိုင်ငံဆိုင်ရာ ဩစတြးလျ သံအမတ် အမျိုးသမီးကြီးက ပြောတယ်။ သူ့နောက်မှာ ကမကထပြုတဲ့ Action Aid အဖွဲ့အစည်းက အမှုဆောင်အရာရှိချုပ်က ပြောပါတယ်။ အဲဒီ့နောက် ဒေါက်တာ ဒေါ်မြင့်မြင့်ခင်က မြန်မာနိုင်ငံက အမျိုးသမီးများရဲ့ အနေအထားကို ပုဂံခေတ်က အစချီကာ ပြောပါတယ်။ အသံချဲ့စက်မပါတဲ့ အခမ်းအနားမို့ တိုးတိုးသက်သာ ပြောတဲ့ ဆရာမကြီး အသံကို အတော် နားစိုက်ထောင်ရပါတယ်။ ဆရာမကြီးက အင်္ဂလိပ်ဘာသာနဲ့ပဲပြောတာပါ။\nနောက် ဆရာမဂျူးအလှည့်ပါ။ ကျွန်တော်နဲ့အတူ မော်လမြိုင်မှာ ဟောတုန်းကထက် သည်မှာ ဒေါ်ဂျူးကပိုပြီး သွက်လက်နေတယ်။ မိန်းကလေးဆိုရင် ဘယ်ကဲ့သို့ ဘယ်ချမ်းသာဆိုပြီး ပုံသေကားချ သတ်မှတ်ချင်ကြတဲ့ သဘောထားကို ပယ်သင့်တဲ့အကြောင်းကို သူက ဆွေးနွေးသွားတာပါ။ သူ့မိခင် ဖခင်တို့ရဲ့ အိမ်ထောင်ရေးဘဝ၊ မိသားစုဘဝကို နမူနာလေးနဲ့ ပုံဖော်သွားတာက စိတ်ဝင်စားဖွယ်၊ နှစ်လိုဖွယ်ပါပဲ။\nနောက်တစ်ယောက်က ဖြူဖြူကျော်သိန်းဖြစ်ပါတယ်။ သူကလည်း အင်္ဂလိပ်လိုပဲ ပြောပြန်ပါတယ်။ ရော့(ခ်)အဆိုတော် တစ်ယောက်အဖြစ် သူ လျှောက်လှမ်းခဲ့ရတဲ့ လမ်းကြောင်းလေးနဲ့ အစချီပြီး အမျိုးသမီးများရဲ့ အနာဂတ်အတွက် အခြေခံအကျဆုံးကတော့ ပညာရေးသာ ဖြစ်ကြောင်း သူကလည်း ချက်ချက်ချာချာ ပြောသွားတယ်။\nလာပါပြီ။ ကမ္ဘာကျော်မင်းသမီးကြီး။ သည်မင်းသမီးကြီးရဲ့ ဂုဏ်ပုဒ်တွေထဲမှာ သရုပ်ဆောင်မင်းသမီး၊ ဟာသပညာရှင်၊ ဇာတ်ညွှန်းဆရာမ ဆိုတဲ့ ဂုဏ်ပုဒ်သုံးရပ်က တွဲနေပါတယ်။ ဟာသပညာရှင်ပြီပြီ သူ စဝင်လာကတည်းက ပရိသတ်က တသောသောနဲ့ ရယ်မောနေကြရရအောင် ဟန် မာန်အပြည့်နဲ့ လှုပ်လှုပ်ရှားရှား ပြောသွားပါတယ်။ ဟောစင်နောက်မှာ တောင့်တောင့်ကြီး ရပ်ပြီး ဟောပြောတာကို ဘယ်တုန်းကမှ မကြိုက်တတ်သလို ကိုယ်တိုင်လည်း တစ်ခါမှ မလုပ်ဖူးတဲ့ ကျွန်တော့်အတွက်တော့ အယ်မာ့ ပြောပုံ ဆိုလက်နဲ့ ဟန်အမူအရာတွေ၊ အလှုပ်အခတ်တွေက စွဲမက်စရာ ကောင်းနေပါတယ်။ မင်းသမီးပီပီ မျက်နှာထား၊ အသံနေ အသံထားနဲ့ မင်မောင်းကလည်း အလွန်ကောင်းလှပါတယ်။\nသူကလည်း သူဖြတ်သန်းခဲ့ရတဲ့ ဘဝ၊ သူရောက်ခဲ့တဲ့ မြန်မာနိုင်ငံ အပူပိုင်းဒေသမှာ တွေ့ခဲ့ရတဲ့ မိန်းကလေးတွေရဲ့ ဘဝများနဲ့ အစချီရင်း မိန်းမကောင်းဆိုတာ ဘယ်ကဲ့သို့ ဘယ်ချမ်းသာဆိုတဲ့ ခေါက်ရိုးအထပ်ထပ် အချိုးခံပြီး ပုံစံခွက်ထဲ အသွပ်ခံရပုံများကို ပြောသွားပါတယ်။ အဲဒီ့ အစဉ်အလာ အရိုးစွဲအတွေးအမြင်တွေ ပပျောက်အောင် ဆောင်ရွက်ဖို့က လူတိုင်းမှာ တာဝန်ရှိကြောင်းပေါ့။\nအားလုံးခြုံလိုက်ရင် စိတ်ဝင်စားစရာ ကောင်းတဲ့ အစီအစဉ်လေးပါပဲ။ ဟောပြောသူတွေကလည်း တစ်ယောက်ကိုတစ်ယောက် ငဲ့ပြီး အချိန်တွေ အများကြီး ယူမသွားဘဲ တိုတိုကျဉ်းကျဉ်းနဲ့ ထိထိမိမိ ပြောသွားကြတာမို့ ကျစ်ကျစ်လစ်လစ် ရှိပါတယ်။ ဒါတောင် အခမ်းအနားပြီးတော့ ငါးနာရီ ထိုးခါနီးနေပါပြီ။ အချိန်ကို ငဲ့ရတာမို့ မူလ အစီအစဉ်အတိုင်း ပရိသတ်ရဲ့ မေးခွန်းတွေကို ဖြေကြားမယ့် အစီအစဉ်ကို ပယ်ဖျက်လိုက်ကြပါတယ်။\nကျွန်တော့်အတွက် နည်းနည်း စိတ်ကသိကအောက်ဖြစ်ဖို့ ကောင်းသွားတာကတော့ အဲဒီ့က တာဝန်ရှိသူ အမျိုးသမီးတစ်ယောက်က ပွဲအလယ်မှာ ကျွန်တော့်ကို သိပ် လမ်းမသလားပါနဲ့လို့ သူ့နားက အဖြတ်မှာ ပြောတာပါပဲ။ လမ်းသလားတာ မဟုတ်ပါဘူး။ ဓာတ်ပုံရိုက်နေတဲ့အတွက် သွားလာလှုပ် ရှားနေရတာပါလို့ ကျွန်တော် ပြောပေမယ့် သူက ဇွတ်ပြောနေပါတယ်။ နိုင်ငံခြားသူတစ်ယောက်ပါ။ စိတ်ထဲမှာ အလွန်မျက်သွားပါတယ်။ အဲဒီ့ပွဲမှာ နိုင်ငံခြားသား လူငယ် ဓာတ်ပုံဆရာတစ်ယောက်၊ မြန်မာ အမျိုးသမီး ဓာတ်ပုံဆရာမတစ်ယောက်နဲ့ နိုင်ငံတကာအဖွဲ့အစည်းတစ်ခုမှာ အလုပ်လုပ်နေတဲ့ မြန်မာတစ်ယောက်တို့လည်း ဓာတ်ပုံရိုက်နေကြပါတယ်။ သူတို့ဆိုရင် ပရိသတ်အားလုံးရဲ့ ရှေ့ကနေ မတ်တတ်ရပ်ပြီး ရိုက်ကြတာတွေတောင် ပါသေးတယ်။ ကျွန်တော်ကမှ ဘေးဘက်က ရိုက်တာပါ။ ဆရာမကြီး ဒေါ်မြင့်မြင့်ခင် ပြောနေတုန်းမှာသာ ဆရာမကြီးက ထိုင်ရာက မထဘဲ ပြောတာမို့ အလယ် မင်းလမ်းက သွားရိုက်ရပါတယ်။\nကျွန်တော်ကိုင်တဲ့ ကင်မရာကလည်း အပျော်တမ်း ကင်မရာဆိုပေမယ့် ကချော်ကချွတ်တော့ မဟုတ်ပါဘူး။ အငယ်တမ်း ပညာရှင်သုံး ကင်မရာမျိုးပါ။ တစ်ခုတော့ ရှိသပေါ့။ ကျွန်တော်က ဓာတ်ပုံရိုက်ရင် ဖြည့်စွက်မီးကို သုံးခဲတယ်။ သဘာဝ အလင်းရောင်နဲ့ ရိုက်တဲ့ အကျင့်ရှိတယ်။ မီးခွက်ကြီး တပ်ဆင်မထားတဲ့ ကင်မရာမို့ သူက အထင်သေးသလားတော့ မသိဘူး။ ဓာတ်ပုံရိုက်နေသူ လေးယောက်အနက်မှာ ကျွန်တော့်တစ်ယောက်ကိုပဲ ကွက်ပြီး အဲလိုပြောတော့ စိတ်ထဲ အတော် မျက်သွားပါတယ်။ အခမ်းအနားကလည်း တန်းလန်းမို့ အကျယ်အကျယ် မငြိမ်းဖွယ် မဖြစ်ချင်လို့သာ ကျွန်တော် ရှောင်ထွက်လာခဲ့ပါတယ်။ မဟုတ်လို့ကတော့ သူ့ကို ကောင်းကောင်း ပြန်ပြောဖြစ်သွားမှာ သေချာတယ်။\nမြင်ရတွေ့ရခဲလှတဲ့ ကမ္ဘာကျော် မင်းသမီးကြီးကို အားပါးတရ တွေ့ရတာ၊ ဓာတ်ပုံတွေ ရိုက်ခွင့်ရလိုက်တာ၊ စကားပြောခွင့်ရလိုက်တာနဲ့ပဲ အဲဒီ့ အထစ်အငေါ့လေးကို ကျော်လွှားလိုက်နိုင်သွားပါတယ်။ ပွဲအပြီး လက်ဖက်ရည်ဝိုင်းမှာ မိတ်ဆွေတွေကို နှုတ်ဆက်ရင်း ဓာတ်ပုံပြပွဲကို ကြည့်ရပါတယ်။ အဲဒီ့ ဓာတ်ပုံတစ်ပုံဝယ်ရင် အယ်မာ ထော(မ်)ဆင်(န်)ရဲ့ လက်မှတ်ပါတဲ့ ကပ်ခွာလေးတစ်ခု ရမှာမို့ ဓာတ်ပုံနှစ်ပုံ ဝယ်လိုက်ပါတယ်။\nပြီးတော့ အယ်မာနဲ့ ဓာတ်ပုံတွဲရိုက်ပေါ့ဗျာ။ မင်းသမီးကြီးကလည်း သဘောမနော ကောင်းစွာပဲ၊ လူတကာနဲ့ ဖက်လှဲတကင်း ဓာတ်ပုံအရိုက်ခံ ပေးတာမို့ ကြည်နူးစရာ ကောင်းပါတယ်။\nအပြန်လမ်းမှာ ကျွန်တော့်အိမ်သူက ပြောပါတယ်။\nကျွန်တော်က သူ့စကား နောက်ကွယ်က အနက်ပွားကို ဆင်ခြင်မိရင်း ခေါင်းညိတ်ထောက်ခံလိုက်မိရပါတော့တယ်။\n(ရန်ကုန် – ၁၆၁၀၁၁)\nကနေ့ (၂၀-၁၀-၁၁)ထုတ် Bi Weekly Eleven ဂျာနယ်ပါ စာတစ်ပုဒ်ကို ပြန်လည် တင်ဆက်လိုက်တာပါ။\nAuthor lettwebawPosted on 20 October 2011 20 October 2011 Categories Information, Recounts, Reproduction\n5 thoughts on “Women’s Talk”\nMoe thida aye says:\n21 October 2011 at 8:07 pm\nIt’s very interesting to know about it Sayar. Thanks for sharing it. I think you didn’t mention what Elmer Thompson talked about. I am sure there must be many good points.\nI am not actually cleared what is the purpose of that ” women’s talk”. Is itasort ofawomen right’s awareness campaign?\nActually, I am also quite envious of you for havingachance to meet suchawoman of character.\nThis is my first time writing to you, pardon me if I make mistakes. To read your interesting posts is one reason I keep on logging into face book.\nThanks again sayar.\n22 October 2011 at 7:37 am\nPlease can you share above woman talk’s radio file if you have. I want to listen. Most of myanmars staying foreign country depend on internet to know latest news. So I thanks you when you upload new posts and file or everythings.\n3 November 2011 at 5:36 am\nဒီတော့ပစ်နဲ့တော့မဆိုင်ပါဘူး။ကျွန်မသိချင်တာက ကျွန်မတို့မြန်မာမှာ Rite of Passage ဆိုတာရှိပါသလားဆရာ။\n3 November 2011 at 9:12 am\nRite of passage ဆိုတာ ဘ၀တစ်ခုကနေ တစ်ခုဆီ ကူးပြောင်းတဲ့ စပ်ကူးမပ်ကူးကာလကို ဆိုလိုပါတယ်။ ဥပမာ ကလေးဘ၀ကနေ လူပျိုပေါက်ဘ၀ကို ကူးပြောင်းတာ၊ အပျို၊ လူပျိုဘ၀ကနေ အိမ်ထောင်သည် ဘ၀ကို ကူးပြောင်းတာမျိုးပေါ့။ လူမျိုး အသီသီးမှာ အဲဒါတွေကို အခမ်းအနားနဲ့ လုပ်ကြတယ်။ မြန်မာ ဗုဒ္ဓဘာသာမှာ ရှင်လိင်ပြန်တာ၊ ဒုလ္လဘ ရဟန်းဝတ်တာမျိုးဟာ ဘ၀မှတ်တိုင် (rite of passage) တွေပဲပေါ့။ ရှေးတုန်းက မိန်းကလေးတွေဆိုရင်လည်း အုပ်လုံးသိမ်းတာ၊ ဘာညာတွေ ရှိပါလိမ့်မယ်။ အခုခေတ်တော့ ဘရာစီယာ စ၀တ်တာက rite of passage များ ဖြစ်လေမလားပဲ။ ပထမဆုံးအကြိမ် မင်္ဂလာဆောင်တာ၊ အိမ်ထောင်ပြုတာဟာလည်းပဲ သည်ထဲမှာ အကြုံးဝင်ပါတယ်။ အရှည်ရေးစရာ လိုမယ် မထင်ပါဘူးခင်ဗျား။\n4 November 2011 at 4:37 am\nPrevious Previous post: Inside-the-box Thinking\nNext Next post: A smart dog andafoolish man


MYUTSAWMYIT : ကချင်ပြည်နယ်သတင်း: သမ္မတ အမိန့် လိုက်နာဖို့ စစ်တပ်က ပျက်ကွက်တာလား ???? စစ်တပ်က သမ္မတကို ချောက်ချနေတာလား ?????\nသမ္မတ အမိန့် လိုက်နာဖို့ စစ်တပ်က ပျက်ကွက်တာလား ???? စစ်တပ်က သမ္မတကို ချောက်ချနေတာလား ?????\nအဂ္ဂမဟာ ဒီမိုဖက်တီး, အင်တာနက်စာမျက်နှာသတင်းမှ\nသောကြာနေ့က လဂျားယန်ဒေသ စစ်ဆင်ရေးကို ရပ်ပြီလို့ သမ္မတရုံးက ကြေညာချက် ထွက်ပါတယ်။ စနေနေ့မှာတော့ နိုင်ငံတကာ အလှူရှင်တွေရှေ့ ကေအိုင်အေကို အပစ်ရပ်ရအောင်၊ ထာဝရငြိမ်းချမ်းရေး တည်ဆောက် ရအောင်လို့ သမ္မတ ဦးသိန်းစိန်က မိန့်ခွန်းထဲ ထည့်ပြောပါတယ်။\nဒီနေ့ ရန်ကုန်မှာ လူမှုအဖွဲ့အစည်းများနဲ့ ထပ်တွေ့ရာမှာလည်း ကေအိုင်အေရဲ့ လိုင်ဇာဌာနချုပ်ဟာ တပ်မတော်ရဲ့ လက်တကမ်းမှာ ရှိပေမယ့် အဆုံးသတ် သိမ်းပိုက်မှု မလုပ်ဘူးလို့ကြေညာလိုက်တာက တပ်မတော်အနေနဲ့ ငြိမ်းချမ်းရေးကို လိုလားတယ်ဆိုတာ သက်သေပြလိုက်တာပါပဲလို့ ဦးသိန်းစိန် ထပ်ပြော ပြန်ပါတယ်။\nဒါပေမဲ့ ဒီနေ့ ယခု စနေရော၊ တနင်္ဂနွေမှာပါ လဂျားယန်ဒေသမှာ အမြှောက်ကြီး ပစ်ခတ်သံတွေ တဂျိန်းဂျိန်းပဲလို့ ဒေသအတွင်း စောင့်ကြည့်သူများက ပြောပါတယ်။ လေယာဉ်ပျံတွေ ပျံပေမဲ့ ဗုံးမကြဲကြောင်း သိရပါတယ်။\nသမ္မတ အမိန့်စစ်တပ်က မလိုက်နာဘူးလို့ ဝေဖန်တော့ စစ်တပ်က ခုခံစစ် ပြန်ချေပတယ်။ လေတပ်ရော၊ ကြည်းတပ်တွေနဲ့ အကြီးအကျယ် စစ်ဆင်ရေး လုပ်နေတာကို ခုခံတာလို့ ဆိုတော့ စောင့်ကြည့်သူများက ယုံရခက် နေကြပါတယ်။\nတချို့ကတော့ သမ္မတဟာ စစ်တပ်ကို အမိန့်ပေးမရဘူး၊ ပျော့ညံ့သူ တယောက်လို့ ပုံပေါ်အောင် တမင် ချောက်ချနေတာ လို့လည်း ဝေဖန်နေကြပါတယ်။ တကယ်လည်း နိုင်ငံရေး၊ စီးပွားရေးနဲ့ အုပ်ချုပ်ရေးမှာပါ တပ်က ဩဇာအာဏာ ကြီးမားစွာ ထိန်းချုပ်ထားဆဲပါ။\nat 1/21/2013 11:08:00 AM\nAnonymous January 21, 2013 at 5:55 PM


ShweMinThar: 👐မလွှဲသာလို့ ခွဲခွာတဲ့အခါ👐\n☘Talent War! Talent War! Talent War! ဆိုပြီး ပါရမီထူး ကျွမ်းကျင်သူ ၀န်ထမ်းတွေကို လုပ်ငန်းတွေက အပြိုင်အဆိုင်လုနေကြတဲ့စစ်ကြီးဖြစ်နေပါပြီ။ ဒီစစ်ကြီးနဲ့အတူ လုပ်ငန်းခွင်တွေမှာ စွမ်းဆောင်ရည်ပြည့်ဝတဲ့ ၀န်ထမ်းတွေ ခဏခဏထွက်နေကြတာတွေ မြင်တွေ့နေရပါတယ်။ စာဖတ်သူတွေလည်း ဒီလိုအခြေအနေနဲ့ကြုံတွေ့လာပြီး လက်ရှိအလုပ်ကနေ ထွက်ဖို့ ဆုံးဖြတ်ခဲ့ရင် လုပ်သင့်လုပ်ထိုက်တဲ့ နည်းလမ်းတချို့ကိုဖေါ်ပြလိုက်ပါတယ်။\n☘Be convinced you are ready to resign. အလုပ်ထွက်မယ်လို့ ဆုံးဖြတ်ပြီး သွားပြီဆိုရင် မိမိကိုယ်မိမိ သေချာပါစေ။ ၀န်ထမ်းအမျိုးမျိုးက အကြောင်းအမျိုးမျိုးကြောင့် အလုပ်ကနေထွက်သွားကြပါတယ်။ တချို့က လစာမတိုးလို့၊ ရာထူးမတိုးလို့ တချို့က သင်ယူလေ့လာစရာမရှိလို့၊ သင်ယူလေ့လာခွင့်မရှိလို့၊ တချို့က အသိအမှတ်ပြုမခံရလို့၊ အထက်အောက်ဆက်ဆံရေး၊ ဘေးတိုက်ဆက်ဆံရေးမကောင်းလို့၊ တချို့က လစာနဲ့ခံစားခွင့်ပိုကောင်းတဲ့၊ အခွင့်အလမ်းပိုသာတဲ့ လုပ်ငန်းတွေမှာ လုပ်ချင်လို့ လက်ရှိအလုပ်ကနေ ထွက်သွားကြတာပါ။ စာဖတ်သူအနေနဲ့ အလုပ်ထွက်မယ်လို့ မဆုံးဖြတ်ခင်မှာ အရင်စဉ်းစားပါ။ အကြံဥာဏ်ပေးနိုင်သူတွေနဲ့ ဆွေးနွေးတိုင်ပင်ပါ။ အလုပ်ထွက်ဖို့ သေချာပြီလို့ ဆုံးဖြတ်ချက်ချပြီးရင်တော့ မိမိစိတ်ကို ယတိပြတ်ဆုံးဖြတ်ထားပါ။ မိမိဆုံးဖြတ်ချက်ခိုင်မာဖို့လိုအပ်ပါတယ်။ မလုပ်မရှုပ်လုပ်နေတာထက်စာရင် မိမိဆုံးဖြတ်တဲ့အတိုင်းလုပ်တာ ပိုကောင်းပါတယ်။\n☘Keep your decision to resign under wraps. အလုပ်ထွက်မယ်ဆိုတဲ့ ကိစ္စကို တိုက်ရိုက်သက်ဆိုင်သူတွေ အချိန်မတန်ခင်မသိအောင် သိုသိပ်ထားပါ။ လုပ်ငန်းခွင်ဟာ သတင်းတစ်ခုပေါက်ကြားတာနဲ့ ဟုတ်တာရောမဟုတ်တာရော တဆင့်စကားတဆင့်နားနဲ့ မလိုအပ်ဘဲ ကြီးထွားသွားတတ်ပါတယ်။ ဒါကြောင့် သိုသိပ်ထားဖို့လိုအပ်ပါတယ်။ မဟုတ်ရင် အသံကြောင့်ဖားသေတဲ့ အဖြစ်မျိုးတွေ ကြုံတွေနိုင်ပါတယ်။ သတ်မှတ်ထားတဲ့ နှုတ်ထွက်ခွင့်ပုံစံနဲ့ နှုတ်ထွက်ခွင့် တင်ပြတဲ့အချိန်မျိုးမှသာ သက်ဆိုင်ရာ အကြီးပိုင်း စီမံခန့်ခွဲသူတွေ သိရှိအောင် လုပ်ပါ။\n☘Pow-wow with the boss, first. တကယ်တော့ အလုပ်ကထွက်တော့မယ် ဆိုရင် မိမိရဲ့အထက်လူကြီးနဲ့ အရင်တွေ့ဆုံဆွေးနွေးသင့်ပါတယ်။ ထွက်တော့မယ့်အကြောင်းအရာကို အခြားဝန်ထမ်းတွေသိပြီးမှ မိမိအထက် လူကြီးသိရတာမျိုးမဖြစ်စေချင်ပါ။ ဘာဖြစ်လို့လဲဆိုရင်ထွက်မယ့် အကြောင်းအရာနဲ့ပတ်သက်ပြီး တိုက်ရိုက်ညှိနှိုင်းဆောင်ရွက်တာတွေ လုပ်ပေးနိုင်တာ မိမိရဲ့အထက်လူကြီးဖြစ်နေတတ်ပါတယ်။ ဒီကိစ္စနဲ့ ပတ်သက်ပြီး စာရေးသူကိုယ်တိုင်ကြုံတွေ့ခဲ့တဲ့အတွေ့အကြုံတစ်ခုရှိပါတယ်။ စာရေးသူ ပြည်တွင်းနာမည်ကြီးကုမ္ပဏီတစ်ခုမှာလုပ်စဉ်က နိုင်းငံခြားကုမ္ပဏီက လက်ရှိရနေတဲ့လစာထက် ၃ ဆခွဲကျော်လောက် လစာနဲ့ခံစားခွင့်တွေ ပိုပေးမယ် သူတို့ကုမ္ပဏီကိုလာခဲ့ပါဆိုပြီး ကမ်းလှမ်းလာပါတယ်။ HR အခေါ်အဝေါ်အရဆို Head Hunting လုပ်တယ်လို့ခေါ်ပါတယ်။ အဲလိုအခြေအနေကို စာရေးသူရဲ့ Head of Department (HOD) ကို ပွင့်ပွင့်လင်းလင်းပြောပြီး စာရေးသူသွားချင်တယ်ဆိုတဲ့အကြောင်းပြောပြခဲ့ တယ်။ အဲတော့ HOD က သွားတော့မသွားစေချင်ဘူး။ ဒီအတိုင်း ပေးတော့မထွက်နိုင်ဘူး Management ကိုတင်ပြဆွေးနွေးကြည့်ပါမယ်ဆိုပြီး Management ကိုပြောပြလိုက်တော့ Management က စာရေးသူကိုခေါ် တွေ့ပါလေရော။ ခေါ်တွေ့လိုက်တဲ့ Result အရ လုပ်ငန်းက မထွက်စေချင်ကြောင်း လက်ရှိရနေတဲ့ ရာထူး၊ လစာ၊ ခံစားခွင့်ထက် ၃ ဆင့်ပိုမြှင့်ပေးပါလေရော။ ဒါကြေင့်မို့ မိမိရဲ့သက်ဆိုင်ရာအထက်လူကြီးနဲ့ အရင်ဆုံးတိုင်ပင်ဆွေးနွေးသင့်ပါတယ်။ မိမိကလည်း လုပ်ငန်းအတွက် အကျိုးပြုတန်ဖိုးထားနိုင်တဲ့သူဖြစ်နေမယ်ဆိုရင်၊ မိမိအထက်လူကြီးကလည်း ဖြောင့်မတ်မှန်ကန်သူဖြစ်ပါက တစုံတရာအကျိုးဖြစ်ထွန်းနိုင်မှာဖြစ်ပါတယ်။ ဒီလိုအခြေအနေမှာတစ်ခုရှိတာက အခြားမလိုတဲ့ ၀န်ထမ်းတွေရဲ့ Jealousy ကိုတော့ခံနိုင်ရည်ရှိဖို့လိုအပ်ပါတယ်။\n☘Ask how you can help. ဒီလိုညှိနှိုင်းဆွေးနွေးမှုတွေ လုပ်ပေမယ့် ဘာမှထူးခြားမလာဘူးဆိုရင် စာဖတ်သူအနေနဲ့ အလုပ်ထွက်တော့မှာ ဖြစ်လို့ လုပ်ငန်းအတွက် ဘာတွေလုပ်ပေးခဲ့ရမလဲဆိုတာကို မေးပါ။ အလုပ်ထွက်ခွင့် ပြုတဲ့နေ့မတိုင်ခင်အထိ လုပ်ငန်းတာဝန်တွေကိုတိတိကျကျ ထမ်းဆောင်ဖို့ လိုအပ်ပါတယ်။ တချို့တွေ့ရတတ်ပါတယ်။ ထွက်စာတင်ပြီးတာနဲ့ လုပ်ငန်းတာဝန်တွေက သူတို့နဲ့မသက်ဆိုင်သလိုမျိုးတွေရှိတတ်ပါတယ်။ တကယ်တော့ ထွက်ခွင့်ပြုလိုက်တဲ့နေ့မတိုင်ခင်အထိလစာပေးထားရတာဖြစ်တဲ့ အတွက် လုပ်ငန်းတာဝန်တွေကျေပွန်အောင်ထမ်းဆောင်ဖို့လိုအပါတယ်။ စာဖတ်သူအနေနဲ့ ဒီလိုတာဝန်ကျေပွန်စိတ်အပြည့်အ၀နဲ့ ထွက်ခွင့်ပြုတဲ့နေ့ မတိုင်ခင်အထိ လုပ်ငန်းတာဝန်တွေစွမ်းဆောင်ခဲ့တယ်ဆိုတာဟာ စာဖတ်သူရဲ့ Professional ဆန်တဲ့ အပြုအမူကို သက်သေထူလိုက်သလိုဖြစ်ပါတယ်။\n☘Ask foratestimonial or reference. စာဖတ်သူ လုပ်ငန်းတာဝန်ထမ်းဆောင် ခဲ့တဲ့အတောအတွင်းမှာ ပေးအပ်တဲ့တာဝန်ကိုကျေပွန်အောင်ထမ်းဆောင်ခဲ့ ကြောင်း၊ လုပ်ငန်းအတွက်ဘယ်လိုအကျိုးပြုခဲ့တဲ့အကြောင်းတွေကို ထောက်ခံချက်တောင်းခံပါ။ ဒီထောက်ခံချက်တွေဟာ စာဖတ်သူအနေနဲ့ အခြားအလုပ်တစ်ခုခုကို လျှောက်တဲ့နေရာမှာ တစုံတရာအကျိုးရှိစေမှာ ဖြစ်ပါတယ်။ ဒါက Theory အရတော့ ဒီလိုတောင်းရမယ်လို့ ဆိုထားပါတယ်။ ဒါပေမဲ့ လက်တွေ့ မြန်မာပြည်အနေအထားအရ အလုပ်ထွက်မယ့် ၀န်ထမ်းကို ကြည်ကြည်ဖြူဖြူ ၀မ်းပန်းတသာနဲ့ ထောက်ခံချက် ပေးတဲ့ အလုပ်ရှင်ဆိုတာ ရှားပါတယ်။ သမာသမတ်ကျတဲ့လုပ်ငန်းရှင်တွေအများကြီးရှိပေမဲ့ တချို့ လုပ်ငန်းရှင်တွေက ထောက်ခံချက်မပေးကြကြောင်း မြင်တွေ့ကြား သိနေရတာဟာစိတ်မကောင်းစရာပါပဲ။\n☘Say Goodbyes. နှုတ်ထွက်ခွင့်မကျခင်တစ်ရက်အလိုလောက်မှာ မိမိရဲ့ လုပ်ဖေါ်ကိုင်ဘက်တွေကို လိုက်နှုတ်ဆက်ပါ။ မလွှဲသာလို့ခွဲခွာရပေမယ့် ကတ္ထီပါလမ်းခွဲဖြစ်နေဖို့လိုအပ်ပါတယ်။ တချို့တွေရှိပါတယ်။ ထွက်တော့မယ်ဆိုရင် လုပ်ငန်းအထဲမှာရှိတဲ့တချို့သူတွေကို မကောင်းကြောင်းပြောတတ်ပါတယ်။ တကယ်တော့ မိမိထွက်တော့မှာ သေချာပြီဆိုရင် ကတ္ထီပါလမ်းခွဲဖြစ်တာကပိုအဆင်ပြေမယ်လို့ယူဆမိပါတယ်။\nဖေါ်ပြခဲ့တာတွေအပြင်စာရေးသူအနေနဲ့ အကြံပေးလိုတာက အခြားအလုပ်ကို ပြောင်းသွားတာပဲဖြစ်ဖြစ် ဘယ်လိုအကြောင်းကြောင့်ပဲဖြစ်ဖြစ် မိမိလုပ်ခဲ့တဲ့ လုပ်ငန်းကို မကောင်းမပြောပါနဲ့။ ကျေးဇူးတင်ထိုက်သူအားလုံးကိုကျေးဇူးတင်ပါ။ ကုမ္ပဏီရဲ့ မိမိအပေါ်ကောင်းခဲ့တာတွေကို ပြန်လည်သတိရပါ။ မလွှဲသာလို့ ခွဲခွာခဲ့ရပေမယ့် ကတ္ထီပါလမ်းခွဲနဲ့ပဲအဆုံးသတ်နိုင်ကြပါစေလို့တောင်းဆုပြုလိုက်ပါတယ်။\nRef; The Management Bible by Neil Flanagan & Jarvis Finger,\nPosted by Alex Aung at 1:46 AM\n"မြန်မာကျပ်ငွေ တန်ဖိုးကျဆင်းမှုအတွက် ဘာလုပ်သင့်သလဲ"\nလက်ဖက်စိုက် ပလောင်တောင်သူများရဲ့ ထိခိုက်နစ်နာမှုများ\nဘယ်လိုလုပ်တာက ခန္ဓာကိုယ်အဆီကျဖို့ အထိရောက်ဆုံးလဲ ???


ပန်းသေးခေါက်ဆွဲ | Danuphyu Daw Saw Yee (London)\n← ပင်လယ်စာပဲကြာဇံသုတ်/Seafood Glass Noodle Salad\nကြက်ဆီထမင်း/Hainanese chicken rice →\n14 comments on “ပန်းသေးခေါက်ဆွဲ”\n10/03/2012 @ 6:14 am\nThanks so much for sharing the recipe. I LOVE Pan Thay Noodle. 🙂\n10/03/2012 @ 10:55 am\n10/03/2012 @ 3:27 pm\nmy favourite myanmar food resturant is DA NUTE PHYU.glad to read ur cooking blog.\nThank u so much for being our customer.\n15/03/2012 @ 2:20 pm\nညီမလေး အိ ရေ။ ချက်စားပီးပီသိလား။အရမ်းကောင်း အရမ်းပျော်ပီး အရမ်းကျေးဇူးတင်ပါတယ်နော်။\n15/03/2012 @ 8:02 pm\nwelcome ma yay. I am so happy that you like it. Thanksalots for letting me know back.\n19/03/2012 @ 4:08 pm\nအခုမှာတွေ့ တော့တယ် arigato\n20/03/2012 @ 8:58 am\nဂရမ်းမဆလာ ၂ဇွန်း၊ မဆလာ ဘါကွာလဲဟင်? ကုလားလေး မဆလာပဲသိ တယ်။\n30/05/2012 @ 8:53 am\nပြီးခဲ့တဲ့၂၇က်လောက်က မင်းမင်းအေး ၇ဲ့ အိသက်နည်းနဲ့ကြော်ထားတဲ့ပန်းသေးခေါက်ဆွဲကြော်တွေ့လို့..ဒီထဲဝင်ရှာလိုက်တာ ခုတော့တွေ့ပြီ..အ၇မ်းကောင်းတဲ့နည်းလေး အိသက်ေ၇..မကြာမီကြော်ပါအုံ့းမည်…\n30/05/2012 @ 9:59 am\nမရေ တပုံစံတည်းထွက်တယ် သိလာ: လုပ်စားကြည့်နော် 🙂\n01/08/2012 @ 10:53 am\nမအိသက် ဂရမ်းမဆလာ ဆိုတာ ဘာကိုပြောတာလဲဟင်…တကယ်မသိလို့ပါ….အမ အချိန်ရှိရင်ဖြေပေးပါလားဟင်…ရန်ကုန် ဘယ်မှာဝယ်လို့ ရတယ်ဆိုတာက်ိုပါ ပြောပြပေးပါလား အမရယ်\n28/12/2013 @ 2:40 pm\ni think AYAM CURRY POWDER …………. ၂၇ လမ်းမှာဝယ်လို.ရပါတယ်. ကျေးဇူးပါဗျ\n28/12/2013 @ 2:42 pm


ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီဥက္ကဋ္ဌဦးသန်းဌေး တရုတ်ကွန်မြူနစ်ပါတီ ပေါ်လစ်ဗျူရိုအဖွဲ့ဝင်အတွင်းရေးမှူးချုပ်ရုံး အတွင်းရေးမှူးနှင့်ဗဟိုကော်မတီ၏ပြန်ကြားရေးဌာနဝန်ကြီးအား လက်ခံတွေ့ဆုံ\nပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဥက္ကဋ္ဌဦးသန်းဌေး သည် တရုတ်ကွန်မြူနစ်ပါတီ ပေါ်လစ်ဗျူရိုအဖွဲ့ဝင် အတွင်း ရေးမှူးချုပ်ရုံး အတွင်းရေး မှူးနှင့် ဗဟိုကော်မတီ၏ ပြန် ကြားရေးဌာနဝန်ကြီး H.E. Mr.Huang Kunming အား ယနေ့ညနေ ၄ နာရီတွင် နေပြည်တော် ပါတီဌာနချုပ် ဧည့်ခန်းမ၌ လက်ခံတွေ့ဆုံ သည်။\nထိုသို့တွေ့ဆုံရာတွင် နှစ်နိုင်ငံ ချစ်ကြည်ရေး၊ နှစ်နိုင်ငံဆက်ဆံ ရေးနှင့် နှစ်ပါတီဆက်ဆံရေးဆိုင်ရာကိစ္စရပ်များ၊ မြန်မာ့နိုင်ငံရေး ဖြစ်ပေါ်မှု အခြေအနေများအား ရင်းနှီးပွင့်လင်းစွာဆွေးနွေးခဲ့ကြ သည်။\nတွေ့ဆုံပွဲသို့ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီဥက္ကဋ္ဌ ဦးသန်းဌေးနှင့်အတူ အထွေထွေအတွင်းရေးမှူး ဦးသက်နိုင်ဝင်း၊ ဗဟိုအတွင်းရေးမှူး ဒေါက်တာကျော်ကျော်ဌေး၊ ဗဟိုအလုပ်အမှု ဆောင်များဖြစ်ကြသည့် ဦးခင်ရီနှင့်ဦးဝဏ္ဏမောင်လွင်၊ ဗဟိုကော် မတီဝင်များဖြစ်ကြသည့် ဦးတင်ဦးလွင်နှင့် ဒေါက်တာနန္ဒာလှမြင့် တို့တက်ရောက်ခဲ့ကြပြီး တရုတ်ကွန်မြုနစ်ပါတီ ဗဟိုကော်မတီ၏ ပြန်ကြားရေးဌာနဝန်ကြီး H.E. Mr.Huang Kunming နှင့်အတူ မြန်မာနိုင်ငံဆိုင်ရာ တရုတ်နိုင်ငံသံအမတ်ကြီး H.E.Mr.Hong Liangနှင့်အဖွဲ့ဝင် ၁၆ ဦး တက်ရောက်ခဲ့ကြောင်း သိရသည်။


Skin Care သုံးရမှာ ပျင်းတဲ့ ချစ်သူကောင်လေးအတွက် 💝 Valentine's Day လက်ဆောင် 💝 👨🦰 ယောကျာ်းလေး အများစုက Skin Care လုပ်ရမှာပျင်းကြပါတယ်။ အချိန်မပေးချင်ဘူးဆိုတဲ့ ကိုယ့်ရဲ့ ချစ်သူကောင်လေးအတွက် အကောင်းဆုံး Skin Care လက်ဆောင်က New Skiin Whitening Selfie Face Mask ပဲဖြစ်ပါတယ်။ တစ်နေ့ကို မိနစ် ၂၀ လောက် အချိန်ပေးရုံနဲ့ Glow and Glass Skin ကို ပိုင်ဆိုင်သွားစေရမယ်နော် ရာသီဉတုနဲ့ ပတ်ဝန်းကျင်ကြောင့် အသားအရေခြောက်သွေ့လာခြင်း၊ ဖိစီးမှုများကြောင့် အရေပြား ပင်ပန်းနွမ်းနယ်ပြီး ထိုင်းမှိုင်းလာခြင်းတို့ကို သက်သာလာစေပြီး အသားအရေဖြူဝင်းပြီး ညီညာလာကာ အစိုဓာတ်ကို ဖြည့်တင်းထိန်းသိမ်းပေးပါတယ်။ 💎New Skiin Mask💎 ၅ ချပ်ပါ တစ်ဘူး ၁၅၀၀၀ ကျပ်\n? ဖြူဝင်း စိုပြေ Glow Skin ? အသားအရေဖြူဝင်းပြီး ရေဓာတ်ကို အပြည့်အဝ ဖြည့်တင်းပေးတဲ့ အကောင်းဆုံး Face Mask ကို ရှာဖွေနေလား❔ New Skiin Whitening Selfie Face Mask ရှိတယ်လေ ? New Skiin Mask ကို ရာသီဥတုနှင့် ပတ်ဝန်းကျင်ကြောင့် အသားအရေခြောက်သွေ့သူများ၊ တင်းတိပ်၊ အမဲစက်နှင့် အသားအရောင် မညီညာသူများ၊ ဖိစီးမှုကြောင့် အရေပြား ပင်ပန်းနွမ်းနယ်ပြီး ထိုင်းမှိုင်းနေသူများ၊ Glow and Glass Skin လိုချင်သူများ၊ အသားဖြူဝင်းပြီး အစိုဓါတ်ထိန်းလိုသူများအတွက် အထူးသင့်တော်ပါတယ်။ နေ့စဉ် ၁၀ မိနစ် ၁၅ မိနစ် အချိန်ပေးရုံနဲ့ ဖြူဝင်း စိုပြေပြီး Glow Skin လေး ပိုင်ဆိုင်စေမှာပါ။ အသားအရေအမျိုးအစားအားလုံးအတွက် သင့်တော်ပြီး Sensitive Skin ပိုင်ရှင်များပါ အသုံးပြုနိုင်ပါတယ်။ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\n❄အေးချမ်းတဲ့ ဆောင်းရာသီမှာ New Skiin Mask က ရေဓာတ်ပြည့်ဝအောင် ဖြည့်တင်းပေးမှာပါ ? ❄ ဆောင်းရာသီရောက်ပြီဆိုရင် အသားအရေ ခြောက်သွေ့နေလို့ စိတ်ညစ်နေပြီဆို New Skiin Whitening Selfie Face Mask ကို ကပ်ပေးနော် ? ❄ Niacinamide နှင့် Peral Extract က အသားအရေကို ကြည်လင်ဝင်းပေစေတယ် ❄ Hyaluronic Acid (၆) မျိုးက အရေပြားကို ရေဓါတ်ပြည့်ဝစွာ ဖြည့်တင်းပေးတယ် ❄ Tencel Sheet က နူးညံ့ပြီး တင်းရင်းစေတယ် ဒီလို ဒီလို အစွမ်းတွေကြောင့် ဆောင်းရာသီမှာတောင် Glow and Glass Skin ပိုင်ဆိုင်စေမှာပါ။ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\nဆောင်းရာသီမှာ New Skiin Mask နဲ့ဆို မျက်နှာခြောက်သွေ့သွားမှာကို စိတ်ပူစရာမလိုပါဘူး ? ဆောင်းရာသီလဲ ဝင်နေပြီဆိုတော့ အသားအရေလေး ရေဓာတ်ဖြည့်ပေးဖို့ အဓိကလိုအပ်တယ်နော် ? New Skiin Whitening Selfie Face Mask မှာ Hyaluronic Acid (6) မျိုး ပါဝင်လို့ အရေပြားကို ရေဓါတ်ပြည့်ပြည့်ဝဝ ဖြည့်တင်းပေးပါတယ်။ ဒါ့အပြင် အဆီနှင့် ရေဓါတ်ပမာဏကိုလည်း ထိန်းညှိပေးပါတယ်။ အာဟာရပြည့်ဝစွာ ဖြည့်တင်းပေးလို့ အသားအရေ တင်းရင်းမှုကို ရရှိစေပါတယ်။ အသားအရေကို ချောမွေ့ညီညာစေပါတယ်။ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\nသတို့သမီးလေးနဲ့ လိုက်ဖက်တဲ့ သတို့သားဖြစ်ဖို့ New Skiin Mask နဲ့ အသားအရေကို ပြုပြင်လိုက်ပါ ?❤? အမျိုးသား တော်တော်များများက အသားအရေ ထိန်းသိမ်းဖို့ ငြီးငွေ့တတ်ကြပါတယ်။ ဒါပေမယ့် လက်ထပ်မင်္ဂလာပွဲမှာတော့ ကိုယ်ချစ်ရတဲ့ မိန်းကလေးနဲ့ ပိုပြီး လိုက်ဖက်သွားအောင် အသားအရေကို ပြုပြင်ထိန်းသိမ်းသင့်ပါတယ်။ အပြင်ထွက်အလုပ်လုပ်ရတဲ့ အမျိုးသားတွေမှာ ရာသီဥတုနှင့် ပတ်ဝန်းကျင်ကြောင့် အသားအရေခြောက်သွေ့ပြီး ကြမ်းတမ်းတဲ့ အရေပြားပြဿနာတွေကို အများဆုံး ကြုံတွေ့ရတတ်ပါတယ်။ ဒီလိုပြဿနာတွေကို ဖြေရှင်းပေးပြီး ကျန်းမာပြီး ရေဓါတ်ပြည့်ဝတဲ့ အသားအရေရရှိဖို့ New Skiin Whitening Selfie Face Mask ရှိပါတယ်။ အသားအရေထိန်းသိမ်းဖို့ ငြီးငွေ့တတ်တဲ့ သတို့သားလောင်းလေးတွေအတွက် New Skiin Mask ကို အလွယ်တကူ ကပ်လိုက်ရုံနဲ့ အသားအရေကို ဖြူဝင်းလာစေပြီး အစိုဓာတ်ရရှိကာ အသားအရောင် ညီညာလာစေပါတယ်။ အသားအရေ တင်းရင်းလာပြီး Glow and Glass Skin ကို ပိုင်ဆိုင်စေပါတယ်။ သတို့သမီးလေးနဲ့ လိုက်ဖက်တဲ့ သတို့သားဖြစ်ဖို့ဆို New Skiin Mask ကို အခုပဲ ကပ်လိုက်တော့နော် ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\nအရွယ်မတိုင်ခင် သင့်ရဲ့ မျက်နှာလေး အိုမင်းရင့်ရော်နေပြီလား ဒါဆို ရေဓာတ်ဖြည့်ပေးဖို့ လိုအပ်နေပါပြီ ? ရေဓါတ်မပြည့်ဝတဲ့ အသားအရေဟာ အိုမင်းရင့်ရော်မှု ပိုမို မြန်ဆန်စေပါတယ်။ ကျန်းမာပြီး ရေဓါတ်ပြည့်ဝတဲ့ အသားအရေရရှိဖို့ဆိုရင် လုံလောက်တဲ့ အနားယူမှုနဲ့ ရေတစ်လီတာခွဲခန့် သောက်ပေးရပါမယ်။ ဒီလိုလုပ်ဖို့ မသေချာဘူးဆိုရင်တော့ New Skiin Whitening Selfie Face Mask လေးကပ်ပြီး ပြည့်ဝတဲ့ ရေဓါတ်ဖြည့်တင်းပေးနိုင်ပါတယ်။ ဒါ့အပြင် အသားအရေကို ဖြူဝင်းစေပြီး တင်းရင်း လှပ နုပျိုစေပါတယ်။ နုပျိုလှပနေဖို့ New Skiin Mask ကို နေ့တိုင်း ကပ်ပေးဖို့ မမေ့နဲ့နော် Made in Korea ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\nရေဓာတ်ပြည့်ဝပြီး နုပျိုတဲ့ အသားအရေအတွက် အကောင်းဆုံး New Skiin Whitening Selfie Face Mask ? ဘယ်လိုအသားအရေအမျိုးအစားပဲဖြစ်ဖြစ် ရေဓာတ်ပြည့်ဝနေမှ အသားအရေက နုပျိုလန်းဆန်းနေမှာပါ။ New Skiin Mask မှာ Hyaluronic Acid (၆) မျိုး ပါဝင်တာကြောင့် ပိုမိုပြည့်ဝတဲ့ ရေဓါတ်ကို ဖြည့်တင်းပေးနိုင်စွမ်းရှိပါတယ်။ ဒါ့အပြင် အဆီနှင့် ရေဓါတ် ပမာဏကိုလည်း ထိန်းညှိပေးပါတယ်။ အာဟာရပြည့်ဝစွာ ဖြည့်တင်းပေးလို့ အသားအရေတင်းရင်းမှုကို ရရှိစေပါတယ်။ အသားအရေကိုလည်း ချောမွေ့ညီညာစေပါတယ်။ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်\nကျန်းမာပြီး စိုပြေတဲ့ အသားအရေ ရရှိဖို့အတွက်..... ☺ ? ဘယ်လို အသားအရေအမျိုးအစားမဆို ကျန်းမာတဲ့ အသားအရေ ပိုင်ဆိုင်ဖို့ဆိုရင် ရေဓာတ်ပြည့်ဝနေဖို့ အလွန်အရေးကြီးပါတယ်။ ? ကျန်းမာပြီး ရေဓာတ်ပြည့်ဝတဲ့ အသားအရေရရှိဖို့ဆိုရင် လုံလောက်တဲ့ အနားယူမှုနဲ့ နေ့စဉ်ရေတစ်လီတာခွဲခန့် သောက်ပေးရပါမယ်။ ? ဒီလိုလုပ်ဖို့ မသေချာဘူးဆိုရင်တော့ New Skiin Whitening Selfie Face Mask လေးကပ်ပြီး ပြည့်ဝတဲ့ အရေဓာတ်ဖြည့်တင်းပေးနိုင်ပါတယ်။ ? New Skiin Mask လေးနဲ့ (၁၀) မိနစ် (၂၀) မိနစ်လောက် ကပ်ပြီးရင်တော့ Nano Spray နဲ့ ရေဓာတ်ဖြည့်တင်းပေးမယ်ဆိုရင် အရေပြားအတွင်းပိုင်းအထိ ထိရောက်စွာ ရေဓာတ်ဖြည့်တင်းပေးတာဖြစ်လို့ အရေပြား ကျန်းမာစိုပြေမှုကို ရရှိစေပါတယ်။ အမျိုးသားရော အမျိုးသမီးပါ အသုံးပြုနိုင်ပါတယ်။ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ် Nano Meter Spray Water တစ်ခု ၁၇,၀၀၀ ကျပ်\nSheet Mask တွေကို ညဘက်တွေပဲ သုံးရတယ်လို့ ဘယ်သူပြောလဲ ❓ New Skiin Whitening Selfie Face Mask ကို မနက်ရော ညရော အဆင်ပြေတဲ့အချိန် အသုံးပြုလို့ရတယ်နော် ဒါမှမဟုတ် မိတ်ကပ်လိမ်းခါနီး New Skiin Mask လေး ကပ်ပေးမယ်ဆိုရင် မိတ်ကပ်ကြောင့် အရေအကြောင်းဖြစ်ခြင်းကို ကာကွယ်ပေးပြီး အသားအရေလေး တင်းရင်းနေစေပါတယ်။ မျက်နှာလေးကလဲ ဖြူဝင်း ကြည်လင်နေပြီး မြင်သူ လည်ပြန်ငေးလောက်စေမှာ ကျိန်းသေပဲပေါ့ ?New Skiin Mask? ၅ ချပ်ပါ တစ်ဘူး ၁၅၀၀၀ ကျပ်


ဆေးလိပ်မဖြတ်နိုင်ဘူးလား - မောင်ပေါက် ( Maung Pauk )\nHome 365 Online Shopping Ads ဆေးလိပ်မဖြတ်နိုင်ဘူးလား\nMaung Pauk at 7:40:00 AM 365 Online Shopping, Ads,\nဆေးလိပ် နဲ့ ဆေးရွက်ကြီးဟာ လူကို ဘယ်လောက် ဒုက္ခပေးမှန်း သိကြပေမယ့် မဖြတ်နိုင်ကြဘူးလေ.. ဆေးလိပ်ဘူးတွေမှာ ပါးစပ်ကင်ဆာပုံကြီး ပြူးပြူးကြီး ထည့်ပေးထားတာတောင် ဒီဆေးလိပ်ဘူးက ရုပ်ဆိုးတယ်ကွာ လို့ပဲပြောပြီး ဆေးလိပ်ဆက်သောက်နေကြတာပဲမဟုတ်လား..\nဆေးလိပ်အမှန်တကယ်ဖြတ်ဖို့ကတော့ ကိုယ့်စိတ်ပါပဲ.. လူတွေက ရည်မှန်းချက်တစ်ခုခုကို ဘယ်လောက်ပင်ပန်းခက်ခဲပါစေ. ဖြတ်ကျော်နိုင်ကြပေမယ့် ဆေးလိပ်ဖြတ်ဖို့ဆိုတဲ့ ကိစ္စကတော့ ကြိုးစားသူတွေ နည်းပါတယ်...\nဆေးလိပ်လည်းဖြတ်ချင်တယ်၊ ဖြတ်လည်းမဖြတ်နိုင်ဘူး ဆိုသူတွေအတွက် ခေတ်မီဆန်းပြားတဲ့ E-cigarette တွေရှိပါတယ်...\nE-cigarette သောက်ခြင်းကြောင့် လက်နှင့်ခံတွင်း အနံဆိုးများကိုလဲ လုံးဝမရှိစေတဲ့ အပြင် ပုံမှန်ဆေးလိပ်တွင်ပါဝင်တဲ့ အဆုတ်ကို ထိခိုက်စေတဲ့ နီကိုတင်း ဆေးလိပ်ဂျိုးများ လုံးဝ (လုံးဝ) မပါဝင်သဖြင့် ကျန်းမာရေးအတွက် ပိုပြီးသင့်တော်ပါတယ်။\nမီးခိုးငွေ့မထွက်ဘဲ ရေငွေ့အဖြစ်နဲ့သာ လေထုထဲ ပျောက်ကွယ်သွားတဲ့အပြင် သာမန်ဆေးလိပ်တွေလို အနံ့ လည်းမရှိ အန္တရယ်ပေးတဲ့ ဓါတုပစ္စည်းတွေလည်း ထွက်ပေါ်လာစေမှာ မဟုတ်လို့ပါပဲ။\nဘယ်လို E-cigarette ကိုရွေးချယ်မလဲ...\nခုဖေါ်ပြပေးလိုက်တဲ့ E-cigarette ကတော့ အရောင် လုံးဝ မကျွတ်၊ အရည် လုံးဝမစိမ့် တဲ့ဆေးတံ၊ အငွေ့ အထူးပိုစေသော မီးတောက်စလှပသေသပ်ပီး ဒီဇိုင်းပုံစံ အဆင့်မြင့် Quality E-cigarette အသစ် ဖြစ်ပါတယ်...\nသာမန်ဆေးလိပ်သောက်သကဲ့သို့ မီးညှိစရာမလိုပဲ battery အားသွင်းရုံဖြင့်လွယ်ကူစွာ အသုံးပြုနိုင် သလို တစ်ကြိမ်အားသွင်းထားရုံဖြင့် နှစ်ရက်ထိ အသုံးပြုနိုင်တဲ့အတွက်လွယ်ကူရိုးရှင်းတဲ့ E-cigarette ပါ.. ဆေးရည်တစ်ဘူးလျှင် ဆေးလိပ် ၅ ဘူးစာအသုံးပြုနိုင်ပါတယ်...\nဈေးနှုန်းက 23000/- ကျပ် ဖြစ်ပြီး 365 Online Shop\nph 09451689031, 09787179972 ကိုဆက်သွယ်ဝယ်ယူနိုင်ပါတယ်...\nဆေးလိပျ နဲ့ ဆေးရှကျကွီးဟာ လူကို ဘယျလောကျ ဒုက်ခပေးမှနျး သိကွပမေယျ့ မဖွတျနိုငျကွဘူးလေ.. ဆေးလိပျဘူးတှမှော ပါးစပျကငျဆာပုံကွီး ပွူးပွူးကွီး ထညျ့ပေးထားတာတောငျ ဒီဆေးလိပျဘူးက ရုပျဆိုးတယျကှာ လို့ပဲပွောပွီး ဆေးလိပျဆကျသောကျနကွေတာပဲမဟုတျလား..\nဆေးလိပျအမှနျတကယျဖွတျဖို့ကတော့ ကိုယျ့စိတျပါပဲ.. လူတှကေ ရညျမှနျးခကျြတဈခုခုကို ဘယျလောကျပငျပနျးခကျခဲပါစေ. ဖွတျကြျောနိုငျကွပမေယျ့ ဆေးလိပျဖွတျဖို့ဆိုတဲ့ ကိစ်စကတော့ ကွိုးစားသူတှေ နညျးပါတယျ...\nဆေးလိပျလညျးဖွတျခငျြတယျ၊ ဖွတျလညျးမဖွတျနိုငျဘူး ဆိုသူတှအေတှကျ ခတျေမီဆနျးပွားတဲ့ E-cigarette တှရှေိပါတယျ...\nE-cigarette သောကျခွငျးကွောငျ့ လကျနှငျ့ခံတှငျး အနံဆိုးမြားကိုလဲ လုံးဝမရှိစတေဲ့ အပွငျ ပုံမှနျဆေးလိပျတှငျပါဝငျတဲ့ အဆုတျကို ထိခိုကျစတေဲ့ နီကိုတငျး ဆေးလိပျဂြိုးမြား လုံးဝ (လုံးဝ) မပါဝငျသဖွငျ့ ကနျြးမာရေးအတှကျ ပိုပွီးသငျ့တျောပါတယျ။\nမီးခိုးငှမေ့ထှကျဘဲ ရငှေအေ့ဖွဈနဲ့သာ လထေုထဲ ပြောကျကှယျသှားတဲ့အပွငျ သာမနျဆေးလိပျတှလေို အနံ့ လညျးမရှိ အန်တရယျပေးတဲ့ ဓါတုပစ်စညျးတှလေညျး ထှကျပျေါလာစမှော မဟုတျလို့ပါပဲ။\nဘယျလို E-cigarette ကိုရှေးခယျြမလဲ...\nခုဖျေါပွပေးလိုကျတဲ့ E-cigarette ကတော့ အရောငျ လုံးဝ မကြှတျ၊ အရညျ လုံးဝမစိမျ့ တဲ့ဆေးတံ၊ အငှေ့ အထူးပိုစသေော မီးတောကျစလှပသသေပျပီး ဒီဇိုငျးပုံစံ အဆငျ့မွငျ့ Quality E-cigarette အသဈ ဖွဈပါတယျ...\nသာမနျဆေးလိပျသောကျသကဲ့သို့ မီးညှိစရာမလိုပဲ battery အားသှငျးရုံဖွငျ့လှယျကူစှာ အသုံးပွုနိုငျ သလို တဈကွိမျအားသှငျးထားရုံဖွငျ့ နှဈရကျထိ အသုံးပွုနိုငျတဲ့အတှကျလှယျကူရိုးရှငျးတဲ့ E-cigarette ပါ.. ဆေးရညျတဈဘူးလြှငျ ဆေးလိပျ ၅ ဘူးစာအသုံးပွုနိုငျပါတယျ...\nစြေးနှုနျးက 23000/- ကပျြ ဖွဈပွီး 365 Online Shop\nph 09451689031, 09787179972 ကိုဆကျသှယျဝယျယူနိုငျပါတယျ...\nAndroid Nougat 7.0 ထိ Root တစ်ချက်တည်း ပေါက်နိုင်တဲ့ Rootkhp v1.6\nBlog Archive October (5) September (12) August (20) July (42) June (41) May (23) April (20) March (22) February (23) January (28) December (21) November (57) October (59) September (72) August (111) July (181) June (146) May (136) April (289) March (234) February (227) January (154) December (90) November (107) October (105) September (90) August (146) July (119) June (96) May (158) April (89) March (114) February (193) January (156) December (154) November (133) October (87) September (57) August (78) July (73) June (61) May (48) April (49) March (78) February (292) January (130) December (124) November (117) October (153) September (240) August (178) July (154) June (136) May (141) April (112) March (97) February (149) January (93) December (39) November (11) October (46) September (13) August (4) May (2) April (3)


........HIGH WAY UP !: “နေရာမှားသော ပင်မြင့်သဇင်”\nတောင်ကိုရီးယားနိုင်ငံ ဆိုလ်းမြို့နှင့်အလှမ်းဝေးလှသော လယ်စိုက်ခင်းများရှိရာ မြို့စွန်တစ်နေရာတွင် မီးများထိန်ထိန်လင်းနေသော အဆောက်အဦးကြီးတစ်ခုရှိလေသည်။ အုံ့အုံ့ဆိုင်းဆိုင်း မှုံမှုံမှိုင်းမှိုင်း တောအုပ်ကလေးထဲတွင် ထိုအဆောက်အဦးကို အဝေးကမြင်ရသည်မှာ ထိုတောအုပ်ထဲတွင် တောလိုက်ရင်းမီးလှုံနေကြသော လူတစ်စုရှိနေသလိုလိုပင်။ ထိုစက်ရုံကလေးသို့ သွားရောက်လိုပါလျှင်မူ အချိန်အတော်ပင်ပေးရလေသည်။ မြို့ပေါ်မှ မြေအောက်ရထား ၁ နာရီခွဲခန့်စီး၊ ထိုမှတဆင့် ဘတ်စ်ကားကို ၄၅ မိနစ်ခန့်စီးကာသွားရလေသည်။ ထိုစက်ရုံနှင့်အနီးဆုံး မှတ်တိုင်ရောက်ပါက ဆင်းကာ မိနစ် ၂၀ ခန့် ဆက်၍လမ်းလျှောက်ရပြန်သေးသည်။ ကိုရီးယားဆိုသော်လည်း ကိုရီးယားနှင့်လားလားမှမဆိုင်သည့်နှယ် ဤနေရာမှာ လူသူကင်းဝေး၍ ကြမ်းတမ်းလှပေသည်။ ထိုကဲ့သို့သောစက်ရုံများတွင် ပြည်ပမှအလုပ်သမားများကိုသာ အဓိကထားခိုင်းလေ့ရှိလေသည်။ အဘယ်ကြောင့်ဆိုသော် အသက်အန္တရာယ်နှင့်နီးကပ်သော၊ လူကိုထိခိုက်စေနိုင်သော ဓာတုဆေးဝါးများနှင့် ထိတွေ့ရသောလုပ်ငန်းများဖြစ်သောကြောင့်ဖြစ်လေသည်။\nထို…. လူသူမနီးလှသော စက်ရုံကြီးထဲတွင် မြန်မာပြည်မှ လာရောက်လုပ်ကိုင်နေသော ကိုကြည်နိုင်ဆိုသော အသက် ၃၅ နှစ်အရွယ် လူရွယ်တစ်ယောက်ရှိလေသည်။ တခြားမြန်မာအလုပ်သမားများမှာ ပင်ပန်းမှုဒဏ်၊ အလုပ်သမားခေါင်း၏ အဆဲအဆိုဒဏ်တို့ကို မခံနိုင်၍ ပြောင်းရွှေ့သွားကြသော်လည်း မိခင်အတွက်ငွေလိုနေသော ကိုကြည်နိုင်အဖို့တော့ ၀င်ငွေအနည်းငယ်ပိုသော ထိုစက်ရုံမှ မပြောင်းနိုင်ပေ။ ဆေးရုံပေါ်တွင် ငွေနှင့်အသက်ရှင်နေရသော မိခင်ကြီးသာလျှင် ကိုကြည်နိုင့်အတွက် အရေးအကြီးဆုံးပင်။ ကျန်တာတွေဘာမှ အရေးမကြီး။ မိမိကို ဆဲရေးကန်ကြောက်နေပါစေ..ကိုကြည်နိုင့်မျက်ဝန်းတွင်မိခင်ကိုသာ အစဉ်မြင်နေ၍ အရာရာကိုသီးခံနေလေသည်။ ဒီနေ့တော့ ကိုရီးယားရဲ့ဆောင်းကလည်း ရာသီဥတုဖောက်ပြန်မှုကြောင့်လားမသိ အထူးပင်အေးလွန်းနေ၏။ စက်ရုံထဲတွင် ပုံမှန်လွှတ်ထားသော အပူကိုပင်ထွင်းဖောက်ကာ အအေးဓာတ်က အသားထဲကို စိမ့်၍၀င်ရောက်နေ၏။\nဤရာသီဥတုအောက်တွင် ညဆိုင်းဆင်းနေသော ကိုကြည်နိုင်၏လက်များမှာ အအေးဒဏ်ကြောင့်လားမသိ ယခင်ရက်များက ခံစားရသည်ထက်ပင် ပို၍တဆစ်ဆစ် ကိုက်ခဲလာနေလေ၏။ ထိုလက်ချောင်းကလေးများကိုသာ အားပြုလုပ်ဆောင်ရသဖြင့် လက်ချောင်းကလေးများမှာ ရောင်ကိုင်းကာ တဆစ်ဆစ်ကိုက်ခဲနေသည်မှာ ကြာပြီဖြစ်လေသည်။ ကိုရီးယားစကားကလည်း ကောင်းကောင်းမပြောတတ်၊ ရောက်တာကလည်း မကြာသေးသဖြင့် ဘယ်နေရာတွင် ဘယ်လိုဆေးကုလျှင်ကောင်းမှန်းပင်မသိပေ။ ဆေးရုံဆေးခန်းများပေါသော်လည်း ဤနိုင်ငံတွင် ဆေးကုသပါက သက်သာမည်မဟုတ်။ တော်ကြာ မိမိဆေးကုလိုက်လို့ တစ်လခလောက်ကုန်သွား၍ အိမ်ကိုငွေမပို့နိုင်လျှင် ညီမလေးတွေနဲ့အမေ ဒုက္ခရောက်ပေမည်။ တလောက ဆိုလ်းမြို့ပေါ်ရောက်တုန်း မြန်မာဘုန်းတော်ကြီးကျောင်းတွင် အပ်စိုက်ကုသခြင်းကို ကိုရီးယားအပ်စိုက်ပညာရှင်များအသင်းက အခမဲ့ ဆောင်ရွက်ပေးနေသဖြင့် ၀မ်းသာအားရ အားကိုးတကြီး ၀င်ရောက်ပြသလိုက်သေး၏။ အနည်းငယ်သက်သာသလိုရှိ၍ နောက်တစ်ပါတ်သွားပြတော့ ဆရာဝန်က နောက်တစ်ဖွဲ့ဖြစ်ပြီး ကုထုံးကလည်းတစ်မျိုးပြောင်းသွားလေသည်။ အော်..အစစနိမ့်ကျတဲ့ ငါတို့ဘ၀ ဒီမှာလာပြီး အစမ်းသပ်ခံကြွက် ဖြစ်မှန်းမသိဖြစ်ရပြန်ပေါ့။ သူတို့လက်တွေ့ကွင်းဆင်းဖို့အရေး ငါတို့အသက်စတေးရမတဲ့လား။ ကိုယ့်မြန်မာတွေဘက်ကပဲ ညံ့ဖျင်းလို့လား၊ တစ်ကယ်ပင်စေတနာရှိကြသူတွေလား ဆက်တွေးမနေတော့ပါ။ ကိုယ်မကြိုက်တာ ကိုယ်မသွားရင်ပြီးတာပဲပေါ့။\nဆောင့်ကြောင့်ကလေးထိုင်ကာ နက်တိုင်ကလေးကို အရစ်တပ်ပေးနေသော ကိုကြည်နိုင်တစ်ယောက် မိမိကိုယ်ကို အခြေအနေမဟန်တော့မှန်းသိသဖြင့် နားဖို့ရန် လက်ထဲရှိ လက်ကျန်နက်ကလေးကို အမြန်ပြီးအောင် အပြီးသတ်အရစ်တပ်ဆင်လိုက်လေ၏။ ထို့နောက် ဘေးဘီဝဲယာကို တစ်ချက်ကြည့်ကာ ဂျာကင်ထဲတွင် ညှပ်ကာဝှက်ထည့်ထားသော ဆိုးဂျုပုလင်းလေးကို ဆတ်ကနဲထုတ်ကာ အသာမော့သောက်လိုက်၏။ ခုမှ နေသာသလိုလိုရှိသွားသည်။ ကိုက်ခဲနေသော လက်အစုံလည်း အရက်အရှိန်ကြောင့် ခပ်ထုံထုံဖြစ်သွားလေသည်။ ဤသည်မှာ ကိုကြည်နိုင် သူ့လက်ကိုက်ခဲခြင်းအတွက် မှီဝဲနေသော ဆေးပါလေ။ အရက်ကြောင့် ထုံကျင်သလိုရှိလာသဖြင့် အစောက ကိုက်ခဲနေသော လက်အစုံပြန်၍ လုပ်ငန်းခွင်ဝင်ရန် အသင့်ဖြစ်လာလေသည်။ အစုလိုက်အပုံလိုက်ဖြစ်နေသော လုပ်စရာများကိုကြည့်ကာ ကိုကြည်နိုင် သက်ပြင်းခပ်ရှည်ရှည်တစ်ချက် ချလိုက်လေသည်။ ထို့နောက် လုပ်စရာရှိသည်တို့ကို ဆေးလေးမှီဝဲလိုက် လုပ်လိုက်နှင့်သာနေလေတော့သည်။\nခုမှ သတိရသည်..ဒီနေ့မြန်မာ နှစ်ယောက် အလုပ်ဝင်မည်ပြောသည်။ သူတို့ကို နေရာထိုင်ခင်း ချထားပေးသော နေရာမှာဝေးသဖြင့် ကိုယ်လည်း ညဆိုင်းဆင်းနေသည်မို့ သွားမိတ်မဆက်ဖြစ်သေး။ ဘယ်သူတွေလဲမသိဘူး။ အသစ်ရောက်ကာစတွေဆိုတော့ လုပ်ငန်းအကြောင်းလည်းသိကြမှာမဟုတ်ဘူး။ ဒီည သူတို့အလုပ်မဆင်းတောင် လုပ်ငန်းခွင်ထဲဝင်ကြည့်ချင်ကြည့်နိုင်သည်။ ထိုသို့တွေးမိကာရှိသေး ခပ်လှမ်းလှမ်းမှ မြန်မာသံတွေကြားနေရပြီ။ သူတို့နှစ်ဦး၏အသံများကို ခန့်မှန်းကာ မိမိနှင့် မနီးမဝေးသို့ ရောက်ရှိလာပြီဟုအထင်ရောက်သောအခါ မိတ်ဆက်ရန် ကျောပေးထားသော အနေအထားမှ ကိုကြည်နိုင် တဖြည်းဖြည်းထကာ တဖက်သို့လှည့်လိုက်လျှင်\nဘ၀မှာ သူအမြတ်နိုးဆုံးအသံတစ်ခုကို ထင်မှတ်မထားသောအချိန်တွင် ကြားလိုက်ရသဖြင့် ကိုကြည်နိုင့်တစ်ကိုယ်လုံး အနွေးဓာတ်ကြက်သီးဖြန်းတို့ လျှပ်စီးနဲ့တို့လိုက်သလို တဖြန်းဖြန်းစီးဝင်သွားလေသည်။ထို့နောက်တုန်ရီနေသော အသံတို့ဖြင့်\n“ဟာ…..သန်းအောင်နဲ့ကျော်မောင် ……မင်း..မင်းတို့ ဒီကိုရောက်လာတာပေါ့ဟုတ်လား.. ဟာကွာ.. ၀မ်းသာလိုက်တာကွာ”\n၀မ်းသာတယ်ဟုဆိုလိုက်သော်လည်း တကယ်တော့ ကိုကြည်နိုင်တစ်ယောက် ၀မ်းသာဝမ်းနည်းဖြစ်နေတာပါ။ သူနှင့်တပည့်တော်ခဲ့ဖူးသော ဒီနှစ်ယောက်ကို ရောက်ကာစရှိသေး၍ စိတ်ညစ်စရာများ မပြောချင်ပေ။ သူတို့တွေစသိကြတုန်းက ကိုကြည်နိုင်က ကွန်ပြူတာတက္ကသိုလ်က မဟာဘွဲ့ပြီးကာစ၊ အပြင်ကွန်ပြူတာ Certificate ကလည်း နှစ်ခုလောက်ရထားလေတော့ ရန်ကုန်ရှိ နာမည်ကြီးကွန်ပြူတာစင်တာမှာ နည်းပြကလေးဝင်လုပ်သည်ပေါ့။အဲ့ဒီမှာ သူတို့နှစ်ယောက်လာတက်တုန်းက ဆရာတပည့်တော်ခဲ့ကြတာပါ။ အပြင်ကျောင်းမှာ ခနတာဆုံခဲ့ကြသော်လည်း နောင်ဘယ်မှာပြန်တွေ့တွေ့ ဆရာ ဟု အမြတ်တနိုးခေါ်လေ့ရှိသော မြန်မာတို့ရဲ့ဓလေ့လေးဟာ တကယ်ကိုချစ်စရာပါ။\nကွန်ပြူတာစင်တာတွင်အလုပ်လုပ်ရင်း မိခင်ကြီးကင်ဆာရောဂါနှင့် နာမကျန်းဖြစ်ရာ အိမ်တွင်ရှိတာလေးတွေ တစ်စတစ်စပါးလာသဖြင့် အိမ်တွင်အကြီးဆုံးဖြစ်သော ကိုကြည်နိုင်မှာ မနေသာတော့ဘဲ မိမိမြတ်နိုးသော ဆရာဘ၀လေးကို စွန့်လွှတ်ကာ ကိုရီးယားသို့ထွက်ခဲ့ရလေသည်။ ဤရောက်တော့ အရှေ့တောင်အာရှနိုင်ငံများမှ အလုပ်ကြမ်းလုပ်ရန်အတွက်သာ လူများခေါ်နေခြင်းဖြစ်ရာ ကိုကြည်နိုင်လည်း ကွန်ပြူတာကိုင်နေသော လက်ချောင်းကလေးများကို တူကိုင်၊ဂွကိုင်သော ပတ်ဝန်းကျင်နှင့် လိုက်ဖက်ညီအောင်ပြောင်းလဲခဲ့ရပေသည်။\n“အေး…ဒါနဲ့ မင်းတို့ဘယ်နေ့ကရောက်တုန်း…ဆရာလည်း ညဆိုင်းဆင်းနေရလို့ မဟုတ်ရင် လာတွေ့မလို့ဟာ”\nမပြောရတာကြာပြီဖြစ်သော ဆရာဟူသော နာမ်စားကို ပြောနေရင်း ကိုကြည်နိုင် ပြောမပြတတ်အောင်ပင် ပီတိဖြစ်နေမိလေသည်။\nထိုသို့မတွေ့တာကြာပြီဖြစ်သော ဆရာ တပည့်တွေစကားကောင်းနေစဉ်။\n“ဘာ….လုပ် နေ ကြ တာ တုန်း…ဒါအလုပ်ချိန်ဆိုတာမသိဘူးလား…မသားတွေ….ဖုန်း !!”\nပြောပြောဆိုဆိုနှင့် အလုပ်သမားခေါင်းသည် သည်းခံလေ့ရှိသော ကိုကြည်နိုင်ကိုကန်ကြောက်လိုက်လေသည်။ မိမိတပည့်များရှေ့တွင်ဖြစ်သဖြင့် ကိုကြည်နိုင်ရှက်သွားသော်လည်း သီးခံနေလိုက်လေသည်။ သို့သော် သည်းမခံနိုင်သော တပည့်နှစ်ယောက်ကတော့ ရုတ်တရက်\n“ဟေ့လူ…ဒါကျုပ်တို့ဆရာဗျ …ခင်ဗျားဘာလုပ်တာလဲ ရိုင်းလှချည်လား”\nထိုအခါ ရေချိန်ကိုက်နေသော အလုပ်သမားခေါင်းက\n“ဘာကွ..ဘာဆရာလည်း အသုံးမကျ စားစရာမရှိလို့ တို့နိုင်ငံကျွန်လာခံနေတဲ့ ကောင်တွေကများ…ဘာ ဆရာတုန်း။\nအဆင့်မရှိ ငတ်ပြတ်နေတဲ့ နိုင်ငံကလာတဲ့ကောင်တွေကများ..မင်းတို့နိုင်ငံက မင်းတို့လိုကောင်တွေ ရှိတယ်တောင်ထင်တာမဟုတ်ဘူး..တို့နိုင်ငံက လုပ်ပေးနေလို့ မင်းတို့ထမင်းဝနေတာများ ….မသားတွေ ခိုင်းတဲ့အလုပ်ကို ကောင်းကောင်းမလုပ်ဘူး သွား….လုပ်စရာရှိတာလုပ်စမ်း.. စကားပြောချင်ရင်နောက်မှပြော”\nဒေါသထွက်သွားသော်လည်း မိမိကဒေါသထွက်ကြောင်းပြလျှင် တပည့်နှစ်ယောက်က ပိုဆိုးမည်ဖြစ်သဖြင့် ဒေါသစိတ်ကို အောင့်အီးကာ\n“သားတို့နှစ်ယောက် သွားသွား..နားကြတော့ ဒီလူက ဘာမှမဟုတ်ဘူး…သူ့ဟာသူပြောချင်ရာပြောတဲ့လူ ဟုတ်တာမဟုတ်ဘူး စိတ်ထဲမထားနဲ့ သွားကြတော့”\nဆရာကပြောနေသဖြင့်သာ အောင်ကျော်နှင့်ကျော်မောင်တို့ ဒေါသကိုချုပ်တီးကာ စောင်းကန်းကန်းနှင့် ထွက်သွားကြလေသည်။ ကိုယ့်ရှေ့မှာ ကိုယ့်ဆရာကို စော်ကားတာအပြင် နိုင်ငံကိုပါစော်ကားတာကို ပထမဆုံးကြားလိုက်ရခြင်းပေ။ ငါတို့တန်ဖိုးအထားဆုံးအရာနှစ်ခုကို ဒင်းကမှိုချိုးမျှစ်ချိုး ငါတို့ရှေ့မှာပြောတယ်။ သေချင်လို့ထင်တယ်ဟု စိတ်ထဲမှာနှစ်ဦးစလုံးတွေးနေလေသည်။ သို့သော် ဆရာဘာမှမဟုတ်ပါဘူးဆို၍သာ အသာငြိမ်လိုက်ခြင်းဖြစ်သည်။ ထိုသို့ နှစ်သိမ့်ကာ ပြောဆိုပြီးနောက် ကိုကြည်နိုင် လုပ်လက်စကလေးတွေ ဆက်လုပ်နေလေသည်။ သို့နှင့် ညဥ့်နက်ပိုင်းသို့ ရောက်လာလေသည်။ စိတ်တိုတိုနှင့် အလုပ်ကိုကုန်းလုပ်နေသဖြင့် အချိန်ကုန်သည်ကိုပင် သတိမထားမိပေ။\nနာရီကို ကြည့်လိုက်တော့ မနက် ၃ နာရီခန့်ရှိနေပေပြီ။ ကိုက်ခဲနေသော လက်အစုံကလည်း လင်းကာနီးလေ ပိုဆိုးလေပင်။ ကိုယ်နှင့်အတူဝှက်ထားသော ယမကာလေးကလည်း ကုန်နေလေပြီ။ စက်ရုံအပြင်ဘက်တွင် ၀ှက်ထားသော ဆိုးဂျုပုလင်းလေးဆီ ချီတက်ရပေတော့မည်။ သို့နှင့် ဘေးဘီတစ်ချက်ဝေ့ကြည့်ရာ အခြေအနေကောင်းသဖြင့် အပြင်ဘက်သို့ထွက်ခဲ့လေသည်။ ထို့နောက် ၀ှက်ထားရာနေရာတွင်ပင်ထိုင်ကာ ဆိုးဂျုပုလင်းလေးကိုဖွင့်လိုက်လေသည်။ ရုတ်တရက်ဝေ့တိုက်လိုက်သော လေကလေးက ကိုကြည်နိုင့်ကို ပတ်ဝန်းကျင်ကို ခံစားဖို့သတိပေးလိုက်သလိုပင်။ စိမ့်ကနဲခံစားမှုနှင့်အတူ ကိုကြည်နိုင်ကောင်းကင်သို့ မော့ကြည့်လိုက်မိလေသည်။ ခပ်အုံ့အုံ့ဖြစ်နေသောကောင်းကင်တစ်ခွင်တွင် ကြယ်ကလေးများကို မြင်ရန်ပင်အထူးအားထုတ်ကာ ရှာဖွေကြည့်နေရလေသည်။ ထိုခပ်ညစ်ညစ် ကောင်းကင်ပိတ်ကားပြင်တွင် ညဥ့်ဦးပိုင်းက အဖြစ်အပျက်များက တစ်စတစ်စ အရိပ်ထင်လာလေသည်။\n“ဘာကွ..ဘာဆရာလည်း အသုံးမကျ စားစရာမရှိလို့ တို့နိုင်ငံကျွန်လာခံနေတဲ့ ကောင်တွေကများ…ဘာ ဆရာတုန်း။ အဆင့်မရှိ ငတ်ပြတ်နေတဲ့ နိုင်ငံကလာတဲ့ကောင်တွေကများ..မင်းတို့နိုင်ငံက မင်းတို့လိုကောင်တွေ ရှိတယ်တောင်ထင်တာမဟုတ်ဘူး..တို့နိုင်ငံက လုပ်ပေးနေလို့ မင်းတို့ထမင်းဝနေတာများ ….မသားတွေ ခိုင်းတဲ့အလုပ်ကို ကောင်းကောင်းမလုပ်ဘူး သွား….လုပ်စရာရှိတာလုပ်စမ်း.. စကားပြောချင်ရင်နောက်မှပြော”\nကိုယ့်ကိုစော်ကားသည်ကို သည်းခံနိုင်သော်လည်း ကိုယ့်နိုင်ငံကိုပါ စော်ကားသည်ကိုတော့ ကိုကြည်နိုင့်အဖို့ ခံရခက်လှသည်။ ကျောင်းဆရာတစ်ယောက်ဖြစ်သည်နှင့် အညီ မိမိကြောင့် တစ်ပါးသူမထိခိုက်စေချင်။ ကိုယ့်ကြောင့် ကိုယ့်တိုင်းပြည်ကိုလည်း အထင်အမြင်မသေးရအောင် ဘ၀တစ်လျှောက်လုံး အထူးဂရုစိုက်၍နေခဲ့လေသည်။ ကိုကြည်နိုင်တွေးရင်း တွေးရင်း တကိုယ်လုံးရှိအသားတို့ တဆတ်ဆတ်တုန်လာလေသည်။ ခုတော့ ကိုယ့်ရှေ့မှာပင် ကိုယ့်နိုင်ငံကို အစော်ကားခံလိုက်ရသည်။ ဒါ ငါ့အပြစ်လား…ငါ အသုံးမကျလို့ပဲ ငါ့နိုင်ငံကို သူဒီလိုစော်ကားတာလား။ သူပြောသလိုပင် ငါ့နိုင်ငံက ငါ့ကိုအသိအမှတ်မပြုဘူး ရှိစေဦးတော့..ဘာဖြစ်လဲ။ ငါ့နိုင်ငံကို ငါချစ်တယ်။ ငါ့တိုင်းပြည်ကို ငါချစ်တာမှာ ဘာ မျှော်လင့်ချက်မှ မရှိဘူး။ငါ ငါ့နိုင်ငံကိုချစ်သလို တစ်ခြားသူတွေလည်း ချစ်မယ်ဆိုတာ ငါသံသယမရှိဘူး။ ကံစမ်းမဲဖောက်ပေးလို့ ကိုယ့်နိုင်ငံဘောလုံးပွဲကို သွားကြည့်တဲ့ မင်းတို့တွေရဲ့ တိုင်းပြည်ချစ်စိတ်တော့ နောက်ရက်စားစရာမရှိ၊ ဆေးကုစရာမရှိဘဲ ကိုယ့်နိုင်ငံအသင်းကို မိုးရွာထဲ လမ်းဘေးလက်ဘက်ရည်ဆိုင်ဘေးမှာ လက်ဘက်ရည်မသောက်၊ အအေးမကြောက်ဘဲ အားပေးတဲ့ ငါတို့တွေရဲ့မျိုချစ်စိတ်က သနားသေးတယ်။ သြော်…ငါ့နှယ် ဘာတွေတွေးမိနေပါလိမ့် ကလေးကလား။ မနိုင်နိုင်ရာတွေကို ဆွဲတွေးနေမိပါလား။\nထိုသို့တွေးတောရင်း တဆတ်ဆတ်တုန်လာသော အသားများနှင့်အတူ ၊ ကိုကြည်နိုင့် ပါးစပ်ထဲသို့ အရက်ခွက်လေးများလည်း တစွပ်စွပ်ဝင်မှန်းမသိ ၀င်ရောက်နေလေတော့သည်။ ကဲ..ဒီတစ်ခွက်တော့ နောက်ဆုံးအနေနဲ့ မော့လိုက်မယ်ဟုတွေးကာ ကိုကြည်နိုင် သူ့ရဲ့တုန်ရီနေသောလက်တို့ဖြင့် အရက်ခွက်ကို တဖြည်းဖြည်းမော့လိုက်လေသည်။ တုန်ရီနေသောလက်အစုံထဲမှ အရက်ခွက်ကလေးသည် ကိုကြည်နိုင်၏ နှုတ်ခမ်းဝသို့ ရောက်လုရောက်ခင် အချိန်မှာပင်\n“၀ုန်း..ဖုန်း” ဟူသော အသံနှင့်အတူ ကိုကြည်နိုင်၏ ကျောအစုံကို တစ်စုံတစ်ခုမှပြင်းထန်စွာ လာရောက်ရိုက်ခတ်လေသည်။ နှုတ်ခမ်းဝရှိ ၀င်လုဝင်ခင် အရက်ခွက်ကလေးမှာလည်း အဝေးသို့ လွင့်စင်သွားလေတော့သည်။\n“….မသား …မင်းးးက ဒီမှာ လာပြီး အချောင်ခိုနေတာကိုး အသုံးမကျတဲ့နိုင်ငံကကောင်တွေ …. သွား”\n“ငါ့ကိုပြောချင်သလိုပြော ငါ့နိုင်ငံကို မထိနဲ့!!!”\nတုန်ရီနေသော နှုတ်ခမ်းအစုံမှ ရုတ်တရက် အထိန်းအကွပ်မဲ့ ကျယ်လောင်စွာထွက်ပေါ်လာသော ကိုကြည်နိုင့် အသံ။ ကိုယ့်တိုင်းပြည်ကိုယ်ချစ်တာမှာ ဘာအကြောင်းပြချက်မှမရှိ၊ ဘာမျှော်လင့်ချက်မှမရှိ ဟုခံယူထားသူ။ ဘယ်လိုမှမတတ်သာ၍သာ ခုလိုဒီမှာ သည်းခံကာလုပ်ကိုင်နေရသော်လည်း ကိုယ့်တိုင်းပြည်မှာကိုယ်နေပြီး အမိနိုင်ငံရဲ့မျိုးဆက်သစ်လေးများ မွေးထုတ်ပေးသော ဆရာအလုပ်ကို သေတပန်သက်တဆုံး ထမ်းရွက်သွားချင်လှသော ကိုကြည်နိုင် တဆတ်ဆတ်တုန်ရီလျက် မျက်မှောင်ကိုကုပ်၍ အောက်မြေပြင်ကိုသာ စိုက်ကြည့်နေလေသည်။ သူ၏ပါးပြင်ရှိ မျက်ဝန်းအိမ်မှ မျက်ရည်စကလေးများလည်း ဒလဟောလှိမ့်ကာ ဆင်းလာကြလေတော့သည်။\nဒေါသစိတ်ကို အတတ်နိုင်ဆုံးချုပ်တီးကာ လုပ်ငန်းခွင်ပြန်ဝင်ရန် ကိုကြည်နိုင်ဖြည်းညှင်းစွာ ထလိုက်လေသည်။ ထိုအခိုက် ကိုကြည်နိုင်၏ မအော်စဖူး အော်သံကြောင့် ကြက်သေသေသွားသော အလုပ်ခေါင်းက\n“အောင်မာ……မင်းတို့နိုင်ငံမှာငတ်လို့ ဒီမှာကျွန်လာခံနေရတာကို ကြီးကျယ်ချင်မနေနဲ့ သွား…ဖုန်း !!!!”\nပြောလည်းပြော ကန်လည်းကန်ကြောက်လိုက်လေသည်။ ထိုအရှိန်ကြောင့် ကိုကြည်နိုင်ခမျာ အစောက သူသောက်နေသော အရက်ပုလင်းကို တိုက်မိကာ ပုလင်းကွဲများလည်း နေရာအနှံ့ လွင့်စင်ကုန်လေသည်။ ကံကောင်း၍သာ ပုလင်းကွဲများ မစူးမိခြင်းပေ။\nလေးဘက်ထောက်ကာ တဖြည်းဖြည်းချင်း ထဖို့အားယူနေသော ကိုကြည်နိုင်၏ တစ်ကိုယ်လုံးတွင် ဒေါသကို ချုပ်တီးထားရခြင်းကြောင့်လည်းကောင်း၊ မိမိနိုင်ငံကို စော်ကားခံရခြင်းကြောင့် ယူကျုံးမရဖြစ်ခြင်းကြောင့်လည်းကောင်း ချမ်းအေးလှသော ကိုရီးယားရဲ့ဆောင်းဥတုအောက်တွင် ဇောချွေးများပင် ပျံလာလေသည်။ ထိုသို့ ကုန်းကုန်းကြီးဖြစ်နေသော ကိုကြည်နိုင်အား အလုပ်သမားခေါင်းသည် မညှာမတာကန်ကြောက်ရန် အရှိန်ယူကာ\nသို့သော် ထိုအသံသည် ကိုကြည်နိုင့်ဆီမှလာသော အသံမဟုတ်ပေ။ အလုပ်သမားခေါင်းဆီမှ ထွက်ပေါ်လာသော အသံဖြစ်ပေသည်။ မခံနိုင်သည့်အဆုံး ကိုကြည်နိုင်သည် အနီးရှိ ပုလင်းကွဲနှင့်ပင် ထိုလူ၏ရင်ဝသို့ ထိုးစိုက်လိုက်ခြင်းကြောင့် ထွက်ပေါ်လာသောအသံပင်ဖြစ်လေသည်။ လက်တွင်ပေကျံနေသော သွေးစတို့ကို ကြည့်ကာ ကိုကြည်နိုင် ခေါင်းငိုက်စိုက်ကျကာ မြေပေါ်သို့ ဒူးထောက်ချလိုက်လေသည်။\nငါ့ဘ၀မှာ ဒါမျိုးတွေဖြစ်ရမယ်လို့ တစ်ခါမှမစဉ်းစားမိခဲ့ဖူးဘူး။\nဒါတွေဖြစ်ရတာ ငါ့အမှားလား။ ငါများဘာတွေမှားနေလဲ? ငါ့တိုင်းပြည်မှာ ငါမနေလို့လား ?\nမဟုတ်ဘူး ငါနေချင်ပေမယ့် ငါ နေခွင့်မသာခဲ့တာ။\nဒါလည်းမဟုတ်သေးဘူး…ငါ ဒီကိုလာဖို့ အရင်ကစိတ်ကူးပင် မယဉ်ခဲ့တာ\nငါ ဘာလို့များ သူ့ကိုသတ်မိပါလိမ့်? ရိုင်းစိုင်းလွန်းတဲ့ ဒီလူ့ရဲ့နှုတ်ထွက် စကားတွေကြောင့်လား ? ဒါလည်းမဟုတ်သေးဘူးး။ သူ အရင်လည်း ဒီလိုရိုင်းနေတာပဲ။ ငါ ခွင့်လွှတ်နိုင်ခဲ့တာပဲ။\nအဖြေကိုတွေ့ရှိသွားသော်လည်း ကျေနပ်ပုံမရသော ကိုကြည်နိုင်၏မျက်လုံးအိမ်ထဲတွင် ဆေးရုံတက်ရောက်နေသော မွေးမိခင်၏ ဖျော့တော့တော့ မျက်နှာကလေးမြင်ယောင်လာလေသည်။ ငါ ပိုက်ဆံမပို့နိုင်တော့ရင်…………….ညီ..ညီမလေးတွေ ငါ့ကို လကုန်ခါနီးရင် မျှော်နေတော့မယ်။ ငါချစ်လှပါတယ်ဆိုတဲ့ အမေနဲ့ညီမလေးတွေ ငါ မရှိတော့ရင်ဘယ်လိုလုပ်ကြမလဲ။ သူ…သူ တို့ ငါ့ ပိုက်ဆံနဲ့ ရပ်တည်နေကြရတာ။ တွေးရင်းတွေးရင်း ရင်ထဲတွင်ဆို့ကြပ်လာကာ မိမိအပေါ်အစစတာဝန်ကျေခဲ့သော မိခင်ကြီးကိုသာပြေး၍ မြင်ယောင်နေမိလေသည်။ အမေ..! သားရဲ့ပညာရေးအတွက် ဘယ်လိုပင်ဆင်းရဲဒုက္ခရောက်သော်လည်း အမေတာဝန်ကျေခဲ့ပေမယ့်။ သားတာဝန်မကျေခဲ့ဘူးအမေ။ အမေဖြစ်စေချင်တဲ့ ပညာနဲ့ဘ၀ကို မရပ်တည်နိုင်ခဲ့ဘူးအမေ။ အမေ…အဲ့ဒါ ..သားညံ့လို့လားအမေ။ နှစ်စဉ်နှစ်တိုင်းဆုတွေယူနေတဲ့သား ညံ့လို့လားအမေ။ အလွန်မာကြောသော မြေပြင်သို့ ကိုကြည်နိုင်၏ ကျစ်ကျစ်ဆုပ်ထားသော လက်သီးအစုံတို့ အလီလီမိတ်ဆက်သွားလေသည်။ အမေဖြစ်စေချင်တဲ့ ပညာနဲ့ရပ်တည်တဲ့သားကောင်းအဖြစ်ရောက်အောင် သားမလုပ်နိုင်ခဲ့ဘူးအမေ။ သားကို ခွင့်လွှတ်ပါအမေ။ သားကို ခွင့်လွှတ်ပါ။ ခုတော့ အမေ့ကို နောက်ဆုံးတောင်းပန်ပါရစေအမေ။ သားချစ်တဲ့တိုင်းပြည်ကို စော်ကားတာမခံနိုင်လွန်းလို့ လက်လွန်ခြေလွန်ဖြစ်သွားပြီအမေ။\nမိခင်ကြီး၏နွမ်းလျနေသော မျက်နှာပေါ်တွင် လှိမ့်ဆင်းနေသော မျက်ရည်ကလေးများကို မှန်း၍မြင်ယောင်လာကာ ကိုကြည်နိုင်တစ်ယောက် ရင်ကွဲမတတ် ခံစားရလေသည်။ ဆို့တက်လာသောရင်အစုံမှ အားယူ၍ခေါ်လိုက်လေသည်… “အ..မေ…! ! !” သို့သော် ကိုကြည်နိုင်၏ အသံကား အပြင်သို့ထွက်မလာခဲ့ပေ။ ကျဆင်းနေသောမျက်ရည်စများ၊ တုန်ရီနေသောလက်အစုံ၊ ပျက်မတတ်ကိုက်မိထားသောနှုတ်ခမ်းများ၊ မြေပြင်ကိုပြင်းစွာ ထိုးနှက်ထားခြင်းကြောင့် သွေးတို့ဖြင့် ရဲရဲနီနေသောလက်သီးဆုပ်၊ ချမ်းအေးသောဆောင်းအောက်မှ ချွဲချွဲစိုနေသော ချွေးစက်များက ကိုကြည်နိုင်၏၀မ်းတွင်းမီးကို ထင်ဟပ်ပြနေသလိုပင်။\n“ငါ့တိုင်းပြည်ကကော ငါ့ကို အသိအမှတ်ပြုရဲ့လား…ငါ ရှိနေတယ်လို့ကော အသိအမှတ်ပြုရဲ့လား…ငါ့အတွက် ဘာတွေများ……….”\nသူ့ဟာသူကောင်းကောင်း မကောင်းကောင်း …ငါနဲ့မဆိုင်ဘူး… တော်ပြီဆက်မတွေးတော့ဘူး… မတွေးတော့ဘူး……….”\nအတွေးများနှင့် ဗျာများနေသော ကိုကြည်နိုင်တစ်ယောက်၏ စိတ်များ ဟိုရောက်ဒီရောက်ဖြစ်နေရာမှ သူ့တပည့်နှစ်ယောက်ဆီသို့ရောက်သွားလေသည်။\n“သား..အောင်ကျော်နဲ့ ကျော်မောင် မင်းတို့ဆရာငါတော့ သွားရတော့မယ်။ မင်းတို့တွေ ဆရာ့လိုမဖြစ်ပါစေနဲ့လို့ဆုတောင်းလိုက်ပါတယ် ….ခုတော့ ဒီမှာတတ်နိုင်သလောက် သည်းခံပြီးနေကျပေါ့ကွာ….နောင်တစ်ချိန် တို့တိုင်းပြည်ကြီး စည်ပင်ဝပြောလာမှာပါ… တနေ့နေ့ကျရင်တော့ ဒို့တိုင်းပြည်ကြီး သေချာပေါက် စည်ပင်ဝပျောလာမှာပါကွာ……………………အဲ့ဒ်ီတနေ့နေ့ဆိုတာ…….”\n၂၀၁၁ သြဂုတ် ၃၁ (နံနက် ၂ နာရီ)\nLabels: Korea, Novel\nရေးထားတဲ့ ပို့ကို ဖတ်ပြီး ရင်ထဲမှာ နင့်နင့်သည်းသည်းကို ခံစားရပါတယ်ဗျာ.. အဲလိုမျိုးအဖြစ်အပျက်တွေက ပြည်ပမှာ အလုပ်ထွက်လုပ်နေကြရတဲ့ ကျွန်တော်တို့ မြန်မာတွေ အားလုံးပဲ သိကြမှာပါ.. ကိုယ်တိုင်ကြုံဖူးတဲ့ လူကတော့ ပိုသိတာပေါ့... ကျန်တာကို သည်းခံနိုင်တယ်.. နိုင်ငံကို စော်ကားလာရင်တော့ ဘာမှမမြင်တတ်ကြတော့တာ အမှန်ပါ.... လုံးဝကို အားပေးပါတယ်ဗျာ.ပြိးတော့ ဒီပို့လေးကို ကူးယူဖော်ပြခွင့်လည်းပေးပါ...ကျေးဇူးတင်ပါတယ်ဗျာ..\nAung Myo Thu September 23, 2012 at 7:25 PM\nAung Myo Thu September 23, 2012 at 7:26 PM\nကြိုက်သလိုကူးယူဖော်ပြပါ ရပါတယ်။ အကျိုးအမြတ်အတွက် ရေးထားတာမဟုတ်ပါဘူး.. စေတနာသက်သက်နဲ့ပဲ ရေးထားတာပါ။ ဒီလိုအကြောင်းအရာလေးတွေက ဆောင်းပါးပုံစံထက် ခုလိုဝတ္ထုပုံစံလေးနဲ့ရေးတာ ဖတ်တဲ့သူစိတ်ထဲမှာ ပိုပြီးကျန်နိုင်တယ်ဆိုပြီး ကြိုးစားရေးထားတာပါ။ ကျွန်တော်တို့နိုင်ငံကြီး အလျင်အမြန် စည်ပင်ဝပြောလာပါစေလို့ ဆုတောင်းကြတာပေါ့ဗျာ။